title: বম্বার্ডিয়ার ড্যাশ ৮

text: বম্বার্ডিয়ার ড্যাশ-৮ হল দুইটি টার্বোপ্রপ ইঞ্জিন বিশিষ্ট মাঝারি পাল্লার বিমান। ১৯৮৪ সালে ডি হ্যাভিল্যান্ড কানাডা সর্বপ্রথম বিমানটি তৈরী করলেও বর্তমানে বম্বার্ডিয়ার এরোস্পেস এর উৎপাদন করে চলেছে। আজ পর্যন্ত এই মডেলের প্রায় ১০০০ টি বিমান তৈরী করা হয়েছে। ২০১৬ সালের মধ্যে বম্বার্ডিয়ার সব মডেল ও প্রকরণ মিলিয়ে সর্বমোট উৎপাদিত বিমানের সংখ্যা ১১৯২ তে উন্নীত করার লক্ষ্মাত্রা স্থির করেছে।


title: বম্বার্ডিয়ার ড্যাশ ৮

text: ড্যাশ-৮ বিমানটি খুব ছোট রানওয়ে থেকে উড্ডয়নক্ষম ডি হ্যাভিল্যান্ড কানাডা ড্যাশ ৭ থেকে উন্নয়ন করা হয়েছে। ড্যাশ-৮ বিমানটি স্বল্প খরচে নিরবিচ্ছিন্ন ও মসৃণ উড্ডয়নের কথা মাথায় রেখে তৈরী করা হয়েছিল। বিমানটির চারটি প্রকরণ বাজারে রয়েছে, তার মধ্যে ১০০ সিরিজের সর্বোচ্চ যাত্রী ধারণক্ষমতা ৩৯ জন এবং ২০০ সিরিজের প্রকরণগুলো একই ধারণক্ষমতা সম্পন্ন হলেও আরও শক্তিশালী ইঞ্জিন সংযুক্ত ছিল। ড্যাশ-৮-৩০০ সিরিজগুলো একটু সপ্রসারনের মাধ্যমে ৫০ জন যাত্রী ধারণক্ষম করা হয় এবং পরবর্তীতে ৭৮ জন যাত্রী ধারণক্ষমতায় উন্নীত করে ৪০০ প্রকরণটি তৈরী করা হয়। ১৯৯৭ সালের পর থেকে এই মডেলের যত বিমান তৈরী হয় তাতে কেবিন নয়েজ সাপ্রেশনের ব্যবস্থা রাখা হয় এবং এগুলিকে ইংরেজি অক্ষর কিউ (Q) দ্বারা চিহ্নিত করা হয়।


title: আল্লার ভাষা

text: আল্লার, যা ছটন বা চেতন নামেও পরিচিত, একটি অশ্রেণীবদ্ধ দ্রাবিড়িয় ভাষা। ভারতের হাতে গোনা কিছু মানুষ এই ভাষায় কথা বলে। ভাষাবিদগণ আল্লার মূল দ্রাবিড়িয় ভাষা নাকি অন্য কোন দ্রাবিড়িয় ভাষার উপভাষা এই সিদ্ধান্তে উপনীত হতে পারে নাই।


title: আল্লার ভাষা

text: ভারতের কেরালা, মালাপ্পুরাম জেলা্র পেরিনথালমান্না তাহসিল, মানজেরি তাহসিল, আমিনিকাড়ু ও তাযহেকোড়ে এবং পালাক্কাড় জেলার মান্নারক্কাড় ও অট্টাপ্পালাম তাহসিলে কিছু মানুষ এই ভাষায় কথা বলে। ১৯৯৪ সালের হিসেবে ৩৫০ জন মানুষ এই ভাষায় কথা বলতো। এই ভাষার উপর খুব কম গবেষণা হয়েছে।


title: অ্যালকাইন

text: অ্যালকাইন অজৈব রসায়নের পরিভাষায় একটি অসম্পৃক্ত হাইড্রোকার্বন যার মধ্যে অন্তত একটি কার্বন-কার্বন ত্রিবন্ধন বিদ্যমান আছে। অ্যালকাইনসমূহ প্রাচীনকাল থেকে অ্যাসিটাইলিন নামে পরিচিত। কিন্তু অ্যাসিটাইলিন দ্বারা বোঝানো হয় CH যার IUPAC নাম ইথাইন। অ্যালকাইনের সাধারণ সংকেত CH ।


title: অ্যালকাইন

text: অ্যালকাইনসমূহ বৈশিষ্ট্যগতভাবে অ্যালকিন সমূহের তুলনায় বেশী অসম্পৃক্ত। বিক্রিয়া অ্যালকিন এক অণু ব্রোমিন যুক্ত করলে অ্যালকাইন দুই অণু ব্রোমিন যুক্ত করে। অ্যালকাইনসমূল পলিমার বিক্রিয়া প্রদর্শন করে।


title: বাংলাদেশের স্বাধীনতা যুদ্ধের সময় ধর্ষণ

text: বাংলাদেশের স্বাধীনতা যুদ্ধের সময় ধর্ষণ বলতে বোঝানো হয় ১৯৭১ সালে বাংলাদেশের স্বাধীনতা যুদ্ধ চলাকালীন সময়ে পাকিস্তানি সেনাবাহিনী ও তাদের সহায়তাকারীদের দ্বারা সংঘটিত ধর্ষণ। ১৯৭১ সালে বাংলাদেশের মুক্তিযুদ্ধ চলাকালীন সময়ে পাকিস্তানি সেনাবাহিনী ও তাদের সহযোগী বাহিনীর সদস্যরা দুই থেকে চার লক্ষ বাঙালি নারীকে ধর্ষণ করে। গবেষকদের মতে, সংখ্যাগরিষ্ঠ বাঙালি মুসলিম এবং সংখ্যালঘু হিন্দু উভয় সম্প্রদায়কে ভীতসন্ত্রস্ত করতে এই ধর্ষণ চালানো হয়েছিল। এর ফলে হাজার হাজার নারী গর্ভধারণ করেন, যুদ্ধশিশুর জন্ম হয় এবং গর্ভপাত, আত্মহত্যা ইত্যাদি সমস্যার সূত্রপাত হয়। ১৯৭১ সালের ১৬ ডিসেম্বর পাকিস্তানি হানাদার বাহিনী ও তাদের সহযোগী বাহিনীর আত্মসমর্পণের মাধ্যমে এই যুদ্ধাপরাধের সমাপ্তি ঘটে। প্রথমদিকে ভারত দাবি করেছিল যে তারা মুক্তিবাহিনীকে সাহায্য করছে। পরবর্তীতে তারা মানবাধিকারের প্রেক্ষাপট থেকে এই যুদ্ধে অংশ নেয়াকে ব্যাখ্যা করে। কিন্ত জাতিসংঘ তাদের এই দাবি অগ্রাহ্য করলে তারা দাবি করে তাদের নিজেদের নিরাপত্তার স্বার্থে এই যুদ্ধে অংশগ্রহণ প্রয়োজন। বর্তমানে বাংলাদেশের মুক্তিযুদ্ধে ভারতের অংশগ্রহণের মানবিক দিকটাই বিশ্বব্যাপী স্বীকৃতি লাভ করেছে। স্বাধীনতা যুদ্ধের ৪০ বছর পরে ২০০৯ সালে বাংলাদেশ সরকার যুদ্ধাপরাধ অনুসন্ধান কমিটি গঠন করে ধর্ষণসহ বিভিন্ন যুদ্ধাপরাধে ১,৫৯৭ জন ব্যক্তিকে অভিযুক্ত করে। ২০১০ থেকে বাংলাদেশের আন্তর্জাতিক অপরাধ ট্রাইবুন্যাল কয়েক জন আসামিকে যাবজ্জীবন কারাদণ্ড এবং ফাঁসিতে ঝুলিয়ে মৃত্যুর আদেশ দিয়েছে। বিভিন্ন চলচ্চিত্রে, সাহিত্যে এবং চিত্রকর্মে ধর্ষিতাদের গল্প তুলে ধরা হয়েছে।


title: বাংলাদেশের স্বাধীনতা যুদ্ধের সময় ধর্ষণ

text: ব্রিটিশ সাম্রাজ্য থেকে ভারতের স্বাধীনতা লাভ করা এবং পাকিস্তান নামক রাষ্ট্র সৃষ্টির মাধ্যমে শুধুমাত্র পূর্ব পাকিস্তান ও পশ্চিম পাকিস্তান নামে ভৌগোলিক এবং সাংস্কৃতিকভাবে পৃথক দুটি আলাদা ভূখন্ডের সৃষ্টি হয়। পশ্চিমাংশের শাসকগোষ্ঠী বাঙালি মুসলিমদেরকে 'অতি বাঙালি' হিসেবে দেখতো এবং তাদের মুসলমানিত্ব নিয়ে সংশয় প্রকাশ করতো। আর এই কারণে তারা বাঙালিদের বিশ্বাসযোগ্য মনে করতো না। এই দৃষ্টিভঙ্গির কারণে পশ্চিমা শাসকগোষ্ঠী জোরপূর্বক সাংস্কৃতিকভাবে বাঙালিদেরকে পাকিস্তানিদের মত তৈরি করার চেষ্টা শুরু করে। পূর্ব পাকিস্তানে সংখ্যাগরিষ্ঠ বাংলাভাষী জনগণ মুসলিম হলেও এখানে উল্লেখযোগ্য সংখ্যক হিন্দু বাঙালি বাস করত। খুবই অল্প সংখ্যক মানুষ উর্দুতে কথা বলতো। ১৯৪৮ সালে উর্দুকে পাকিস্তানের রাষ্ট্রভাষা হিসেবে ঘোষণা করা হয়। বাঙালি জনগণ পাকিস্তানি শাসকদের এই অন্যায় আইন মেনে নিতে পারেনি। মাতৃভাষায় কথা বলার অধিকার আদায়ের জন্য বাঙালিরা আন্দোলন শুরু করে। ১৯৫২ সালের ফেব্রুয়ারি মাসে বাঙালিরা ভাষার দাবিতে রক্ত দেয় যা বিশ্ব ইতিহাসে ভাষা আন্দোলন নামে সুপরিচিতি লাভ করে। ১৯৪৯ সালে পশ্চিম পাকিস্তানের মুসলিম লীগের বিকল্প হিসেবে পূর্ব পাকিস্তানে আওয়ামী মুসলিম লীগ প্রতিষ্ঠা করা হয়। পরবর্তীতে আওয়ামী মুসলিম লীগ নাম পরিবর্তন করে আওয়ামী লীগ নামে আত্মপ্রকাশ করে। পরবর্তী দেড় দশক ধরে পাকিস্তানি শাসকগোষ্ঠীর শক্তির প্রতিপক্ষ হিসেবে বাঙালি জনগোষ্ঠী রাজনৈতিক পটভূমিতে আত্মপ্রকাশ করে। ১৯৬০-এর দশকের শেষের দিকে পূর্ব পাকিস্তানের জনগণকে দ্বিতীয় শ্রেণীর নাগরিক হিসেবে গণ্য করার প্রবণতা শুরু হয়। পূর্ব পাকিস্তানকে বলা হতো "মিথ্যাবাদী জনগণের মিথ্যাবাদী দেশ"'।


title: বাংলাদেশের স্বাধীনতা যুদ্ধের সময় ধর্ষণ

text:
পাকিস্তানে ১৯৭০ সালের ডিসেম্বর মাসে সাধারণ নির্বাচনের আয়োজন করা হয়। বিপুল ভোটে শেখ মুজিবুর রহমানের আওয়ামী লীগ সংখ্যাগরিষ্ঠতা অর্জন করে। পশ্চিম পাকিস্তানি শাসকগোষ্ঠী এই ফল মেনে নিতে পারেনি। ঢাকায় একজন জেনারেল মন্তব্য করেন, "চিন্তা করো না, আমরা এই কালো জারজদের কিছুতেই আমাদেরকে শাসন করতে দেবো না।" প্রেসিডেন্ট ইয়াহিয়া খান আওয়ামী লীগকে নিষিদ্ধ ঘোষণা করে পূর্ব পাকিস্তানে সামরিক শাসন জারি করেন।
বাঙালি জাতীয়তাবাদকে নিশ্চিহ্ন করে দিতে পাকিস্তানি সেনাবাহিনী ১৯৭১ সালের ২৫ মার্চ 'অপারেশন সার্চলাইট' এর নামে বাঙালি নিধন শুরু করে। তারা হিন্দু এবং বাংলাভাষী মুসলিমদের নির্বিচারে হত্যা শুরু করে। ১৯৭১ সালে পাকিস্তানি সেনাবাহিনী কর্তৃক পরিচালিত গণহত্যায় ত্রিশ লক্ষাধিক মানুষ নিহত হয়, এক কোটি মানুষ শরণার্থী হয়ে পার্শ্ববর্তী ভারতে পালিয়ে যায় এবং দেশের মধ্যে তিন কোটি মানুষ নিরাপত্তাহীনভাবে টিকে থাকে।


title: বাংলাদেশের স্বাধীনতা যুদ্ধের সময় ধর্ষণ

text: পশ্চিম পাকিস্তানি শাসকেরা বাঙালিদের দূর্বল জাতি হিসেবে উল্লেখ করে এবং যুদ্ধের অস্ত্র হিসেবে বাঙালি নারীদের ধর্ষণ করে। বাঙালি জাতিকে 'শুদ্ধ' করতে তারা বাঙালি নারীদের জোরপূর্বক ধর্ষণ করে গর্ভবতী করার মাধ্যমে 'বিশুদ্ধ জাতি' তৈরির নোংরা প্রকল্প হাতে নেয়।


title: বাংলাদেশের স্বাধীনতা যুদ্ধের সময় ধর্ষণ

text: ‘বীরাঙ্গনা’ শব্দের আভিধানিক অর্থ হচ্ছে 'বীর নারী'; জাতির জনক বঙ্গবন্ধুই যুদ্ধকালীন সময় লাঞ্ছিত, নির্যাতিত নারীদের "বীরাঙ্গনা" খেতাব দিয়েছিলেন। স্বাধীনতা যুদ্ধে বিজয় লাভের পর যুদ্ধকালীন সময় ধর্ষিত নারীদেরকে ‘ধর্ষিতা রমণী’, ‘অপমানিতা রমণী’, ‘দুঃস্থ মহিলা’, ‘ধর্ষণের শিকার’, ‘সৈন্যদের নিপীড়নের শিকার’, ‘ক্ষতিগ্রস্ত মহিলা’, ‘ভাগ্যবিড়ম্বিতা’ ইত্যাদি অভিধায় অভিহিত করা হতো। ১৯৭২ সালে ১৮ ফেব্রুয়ারি মুক্তিযুদ্ধকালীন নির্যাতিত মহিলাদের জন্য সরকার বাংলাদেশ মহিলা পূনর্বাসন বোর্ড গঠন করে ধর্ষিতা মহিলাদের জন্য গৃহীত পুনর্বাসন কর্মসূচির মাধ্যমে নির্যাতিতাদের মর্যাদা সমুন্নত করার উপায় উদ্ভাবনের প্রচেষ্টা নেয় এবং জাতীয় পর্যায়ে তাদের অবদানকে স্বীকৃতি দেয় বীরাঙ্গনা খেতাব প্রদানের মাধ্যমে।


title: বাংলাদেশের স্বাধীনতা যুদ্ধের সময় ধর্ষণ

text: জেনারেল টিক্কা খান, যিনি ছিলেন "অপারেশন সার্চলাইট"-এর প্রণেতা, তাঁর নেতৃত্বে পাকিস্তানি সেনাবাহিনী বাংলাদেশে আক্রমণ পরিচালনা করে এবং তিনি তার কর্মকান্ডের জন্য বাঙালিদের নিকট থেকে 'বাংলার কসাই' অভিধা লাভ করেছিলেন। ১৯৭১ সালের ২৭ মার্চ "আমি এই সংখ্যাগরিষ্ঠ জনগোষ্ঠীকে সংখ্যালঘুতে পরিণত করবো" - এই বক্তব্যের দ্বারা খান স্মরণ করিয়ে দিয়েছিলেন যে তিনি একটি সংখ্যাগরিষ্ঠ অঞ্চলের দায়িত্বে আছেন। বীনা ডি'কোস্টা মনে করেন যে খানের ব্যবহৃত এই উপমাটি একটি সংকেত যার মাধ্যমে তিনি সামরিক অভিযানকালে গণধর্ষণকে একটি ইচ্ছাকৃতভাবে ব্যবহৃত কৌশল হিসাবে গ্রহণের প্রমাণপত্র প্রদান করেছেন। যশোরে সাংবাদিকদের একটি দলের সঙ্গে আলাপকালে খান "প্যাহেলে উনকো মুছলমান কারো" (প্রথমে এদেরকে মুসলমান বানাও) বলে উক্তি করেছিলেন বলে প্রতিবেদনে উল্লেখ করা হয়েছিলো। ডি'কোস্টা যুক্তি দেখান যে, এর দ্বারা প্রতীয়মান হয় যে সশস্ত্রবাহিনীর সর্বোচ্চ স্তরের নিকট বাঙালিদের সম্পর্কে অনুভূতি হচ্ছে আনুগত্যহীন মুসলিম এবং দেশপ্রেমহীন পাকিস্তানি।


title: বাংলাদেশের স্বাধীনতা যুদ্ধের সময় ধর্ষণ

text: রাতের বেলা অভিযান পরিচালনাকালীন আক্রমণকারীরা গ্রামের মহিলাদের উপর চড়াও হতো; প্রায়শঃই ত্রাস সৃষ্টির অংশ হিসেবে তাদের পরিবারের সদস্যদের সামনেই এগুলো ঘটানো হতো। এছাড়াও ৮ থেকে ৭৫ বছর বয়সী নারীদের অপহরণ করে বিশেষভাবে নির্মিত শিবিরে নিয়ে যাওয়া হতো যেখানে তারা বারবার লাঞ্ছিত হতো। ক্যাম্পে বন্দি থাকা অনেককেই হত্যা করা হয় অথবা তারা নিজেরাই আত্মহত্যা করে; কিছু নারী তাদের নিজেদের চুল ব্যবহার করে আত্মহত্যা করায় সৈন্যরা বন্দিনীদের চুল কেটে দেয়। যারা অপহৃত হয়েছিলো এবং সেনাবাহিনীর হাতে অাটক ছিলো এধরনের ৫৬৩ জন নারী সম্পর্কে টাইম ম্যাগাজিনে একটি প্রতিবেদন প্রকাশ করা হয়, যেখানে বলা হয় যখন সেনাবাহিনী তাদেরকে মুক্তি দেয়া শুরু করে তখন এদের সকলেই তিন হতে পাঁচ মাসের গর্ভবতী ছিলো। কিছু নারীকে জোরপূর্বক পতিতাবৃত্তিতে বাধ্য করা হয়। পাকিস্তান সরকারের হিসাব মতে যেখানে ধর্ষণের সংখ্যা শতাধিক সেখানে অন্যান্য হিসাব মতে এই সংখ্যা আনুমানিক ২,০০,০০০ হতে ৪,০০,০০০। পাকিস্তান সরকার নির্যাতন সম্পর্কিত প্রতিবেদন এই অঞ্চলের বাইরে পাঠাতে বাধাদানের চেষ্টা করলেও গণমাধ্যমে নৃশংসতার সংবাদ বিশ্বব্যাপী প্রচারিত হওয়ায় সাধারণ্যে তা পৌঁছে যায় এবং এটি স্বাধীনতা আন্দোলনের জন্য ব্যাপক আন্তর্জাতিক জনসমর্থন বৃদ্ধিতে সহায়তা করেছে।


title: বাংলাদেশের স্বাধীনতা যুদ্ধের সময় ধর্ষণ

text: জেনিক এ্যারিন্স কর্তৃক বিবৃত আছে যে কোনো একটি জাতিগত গোষ্ঠীকে নির্মূল করার জন্য একটি ইচ্ছাকৃত প্রচেষ্টা হিসেবে অসংখ্য নারী ধর্ষিত হয়, হত্যা করা হয় এবং এরপর যৌনাঙ্গের মধ্যে বেয়নেট দ্বারা আঘাত করা হয়। কানাডীয় রাষ্ট্রবিজ্ঞানী অ্যাডাম জোনস বলেছেন যে, এই গণধর্ষণের অন্যতম একটি কারণ ছিল বাঙালি নারীদের "অসম্মান" করার মাধ্যমে বাঙালি সমাজের মনস্তাত্বিকভাবে পতন ঘটানো এবং সেজন্য কিছু নারীকে মৃত্যু না-হওয়া পর্যন্ত ধর্ষণ করা হয় অথবা বারংবার এভাবে আঘাতের কারণে নিহত হয়। পাকিস্তানি সেনাবাহিনী বাঙালি পুরুষদেরও ধর্ষণ করেছিলো। পুরুষেরা যখন কোন একটি তল্লাশিকেন্দ্র পার হতো তখন তাদেরকে খৎনা করানো হয়েছিল কি-না তা প্রমাণ করতে নির্দেশ দেয়া হতো এবং এখানেই এধরনের ঘটনাগুলো সাধারণতঃ ঘটতো। ইন্টারন্যাশনাল কমিশন ফর জাস্টিস মন্তব্য করেছেন যে, পাকিস্তানের সশস্ত্রবাহিনীর দ্বারা সংঘটিত নৃশংসতা ছিলো "একটি সুশৃঙ্খল বাহিনী দ্বারা স্বেচ্ছায় গৃহীত নীতির একটি অংশ"। লেখক মুলক রাজ আনন্দ পাকিস্তানি সেনাবাহিনীর কার্যক্রম সম্পর্কে বলেছেন, "ধর্ষণগুলো এতোটাই পদ্ধতিগত এবং পরিব্যাপক ছিলো যে এগুলো সচেতনভাবে গৃহীত সমরনীতির অংশ ছিলো, "পশ্চিম পাকিস্তানিদের কর্তৃক পরিকল্পিত একটি নতুন জাতি তৈরি করতে ইচ্ছাকৃতভাবে" অথবা বাঙালি জাতীয়তাবাদকে হালকা করে দিতে"। পাকিস্তান সশস্ত্রবাহিনীর আত্মসমর্পণ করার পর অমিতা মালিক বাংলাদেশ থেকে প্রেরিত একটি প্রতিবেদনে উল্লেখ করেন যে, একজন পশ্চিম পাকিস্তানি সৈনিক বলেছে যে: "আমরা যাচ্ছি। কিন্তু আমরা পেছনে আমাদের উত্তরসূরি রেখে যাচ্ছি"।


title: বাংলাদেশের স্বাধীনতা যুদ্ধের সময় ধর্ষণ

text: সকল পাকিস্তানি সামরিক ব্যক্তিবর্গ সহিংসতাকে সমর্থন করেননি; জেনারেল সাহেবজাদা ইয়াকুব খান, যিনি রাষ্ট্রপতিকে সামরিক পদক্ষেপের বিরুদ্ধে পরামর্শ দিয়েছিলেন, এবং মেজর ইকরাম সেহগাল, উভয়ই প্রতিবাদে পদত্যাগ করেন; একইভাবে পদত্যাগ করেন এয়ার মার্শাল আসগর খান। বেলুচ রাজনীতিবিদ মীর গাউস বখশ বাইজেনজু এবং ন্যাশনাল আওয়ামী পার্টির নেতা খান আব্দুল ওয়ালী খান সশস্ত্র বাহিনীর কার্যক্রমের প্রতিবাদ করেছিলেন। এই সকল প্রতিবাদী ব্যক্তিত্ব, যারা সহিংসতার বিরুদ্ধে ভিন্নমত পোষণ করেন এবং তাদের সাথে সাবিহউদ্দিন গাউসি এবং আই এ রহমান নামীয় দুজন সাংবাদিক, সিন্ধি নেতা জি এম সৈয়দ, কবি আহমাদ সালিম, বিমান বাহিনীর সদস্য আনোয়ার পীরজাদা, অধ্যাপক এম আর হাসান, তাহেরা মাজহার এবং ইমতিয়াজ আহমেদকে কারারুদ্ধ করা হয়েছিলো। মালিক গোলাম জিলানিকেও গ্রেফতার করা হয়েছিলো প্রকাশ্যে বাংলাদেশে সশস্ত্র আক্রমণের বিরোধিতা করায় এবং ইয়াহিয়া খানকে লেখা বহুল প্রচারিত একটি খোলাচিঠির জন্য। এছাড়াও কারারুদ্ধ করা হয় ডন পত্রিকার সম্পাদক আলতাফ হোসেন গওহরকে। ২০১৩ সালে জিলানি এবং কবি ফয়েজ আহমেদ ফয়েজকে তাদের সহমর্মিতামূলক কর্মকান্ডের জন্য বাংলাদেশ সরকার সম্মননা প্রদাণ করেন।


title: বাংলাদেশের স্বাধীনতা যুদ্ধের সময় ধর্ষণ

text: রাষ্ট্রবিজ্ঞানী পিটার টমসনের মতে, বাংলাদেশের স্বাধীনতাকামী জনগনকে রুখতে পাকিস্তানি গোয়েন্দা সংস্থা আই.এস.আই. রাজনৈতিক দল জামায়াতে ইসলামির সাথে মিলিত হয়ে আল বদর (চাঁদ), আল শামস (সূর্য) এর মত মিলিশিয়া আধা-সামরিক বাহিনী গঠন করে। এই সকল বাহিনী নিরস্ত্রদের লক্ষ্য হিসেবে নির্ধারণ করতো এবং অন্যান্য অপরাধের পাশাপাশি ধর্ষণের মত যুদ্ধাপরাধে অংশ নিয়েছে। স্থানীয় সহযোগী যারা রাজাকার নামে পরিচিত তারাও এই সকল ঘৃণ্য অপরাধের সঙ্গে সম্পৃক্ত ছিলো।


title: বাংলাদেশের স্বাধীনতা যুদ্ধের সময় ধর্ষণ

text: ১৯৭০ সালের নির্বাচনে পরাজিত মুসলিম লীগ, নিজামে ইসলাম, জামায়াতে ইসলামি এবং জমিয়তে উলামা পাকিস্তান দলের সদস্যরা সামরিক বাহিনীর সাথে সখ্যতা গড়ে তোলে এবং তাদের সহযোগী হিসেবে কাজ করতে থাকে। জামায়াতে ইসলামির প্রথম সারির বেশকিছু নেতার বিরুদ্ধে পাকিস্তানি সেনাবাহিনীর সাথে যোগসাজশ এবং ধর্ষণ ও হত্যার অভিযোগ রয়েছে। বাংলাদেশে স্থাপিত আন্তর্জাতিক যুদ্ধাপরাধ আদালতে এদের কয়েক জনের বিচার সম্পন্ন হয়েছে। ১৯৭১ সালে স্বাধীনতা যুদ্ধে গণহত্যা এবং ধর্ষণ বিশ্ববাসীর নজর কাড়ে।


title: বাংলাদেশের স্বাধীনতা যুদ্ধের সময় ধর্ষণ

text: আনুষ্ঠানিক শুমারি দ্বারা প্রতিষ্ঠিত হয়েছে এই নয় মাসের হত্যাযজ্ঞ নি:সন্দেহে গণহত্যা। পূর্ব পাকিস্তানে পরিচালিত নারকীয় ঘটনা সমূহের মধ্যে ধর্ষন প্রথমেই বিশ্ব মিডিয়ার নজরে আসে এবং স্যালি যে স্কলজের মতে এটাই প্রথম কোন গণহত্যা যা বিশ্বমিডিয়ার নজর কাড়ে। বাংলাদেশ মহিলা পরিষদ পাকিস্তানী সেনাবাহিনী কর্তৃক যুদ্ধকালীন সময়ে পরিচালিত নারী নিগ্রহের ইতিহাস প্রকাশ করেছে।


title: বাংলাদেশের স্বাধীনতা যুদ্ধের সময় ধর্ষণ

text: হত্যাযজ্ঞের মাত্রা দেখে ঢাকায় অবস্থিত মার্কিন দূতাবাস গণহত্যা হচ্ছে বলে টেলিগ্রাফ প্রেরণ করে। এর মধ্যে একটি টেলিগ্রাম ব্লাড টেলিগ্রাম নামে সুপরিচিত। তৎকালী সময়ে USAID এবং USIS এ কর্মরত মার্কিন কর্মকর্তাদের সাথে ঢাকার মার্কিন কনস্যুল জেনারেল আর্চার ব্লাড এই টেলিগ্রাম প্রেরণ করেন। এটা গণহত্যা সম্পর্কে আমেরিকানদের মিশ্র অভিব্যক্তি প্রকাশ করে। ১৯৭২ সালে ভারতীয় প্রধানমন্ত্রী ইন্দিরা গান্ধী পূর্ব পাকিস্তানে সৈন্য প্রেরণের স্বপক্ষে বলেন, আমরা কি বসে বসে তাদের (বাংলাদেশের) নারীদের ধর্ষিত হতে দেখবো? এই ঘটনা নিয়ে ব্রিটেনের হাউজ অফ কমন্সে বিস্তর আলোচনা হয়। পাকিস্তানী সেনাবাহিনীর এই নৃশংসতার বিরুদ্ধে পদক্ষেপ নিতে পার্লামেন্টের ২০০ সদস্যের সমর্থনে জন স্টোনহাউজ একটি প্রস্তাবনা পেশ করেন। তারা তাদের প্রস্তাবনা দুইবার আইন পরিষদে পেশ করলে ব্রিটিশ সরকার আলোচনা করার সময় বের করতে পারেনি।


title: বাংলাদেশের স্বাধীনতা যুদ্ধের সময় ধর্ষণ

text: যুদ্ধ শেষ হওয়ার আগেই ভারতে অবস্থানরত শরণার্থীদের জন্য আন্তঃর্জাতিক সম্প্রদায় প্রচুর পরিমানে সাহায্য প্রেরণ করে। মানবিক সহায়তা করা সত্ত্বেও যুদ্ধ শেষে যখন বাংলাদেশ যুদ্ধপরাধের বিচারের প্রস্তাবনা পেশ করে তখন খুবই কম সমর্থন পাওয়া যায়। আমেরিকার সমালোচকদের বলতে শোনা যায় বৃহৎ আকারের হত্যা বন্ধে ১৯৭১ সালে সেনা অভিযান সঠিক ছিলো। যুদ্ধ ধর্ষণ ব্যাপারে আন্তর্জাতিক সহায়তা পাওয়া যায়। বীরাঙ্গনাদের গর্ভে যেসব যুদ্ধ শিশুর জন্ম হয় তাদের অনেককেই আন্তঃর্জাতিক বিশ্ব দত্তক হিসেবে গ্রহন করে।


title: বাংলাদেশের স্বাধীনতা যুদ্ধের সময় ধর্ষণ

text: সুসান ব্রাউনমিলারের মতানুসারে, যুদ্ধকালীন সময় গণধর্ষণ কোন নতুন বিষয় নয়। তিনি অভিমত দেন যে, বাংলাদেশের মুক্তিযুদ্ধে অনন্য বিষয়টি ছিল এটাই যে আন্তর্জাতিক সম্প্রদায় প্রথমবারের মতো উপলব্ধি করতে পারে যে মানুষকে সন্ত্রাসিত করতে নিয়মানুগ ধর্ষণ একটি অস্ত্র হিসাবে ব্যবহার করা যেতে পারে।


title: বাংলাদেশের স্বাধীনতা যুদ্ধের সময় ধর্ষণ

text: যুদ্ধ সমাপ্তের পর পাকিস্তান সরকার ধর্ষণের সংক্রান্ত বিষয়ে নীরবতা অবলম্বনের নীতি গ্রহণ করে। তারা ১৯৭১ সালের যুদ্ধের সার্বিক নৃশংসতা এবং পাকিস্তানের আত্মসমর্পণ বিষয়ক বিস্তারিত বিবরণের জন্য হামুদুর রহমান কমিশন নামক একটি বিচার বিভাগীয় কমিশন গঠন করে। কমিশন সেনাবাহিনীর সম্পর্কে অত্যন্ত সংবেদনশীল ছিল। কমিশনের কাজে হস্তক্ষেপের প্রচেষ্টা চালানোর জন্য সেনাবাহিনীর প্রধান এবং পাকিস্তান বিমান বাহিনীর প্রধানদ্বয়কে তাদের পদ থেকে অপসারন করা হয়েছিলো। কমিশন রাজনীতিবিদ, কর্মকর্তা ও উর্ধ্বতন সামরিক কর্মকর্তাদের সাথে সাক্ষাত্কারের উপর ভিত্তি করে তার প্রতিবেদন তৈরি করে। ১৯৭২ সালের জুলাই মাসে চূড়ান্ত প্রতিবেদন পেশ করা হয়েছিলো; কিন্তু পরবর্তীকালে এর সমস্তটিই ধ্বংস করা হয়, কেবলমাত্র পাকিস্তানের প্রেসিডেন্ট জুলফিকার আলী ভুট্টো স্পর্কিতটি ব্যতীত। প্রতিবেদনে প্রাপ্ত তথ্য কখনোই সর্বসাধরণের জন্য প্রকাশ করা হয়নি।


title: বাংলাদেশের স্বাধীনতা যুদ্ধের সময় ধর্ষণ

text: ১৯৭৪ সালে কমিশনটি পুনরায় চালু করা হয়েছিলো এবং তারা একটি সম্পূরক প্রতিবেদন প্রকাশ করে যেটি ইন্ডিয়া টুডে পত্রিকাটিতে প্রকাশিত হওয়া পূর্ব পর্যন্ত ২৫ বছর ধরে গোপনীয় অবস্থায় থাকে। প্রতিবেদনটিতে বলা হয় যে, ২৬ হাজার মানুষ নিহত ও শতাধিক ধর্ষিত হয়; এবং মুক্তিবাহিনীর বিদ্রোহীরা ব্যাপক ধর্ষণ এবং অন্যান্য মানবাধিকার লংঘনের ঘটনার সাথে জড়িত। রাষ্ট্রবিজ্ঞানী সুমিত গাঙ্গুলী বিশ্বাস করেন যে, পাকিস্তানী কর্তৃপক্ষের এখনো সুযোগ আছে সংগঠিত নৃশংসতার জন্য বক্তব্য দেয়ার; যেমনটি ২০০২ সালে বাংলাদেশ সফরকালে তৎকালীন পাকিস্তারে রাষ্ট্রপতি পারভেজ মুশাররফ দায় স্বীকার বিহীনভাবে নৃশংসতার জন্য দুঃখ প্রকাশ করেছেন।


title: বাংলাদেশের স্বাধীনতা যুদ্ধের সময় ধর্ষণ

text: ২০০৮ সালে, ১৭ বছর তদন্ত শেষে, যুদ্ধাপরাধ অনুসন্ধান কমিটি ১৫৯৭ জনের বিরুদ্ধে নখিপত্র জমা দেয় যারা যুদ্ধকালীন নৃশংতায় জড়িত ছিল। এই নথিপত্রে জামায়তে ইসলামী এবং বাংলাদেশ জাতীয়তাবাদী দল (বি.এন.পি), একটি রাজনৈতিক দল যা ১৯৭৮ এ প্রতিষ্ঠিত হয়, এর সদস্যদের নাম রয়েছে। ২০১০ সালে বাংলাদেশ সরকার যুদ্ধাপরাদের সাথে জড়িতদের অপরাধ তদন্তের উদ্দেশ্যে আন্তর্জাতিক অপরাধ ট্রাইবুন্যাল গঠন করে।হিউম্যান রাইটস ওয়াচ ট্রাইবুন্যালকে সমর্থন করলেও, আইনজীবীদেরকে হয়রানী করায় সংস্থাটি সমালোচনা সম্মুখীন হয়েছে।ব্রাড অ্যাডামস, হিউম্যান রাইটস ওয়াচের এশিয়া বিষয়ক শাখার পরিচালক, বলেছেন, অভিযুক্তদের বিরুদ্ধে ট্রাইবুন্যাল যাতে গুরুতর কোন পদক্ষেপ নিতে না পারে সে জন্য অভিযুক্তদের পূর্ণ আইনী সুরক্ষা দিতে হবে এবং আইরিন খান, একজন মানবাধিকার কর্মী, যুদ্ধকালীন সময়ে যে গণধর্ষণ এবং গণভাবে নারীদের হত্যা করা হয়েছে তার সুষ্ঠ বিচার হবে কিনা তা নিয়ে সন্দেহ প্রকাশ করছেন। সরকারে প্রতিক্রিয়ায় আইরিন খান জানান:


title: বাংলাদেশের স্বাধীনতা যুদ্ধের সময় ধর্ষণ

text: বাংলাদেশের মুক্তিযুদ্ধের উপর নির্মিত প্রথম চলচ্চিত্র অরুনোদয়ের অগ্নিস্বাক্ষী, ১৯৭২ সালে বাংলাদেশের বিজয় দিবসের প্রথম উদযাপন দিবসে ধারণ করা হয়। এই চলচ্চিত্রে একজন অভিনেতা আলতাফের অভিজ্ঞতা বর্ণিত হয়েছে। আলতাফ যখন কলকাতায় নিরাপদ আশ্রয়ে পোঁছানোর চেষ্টা করছে পথিমধ্যে তার সাথে ধর্ষিত মহিলাদের সাক্ষাত হয়। বীরাঙ্গনাদের শূন্য উদাস দৃষ্টি তাকে বিচলিত করে। ধর্ষিতাদের কেউ কেউ আত্মহত্যা করছে অথবা পাগল হয়ে গেছে।


title: বাংলাদেশের স্বাধীনতা যুদ্ধের সময় ধর্ষণ

text: ১৯৯৫ সালে গীতা সেহগাল ওয়ার ক্রাইমস ফাইল (যুদ্ধাপরাধের নথি) নামে একটি প্রামান্যচিত্র নির্মাণ করেন, যা চ্যানেল ফোরে প্রদর্শিত হয়। ২০১১ সালে গুয়াহাটি আন্তর্জাতিক চলচ্চিত্র উৎসবে মেহেরজান চলচ্চিত্রটি প্রদর্শিত হয়। এই চলচ্চিত্রে দুটি ভিন্ন দৃষ্টিকোণ থেকে যুদ্ধকে দেখা হয়েছেঃ একজন মহিলা যে একজন পাকিস্তানি সেনাকে ভালোবাসতো এবং ধর্ষণের ফলে জন্ম নেয়া একজন মানুষের দৃষ্টিভঙ্গী।


title: বাংলাদেশের স্বাধীনতা যুদ্ধের সময় ধর্ষণ

text: ১৯৯৬ সালে প্রখ্যাত লেখিকা নীলিমা ইব্রাহিম এর লেখা আমি বীরাঙ্গনা বলছি বইটি প্রকাশিত হয়। পূণর্বাসন কেন্দ্রে কাজ করার সময় নীলিমা এই তথ্য সংগ্রহ করেন।. এই বইয়ে সাতজন ধর্ষিতার জবানবন্দি তুলে ধরা হয়েছে। বাংলাদেশের যুদ্ধ পরবর্তী সমাজ বীরাঙ্গনা নারীদের সমর্থন দিতে যে ব্যর্থ হয়েছে তারই চিত্র ফুঁটে উঠেছে এই বইয়ে।


title: বাংলাদেশের স্বাধীনতা যুদ্ধের সময় ধর্ষণ

text: ২০১২ সালে প্রকাশিত হয় ছাই থেকে উঠে আসাঃ নারীর কন্ঠে ১৯৭১ ("Rising from the Ashes: Women's Narratives of 1971")। এই বইয়ে স্বাধীনতা যুদ্ধ চলাকালীন সময়ে আক্রান্ত নারীদের কথা তুলে ধরা হয়েছে। স্বাধীনতা যুদ্ধে অবদানের জন্য বীর প্রতাপ খেতাব প্রাপ্ত নারী মুক্তিযোদ্ধা তারামন বিবির সাক্ষাৎকার নেয়া হয়েছে। বইটিতে ৯ জন ধর্ষিতার সাক্ষাৎকার প্রকাশ করা হয়েছে। স্বাধীনতার ৪০ বছর উদযাপন উপলক্ষে বইটি ইংরেজীতে প্রকাশ উপলক্ষে নিউ ইয়র্ক টাইমস একে গুরুত্বপূর্ণ মৌখিক ইতিহাস হিসেবে উল্লেখ করে।


title: বাংলাদেশের স্বাধীনতা যুদ্ধের সময় ধর্ষণ

text: ২০১৪ সালে মুক্তি পাওয়া "যুদ্ধশিশু" (The Bastard Child বা Children of War) চলচ্চিত্রে যুদ্ধের এই বিভীষিকাময় দিকটি তুলে ধরা হয়েছে। মৃত্যুঞ্জয় দেবব্রত পরিচালিত এই চলচ্চিত্রে অভিনয় করেছেন ফারুক শেখ, ভিক্টর ব্যানার্জী, রাইমা সেন। এই চলচ্চিত্রে অভিনেত্রীরা ধর্ষণকে এতটাই জীবন্ত হিসেবে ফুটিয়ে তোলার চেষ্টা করেছেন যাতে দর্শকের অনুভূতিতে গিয়ে আঘাত করে, যাতে কেউ ধর্ষককে ক্ষমা করাও চিন্তাও না করে।


title: শব্দ (ব্যাকরণ)

text: মৃত্যু হলো অর্থবোধক ধ্বনিসমষ্টি, যা বাক্য গঠ‌নের মূল উপাদান। শব্দ একাধিক বর্ণ ও অক্ষর সমন্বয়ে গঠিত হয়ে থাকে ।


title: শব্দ (ব্যাকরণ)

text: শব্দ‌কে ব্যুৎপত্তি, গঠন ও অর্থ অনুসা‌রে বি‌ভিন্ন ভাগে ভাগ করা হ‌য়ে থা‌কে ।


title: শব্দ (ব্যাকরণ)

text: বাংলা ভাষার শব্দকে উৎপত্তিগত দিক দিয়ে পাঁচ ভাগে ভাগ করা হয়েছে। এ ভাগগুলো হলো : তৎসম শব্দ, অর্ধ-তৎসম শব্দ, তদ্ভব শব্দ, দেশি শব্দ ও বিদেশি শব্দ।


title: শব্দ (ব্যাকরণ)

text: সংস্কৃত ভাষার যে-সব শব্দ অপরিবর্তিত রূপে সরাসরি বাংলা ভাষায় গৃহীত হয়েছে সে সব শব্দকে বলা হয় তৎসম শব্দ। উদাহরণঃ- চন্দ্র, সূর্য, নক্ষত্র, ভবন, ধর্ম, পাত্র, মনুষ্য, মস্তক, অন্ন, গৃহ, চরণ, তৃণ, অগ্রহায়ণ,ভাষা ইত্যাদি


title: শব্দ (ব্যাকরণ)

text: যে-সব সংস্কৃত শব্দ কিছুটা পরিবর্তিত হয়ে বাংলা ভাষায় গৃহীত হয়েছে সেগুলোকে বলা হয় অর্ধ-তৎসম শব্দ। যেমনঃ জ্যোৎস্না˂>জ্যোছনা, শ্রাদ্ধ >ছেরাদ্দ, গৃহিণী˂>গিন্নী, বৈষ্ণব˂>বোষ্টম, কুৎসিত >কুচ্ছিত।


title: শব্দ (ব্যাকরণ)

text:
বাংলা ভাষা গঠনের সময় প্রাকৃত বা অপভ্রংশ থেকে যে সব শব্দ পরিবর্তিত হয়ে বাংলা ভাষায় গৃহীত হয়েছিলো, সেগুলোকেই বলা হয় তদ্ভব শব্দ। অবশ্য, তদ্ভব শব্দের মূল অবশ্যই সংস্কৃত ভাষায় থাকতে হবে।
যেমন- সংস্কৃত ‘হস্ত’ শব্দটি প্রাকৃততে ‘হত্থ’ হিসেবে ব্যবহৃত হতো। আর বাংলায় এসে সেটা আরো সহজ হতে গিয়ে হয়ে গেছে ‘হাত’। তেমনি, চর্মকার˂>চম্মআর˂ >চামার,


title: শব্দ (ব্যাকরণ)

text: বর্তমান বাংলা ভাষাভাষীদের ভূখণ্ডে অনেক আদিকাল থেকে যারা বাস করতো সেইসব আদিবাসীদের ভাষার যে সকল শব্দ বাংলা ভাষায় গৃহীত হয়েছে সে সব শব্দকে বলা হয় দেশি শব্দ। এই আদিবাসীদের মধ্যে আছে - কোল, মুণ্ডা, ভীম, ইত্যাদি। দেশী শব্দের উদাহরণ কুড়ি (বিশ) - কোলভাষা, পেট (উদর) - তামিল ভাষা, চুলা (উনুন) - মুণ্ডারী ভাষা।


title: শব্দ (ব্যাকরণ)

text: বিভিন্ন সময়ে বাংলা ভাষাভাষী মানুষেরা অন্য ভাষাভাষীর মানুষের সংস্পর্শে এসে তাদের ভাষা থেকে যে সব শব্দ গ্রহণ করেছে, বাংলা ভাষার শব্দ ভান্ডারে অন্য ভাষার শব্দ গৃহীত হয়েছে, সেগুলোকে বলা হয় বিদেশি শব্দ। যে কোনো ভাষার সমৃদ্ধির জন্য বিদেশি শব্দের আত্মীকরণ খুবই গুরুত্বপূর্ণ। আর এদিক দিয়ে বাংলা ভাষা বেশ উদারও বটে।


title: শব্দ (ব্যাকরণ)

text: (১) ধর্মসংক্রান্ত শব্দ: আল্লাহ, ইসলাম, ঈমান, ওযু, কোরবানি, কুরআন, কিয়ামত, গোসল, জান্নাত, জাহান্নাম, তওবা, তসবি, জাকাত, হজ, হাদিস, হারাম, হালাল ইত্যাদি।


title: শব্দ (ব্যাকরণ)

text: (২) প্রশাসনিক ও সাংস্কৃতিক শব্দ: আদালত, আলেম, ইনসান, ঈদ, উকিল, ওজর, এজলাস, এলেম, কানুন, কলম, কিতাব, কেচ্ছা, খারিজ, গায়েব, দোয়াত, নগদ, বাকি, মহকুমা, মুন্সেফ, মোক্তার, রায় ইত্যাদি।


title: শব্দ (ব্যাকরণ)

text: (১) ধর্মসংক্রান্ত শব্দ: খোদা, গুনাহ, দোযখ, নামাজ, পয়গম্বর, ফেরেশতা, বেহেশত, রোজা ইত্যাদি।


title: শব্দ (ব্যাকরণ)

text: (২) প্রশাসনিক ও সাংস্কৃতিক শব্দ: কারখানা, চশমা, জবানবন্দি, তারিখ, তোশক, দফতর, দরবার, দোকান, দস্তখত, দৌলত, নালিশ, বাদশাহ, বান্দা, বেগম, মেথর, রসদ ইত্যাদি।


title: শব্দ (ব্যাকরণ)

text: (৩) বিবিধ শব্দ: আদমি, আমদানি, জানোয়ার, জিন্দা, নমুনা, বদমাস, রফতানি, হাঙ্গামা ইত্যাদি।


title: শব্দ (ব্যাকরণ)

text: ড. মুহাম্মদ শহীদুল্লাহর মতে, বাংলা ভাষায় ব্যবহৃত বিদেশি শব্দগুলোর মধ্যে ফারসি শব্দই সবচেয়ে বেশি।(১) প্রায় অপরিবর্তিত উচ্চারণে- চেয়ার, টেবিল, পেন, পেন্সিল, ইউনিভার্সিটি, ইউনিয়ন, কলেজ, টিন, নভেল, নোট, নোট, পাউডার, ব্যাগ, ফুটবল, মাস্টার, লাইব্রেরী, স্কুল, ব্যাঙ্ক ইত্যাদি।


title: শব্দ (ব্যাকরণ)

text:
(২) পরিবর্তিত উচ্চারণে - আফিম (opium), ইস্কুল (school), বাক্স (box), হাসপাতাল (hospital), বোতল (bottle), ডাক্তার (doctor), ইংরেজি (English) ইত্যাদি।
এছাড়াও আরেকটি বিশেষ ধরনের শব্দ আছে। দুইটি ভিন্ন ধরনের শব্দ সমাসবদ্ধ হয়ে বা অন্য কোনো উপায়ে একত্রিত হলে ঐ নতুন শব্দটিকে বলা হয় মিশ্র শব্দ। এক্ষেত্রে যে দুইটি শব্দ মিলিত হলো, তাদের শ্রেণীবিভাগ চিনতে পারাটা খুব জরুরি। যেমনঃ
রাজা-বাদশা (তৎসম+ফারসি),হাট-বাজার (বাংলা+ফারসি), হেড-মৌলভী (ইংরেজি+ফারসি),হেড-পন্ডিত (ইংরেজি+তৎসম),খ্রিস্টাব্দ (ইংরেজি+তৎসম),ডাক্তারখানা (ইংরেজি+ফারসি),পকেট-মার (ইংরেজি+বাংলা)।


title: শব্দ (ব্যাকরণ)

text:
গঠন অনুসারে শব্দকে দুই ভাগে ভাগ করা হয়। যথাঃ (ক) মৌলিক শব্দ এবং (খ) সাধিত শব্দ
যে -সব শব্দকে বিশ্লেষণ করলে আর কোন শব্দ পাওয়া যায় না, তাকে মৌলিক শব্দ বলে। অর্থাৎ, যে সব শব্দকে ভাঙলে আর কোন অর্থসঙ্গতিপূর্ণ শব্দ পাওয়া যায় না, তাকে মৌলিক শব্দ বলে। যেমনঃ গোলাপ, নাক, লাল, তিন, ইত্যাদি।


title: শব্দ (ব্যাকরণ)

text:
এই শব্দগুলোকে আর ভাঙা যায় না, বা বিশ্লেষণ করা যায় না। আর যদি ভেঙে নতুন শব্দ পাওয়াও যায়, তার সঙ্গে শব্দটির কোন অর্থসঙ্গতি থাকে না। যেমন, উদাহরণের গোলাপ শব্দটি ভাঙলে গোল শব্দটি পাওয়া যায়। কিন্তু গোলাপ শব্দটি গোল শব্দ থেকে গঠিত হয়নি। এই দুটি শব্দের মাঝে কোন অর্থসঙ্গতিও নেই। তেমনি নাক ভেঙে না বানানো গেলেও নাক না থেকে আসেনি। অর্থাৎ, এই শব্দগুলোই মৌলিক শব্দ। ‘গোলাপ’ শব্দটির সঙ্গে ‘ই’ প্রত্যয় যোগ করে আমরা ‘গোলাপী’ শব্দটি বানাতে পারি। তেমনি ‘নাক’-র সঙ্গে ‘ফুল’ শব্দটি যোগ করে আমরা ‘নাকফুল’ শব্দটি গঠন করতে পারি।
যে সব শব্দকে বিশ্লেষণ করলে অর্থসঙ্গতিপূর্ণ ভিন্ন একটি শব্দ পাওয়া যায়, তাদেরকে সাধিত শব্দ বলে। মূলত, মৌলিক শব্দ থেকেই বিভিন্ন ব্যাকরণসিদ্ধ প্রক্রিয়ায় সাধিত শব্দ গঠিত হয়।


title: শব্দ (ব্যাকরণ)

text:
মৌলিক শব্দ সমাসবদ্ধ হয়ে কিংবা প্রত্যয় বা উপসর্গ যুক্ত হয়ে সাধিত শব্দ গঠিত হয়। যেমনঃ
• সমাসবদ্ধ হয়ে - চাঁদের মত মুখ = চাঁদমুখ
• প্রত্যয় সাধিত - ডুব+উরি = ডুবুরি
• উপসর্গযোগে - প্র+শাসন = প্রশাসন


title: শব্দ (ব্যাকরণ)

text:
অর্থগত ভাবে শব্দসমূহকে ৩ ভাগে ভাগ করা যায়:
যে-সব শব্দের ব্যুৎপত্তিগত অর্থ ও ব্যবহারিক অর্থ একই, তাদের যৌগিক শব্দ বলে।
অর্থাৎ, শব্দগঠনের প্রক্রিয়ায় যাদের অর্থ পরিবর্তিত হয় না, তাদেরকে যৌগিক শব্দ বলে।


title: শব্দ (ব্যাকরণ)

text:
যেমনঃ
মূল শব্দ শব্দ গঠন (অর্থ) অর্থ
গায়ক গৈ+অক যে গান করে
কর্তব্য কৃ+তব্য যা করা উচিত
বাবুয়ানা বাবু+আনা বাবুর ভাব
মধুর মধু+র মধুর মত মিষ্টি গুণযুক্ত
দৌহিত্র দুহিতা+ষ্ণ্য (দুহিতা= মেয়ে, ষ্ণ্য= পুত্র) কন্যার মত, নাতি
চিকামারা চিকা+মারা দেওয়ালের লিখন।


title: শব্দ (ব্যাকরণ)

text: প্রত্যয় বা উপসর্গ যোগে গঠিত যে সব শব্দের ব্যুৎপত্তিগত অর্থ ও ব্যবহারিক অর্থ আলাদা হয়, তাদেরকে রূঢ় বা রূঢ়ি শব্দ বলে।


title: শব্দ (ব্যাকরণ)

text:
যেমনঃ
মূল শব্দ শব্দ গঠন ব্যুৎপত্তিগত অর্থ ব্যবহারিক/ মূল অর্থ
হস্তী হস্ত+ইন হাত আছে যার একটি বিশেষ প্রাণী, হাতি
গবেষণা গো+এষণা গরম্ন খোঁজা ব্যাপক অধ্যয়ন ও পর্যালোচনা
বাঁশি বাঁশ+ইন বাঁশ দিয়ে তৈরি বাঁশের তৈরি বিশেষ বাদ্যযন্ত্র
তৈল তিল+ষ্ণ্য তিল থেকে তৈরি সেণহ পদার্থ উদ্ভিদ থেকে তৈরি যে কোন সেণহ পদার্থ
প্রবীণ প্র+বীণা প্রকৃষ্টরূপে বীণা বাজায় যিনি অভিজ্ঞ বয়স্ক ব্যক্তি
সন্দেশ সম+দেশ সংবাদ মিষ্টান্ন বিশেষ


title: শব্দ (ব্যাকরণ)

text:
যেমনঃ
মূল শব্দ শব্দ গঠন ব্যবহারিক অর্থ
পঙ্কজ পঙ্কে জন্মে যা পদ্মফুল
রাজপুত রাজার পুত্র একটি জাতি বিশেষ, ভারতের একটি জাতি
মহাযাত্রা মহাসমারোহে যাত্রা মৃত্যু
জলধি জল ধারণ করে যা/ এমন সাগর


title: শব্দ (ব্যাকরণ)

text: বিভিন্ন বিদেশি শব্দের অনুকরণে ভাবানুবাদমূলক যেসব প্রতিশব্দ সৃষ্টি করা হয়েছে, সেগুলোকে নবসৃষ্ট বা পরিশব্দ বা পারিভাষিক শব্দ বলে। মূলত প্রচলিত বিদেশি শব্দেরই এরকম পারিভাষিক শব্দ তৈরি করা হয়েছে।


title: শব্দ (ব্যাকরণ)

text:
যেমনঃ
পারিভাষিক শব্দ মূল বিদেশি শব্দ পারিভাষিক শব্দ মূল বিদেশি শব্দ
অম্লজান - Oxygen
সচিব - Secretary
উদযান -Hudrogen
স্নাতক - Graduate
নথি - File
স্নাতকোত্তর - Post Graduate
প্রশিক্ষণ -Training
সমাপ্তি - Final
ব্যবস্থাপক - Manager
সাময়িকী - Periodical
বেতার - Radio
সমীকরণ - Equation


title: গ্যালিসিয় ভাষা

text: গ্যালিসিয় ভাষা ইন্দো-ইউরোপীয় ভাষা-পরিবারের পশ্চিম ইবেরো-রোমান্স শাখার একটই ভাষা। ২.৪ মিলিয়ন জনগোষ্ঠী এই ভাষায় কথা বলে। প্রধানত গ্যালিসিয়া এবং স্পেনের উত্তর পশ্চিমাংশের জনগণ এই ভাষায় কথা বলে। এই অঞ্চলে স্প্যানিশ ভাষার পাশাপাশি গ্যালিসিয়াও দাপ্তরিক ভাষা। স্প্যানিশ অঞ্চলের সীমান্তবর্তী এলাকা অস্টুরিয়াস এবং ক্যাস্টিলে ও লিয়নে এই ভাষার মানুষ পাওয়া যায়। লাতিন আমেরিকা, যুক্তরাষ্ট্র, সুইজারল্যান্ড এবং ইউরোপের অন্যান্য অংশে বসবাসরত গ্যালিসিয়া সম্প্রদায় গ্যালিসিয়া ভাষায় কথা বলে।Galician guides:


title: গ্যালিসিয় ভাষা

text: Records, phonetic and dialectology:


title: গ্যালিসিয় ভাষা

text: Dictionaries:


title: গ্যালিসিয় ভাষা

text: Texts:


title: গ্যালিসিয় ভাষা

text: Newspapers in Galician:


title: গ্যালিসিয় ভাষা

text: Other links related to Galician:


title: গ্যালিসিয় লাল গরু

text: গ্যালিসিয় লাল গরু (স্প্যানিশ: রুবিবা গ্যাল্লেগা, গ্যালিসিয়ঃ রুবিবা গ্যালেগা) একটি উর্বর গরু জাতি যার আদিভূমি গ্যালিসিয়া, উত্তর স্পেন। রঙের উপর ভিত্তি করেও একে নামকরণ করা হয়। এর চামড়ার রঙ ক্রিম থেকে সোনালী লাল পর্যন্ত হয়।


title: গ্যালিসিয় লাল গরু

text: গ্যালিসিয় বা গ্যালিথিয় লাল গরু প্রাথমিক ভাবে মাংসের জন্য পালন করা হয়। তবে ঐতিহ্যবাহি টেটিল্লা পনির উৎপাদনে এইল লাল গরুর দুধ ব্যবহার করা হয়। ১৯৩৩ সাল থেকে প্রজননের জন্য গ্যালিসিয় গরুর ব্যবহারের দাপ্তরিক নথি পাওয়া যায়। ১৯০০ সাল থেকে সিমমেনটাল, ব্রাউন সুইস, সাউথ ডেভনস ইত্যাদি জাতের গরুর সাথে গ্যালিসিয় লাল গরুর সংকরন ঘটিয়ে উন্নত জাতের হাইব্রিড গরু উৎপাদন করা হচ্ছে।


title: গ্যালিসিয় লাল গরু

text: স্প্যানিশ ভাষায় গ্যালিথিয়া গরুর উপর লিখিত তথ্য পাওয়া যাবেঃ


title: ইরমানদাদেস দা ফালা

text:
ইরমানদাদেস দা ফালা (ভাষার ভ্রাতৃত্ত্ব) একটি গ্যালিসিয় জাতীয়তাবাদী প্রতিষ্ঠান। সংগঠনটি ১৯১৯ থেকে ১৯৩৬ সাল পর্যন্ত টিকে ছিলো। এটা গ্যালিসিয়ার প্রথম কোন রাজনৈতিক প্রতিষ্ঠান যারা শুধুমাত্র গ্যালিসিয় ভাষা ব্যবহার করত।
১৯১৫ সালে মাদ্রিদে বসবাসরত গ্যালিসিয় লেখক অরেলিয়ো রিবালতা গ্যালিসিয় ভাষা রক্ষার ডাক দেন। ১৯১৫ সালের ৫ জানুয়ারি এন্টন ভিলার পন্টে লা ভজ ডে গ্যালিসিয়া পত্রিকায় লীগ অফ ফ্রেন্ডস অফ দ্যা গ্যালিসিয় ল্যাংগুয়েজ (গ্যালিসিয় ভাষা বন্ধুদের লীগ) প্রতিষ্ঠার জন্য প্রচারণা শুরু করেন। ১৯১৬ সালের মার্চ মাসে তিনি "গ্যালিসিয়ান ন্যাশনালিজমঃ আওয়ার রিজিওন্যাল এফারমেশান" প্রকাশ করেন। এখানে তিনি গ্যালিসিয় ভাষার সংরক্ষন, ঐতিহ্য এবং ব্যবহার তুলে ধরেন।


title: ইরমানদাদেস দা ফালা

text: বিভিন্ন মতাদর্শের রাজনীতিবিদগণ প্রস্তাবটি গ্রহণ করেন। এদের মধ্যে উল্লেখযোগ্য হচ্ছে এন্টন "লোসাদা ডিয়েগুয়েজ"।


title: ইরমানদাদেস দা ফালা

text: ১৯১৮ সালে লুগো শহরের কনগ্রেস অধিবেশনে প্রতিষ্ঠানটির রাজনৈতি কর্মসূচী গ্রহণ করা হয়।


title: হাসান তিলকরত্নে

text: হাসান প্রশান্ত তিলকরত্নে (; জন্ম: ১৪ জুলাই, ১৯৬৭) কলম্বোয় জন্মগ্রহণকারী সাবেক শ্রীলঙ্কান ক্রিকেটার ও বিশিষ্ট রাজনীতিবিদ। শ্রীলঙ্কা জাতীয় ক্রিকেট দলের অন্যতম সদস্য ছিলেন তিনি। এছাড়াও দলের অধিনায়কের দায়িত্ব পালন করেছেন হাসান তিলকরত্নে। দলে তিনি মূলতঃ বামহাতি ব্যাটসম্যান ছিলেন। পাশাপাশি ডানহাতে অফ ব্রেক বোলিংয়ে পারদর্শীতা দেখান। ঘরোয়া ক্রিকেটে নন্দেস্ক্রিপ্টস ক্লাবের প্রতিনিধিত্ব করেন।


title: হাসান তিলকরত্নে

text: কলম্বোর ডি. এস. সেনানায়েকে কলেজে অধ্যয়নকালীন ক্রিকেট খেলতে শুরু করেন। ১৯৮৬ সালে বিদ্যালয়ের ছাত্রাবস্থায় গালেতে ইংল্যান্ড বি দলের বিপক্ষে খেলার জন্য মনোনীত হন। খেলায় তিনি দূর্দান্ত সেঞ্চুরি করে দলকে পরাজয়ের হাত থেকে রক্ষা করেন।


title: হাসান তিলকরত্নে

text: নভেম্বর, ১৯৮৬ তিনি তাঁর প্রথম একদিনের আন্তর্জাতিকে অংশগ্রহণ করেন। ডিসেম্বর, ১৯৮৯ সালে শ্রীলঙ্কা ক্রিকেট দলে উইকেট-কিপার কাম ব্যাটসম্যান হিসেবে অন্তর্ভুক্ত হন। ডিসেম্বর, ১৯৯২ সাল থেকে বিশেষজ্ঞ ব্যাটসম্যান হিসেবে খেলায় অংশ নিতে শুরু করেন।


title: হাসান তিলকরত্নে

text: ১৯৯৬ সালের ক্রিকেট বিশ্বকাপের শিরোপা বিজয়ী শ্রীলঙ্কা দলের অন্যতম সদস্য ছিলেন। কিন্তু, ১৯৯৯ সালের ক্রিকেট বিশ্বকাপের পর দল থেকে বাদ পড়েন। কিন্তু ২০০১ সালে ঘরোয়া প্রথম-শ্রেণীর ক্রিকেটে সাফল্য লাভের পর টেস্ট দলে খেলার সুযোগ পান। এছাড়াও ২০০২-০৩ মৌসুমে পুণরায় ওডিআই দলের সদস্য মনোনীত হন।


title: হাসান তিলকরত্নে

text: এপ্রিল, ২০০৩ সালে শ্রীলঙ্কার টেস্ট দলের অধিনায়কের পদে আসীন হন। কিন্তু এ দায়িত্ব পালনকালে ১০ টেস্টের মাত্র একটিতে জয় পায় তাঁর দল। অস্ট্রেলিয়ার বিপক্ষে ৩-০ ব্যবধানে সিরিজ পরাজয়ের পর মে, ২০০৪ সালে পদত্যাগ করেন। এরপর তিনি আর শ্রীলঙ্কা দলে ফিরে আসেননি।


title: হাসান তিলকরত্নে

text: ডিসেম্বর, ২০০৪ সালে সুনামিতে আক্রান্তদেরকে ত্রাণসামগ্রী বিতরণে ক্রিকেট-এইড গঠন করা হয়। ১ ফেব্রুয়ারি, ২০০৫ তারিখে শ্রীলঙ্কান ক্রিকেট বোর্ড কর্তৃপক্ষ তাঁকে ক্রিকেট-এইডের নির্বাহী পরিচালক হিসেবে মনোনয়ন দেয়। কিন্তু ঐ বছরই তাঁর বিরুদ্ধে অনিয়মের অভিযোগ বরখাস্ত করা হয়।


title: হাসান তিলকরত্নে

text: এরপর তিনি রাজনীতির দিকে ঝুঁকে পড়েন। ইউনাইটেড ন্যাশনাল পার্টিতে যোগ দেন ও কলম্বোর অভিসাওয়েলা নির্বাচনী এলাকায় দলের সংগঠক হিসেবে মনোনীত হন। নবনিযুক্ত সভাপতি অর্জুনা রানাতুঙ্গা’র আমন্ত্রণে শ্রীলঙ্কা ক্রিকেটের বিভিন্ন কমিটিতে অংশগ্রহণ করে ক্রিকেটের উন্নয়নে অংশ নিতে থাকেন।


title: হাসান তিলকরত্নে

text: মার্চ, ২০০৮ সালে মেরিলেবোন ক্রিকেট ক্লাবের সম্মানসূচক আজীবন সদস্য হিসেবে তাঁকে অন্তর্ভুক্ত করা হয়। মে মাসে অ্যাসোসিয়েশন অব ক্রিকেট আম্পায়ার্স এন্ড স্কোরার্স অব শ্রীলঙ্কার সভাপতি হিসেবে তাঁকে নিযুক্ত করা হয়। জুলাই, ২০০৮ সালে জাতীয় ক্রিকেট দলের ম্যানেজার হন তিনি। কিন্তু ক্রীড়ামন্ত্রী গামিনি লোকুজের অনুমতিবিহীন হওয়ায় তাঁর আপত্তিতে এ নিয়োগ বাতিল হয়।


title: রুইনাস দে সান ডোমিংগোস

text: রুইনাস দে সান ডোমিংগোস একটি খ্রিস্টান মিশনারী প্রতিষ্ঠান। এটি স্পেনের পোন্টেভেড্রাতে অবস্থিত। এটা একদা কনভেন্ট হিসেবে ব্যবহৃত হত। ১৮৯৫ সালে এটাকে বিয়েন দে ইন্টারেস কালচারাল হিসেবে ঘোষণা করা হয়। এটাকে বিয়েন দে ইন্টারেস কালচারাল হচ্ছে স্পেনের ঐতিহ্যবাহী স্থাপনাসমূহের নিবন্ধের একটি শ্রেনী। এর পূর্ব নাম ছিলো মনুমেন্টো ন্যাসিনাল। বর্তমানে মনুমেন্টসমূহকে এটাকে বিয়েন দে ইন্টারেস কালচারাল এর উপশ্রেনীতে শ্রেনীবদ্ধ করা হয়।


এস্টাটু ডে অটোনমিয়া ডে গ্যালিসিয়া ডে ১৯৩৬ () হচ্ছে গ্যালিসিয়ার স্বশাসনের জন্য একটি প্রস্তাব। প্রস্তাবটি স্পেনের সংসদে উপস্থাপন করা হয়। কিন্তু স্পেনের গৃহযুদ্ধ (১৯৩৬-১৯৩৯) এবং পরবর্তীকালে জেনারেল ফ্রাঙ্কোর স্বৈরশাসনের (১৯৩৯-১৯৭৭) জন্য এটা বাস্তবায়িত হতে পারে নি। গ্যালিসিয়ান দল পার্টিদো গ্যালেগুইস্তা প্রস্তাবটি উত্তাপন করেন।


title: এস্টাটু ডে অটোনমিয়া ডে গ্যালিসিয়া ডে ১৯৩৬

text: গ্যালিসিয়ার জাতীয়তাবাদী দল পার্টিদো গ্যালেগুইস্তা ২০ শতকের প্রথমার্ধে গ্যালিসিয়া এবং স্পেনের মধ্যকার সম্পর্ক নির্ধারণে বেশ কিছু উপায় বিবেচনায় নেয়। সেটা আঞ্চলিক সায়ত্বশাসন থেকে পূর্ণ স্বাধীনতা পর্যন্ত বিস্তৃত ছিলো। স্প্যানিশ সেকেন্ড রিপাবলিকের (১৯৩১-১৯৩৯) সময় বুদ্ধিজীবীরা যুক্ত রাজ্য নির্মানের প্রস্তাব দেয়, যেখানে স্পেনের বিভিন্ন অঞ্চল এবং জাতিসমূহ স্বশাসন এবং বিকেন্দ্রীকরণের সুবিধা উপভোগ করতে পারবে। এই ধারণার উপর ভিত্তি করে ১৯৩১ সালে পার্টিদো গ্যালিগুইস্তা গঠিত হয় এবং পুরাতন গ্যালিসিয়বাদ এবং আধুনিক গ্যালিসিয় জাতীয়তাবাদের উপর ভিত্তি করে গ্যালিসিয় স্ট্যাটুট অব অটোনমি এর প্রচারণা শুরু হয়।


মনাস্টেরিও দে সান লরেঞ্জো দে কার্বোয়েইরো (), বা কার্বোয়েইরো মঠ, গ্যালিসিয়ায় অবস্থিত গথিক স্থ্যাপত্যরীতিতে তৈরী রোমান সাম্রাজ্যের শেষদিকে নির্মিত একটি স্থ্যাপনা। এটি গ্যালিসিয়ার অন্যতম আকর্ষণীয় স্থান।


title: মনাস্টেরিও দে সান লরেঞ্জো দে কার্বোয়েইরো

text: এটি একটি বেনেডিক্টিন মঠ, ১০ শতাব্দীতে নির্মিত হয়। ১১ থেকে ১৩ শতাব্দী পর্যন্ত মঠটি ব্যবহৃত হয়। এটা এখনো গীর্জা হিসেবে ব্যবহৃত হচ্ছে। বিংশ শতাব্দীর দ্বিতীয়ার্ধে পূনঃনির্মাণ এবং মেরামতের কাজ করা হয়।


title: মীরাক্কেল

text: মীরাক্কেল ভারতের একটি জনপ্রিয় টেলিভিশন রিয়েলিটি অনুষ্ঠান। জি বাংলায় প্রচারিত এই কৌতুকাশ্রয়ী রিয়েলিটি শো-এর উপস্থাপক মীর। ২০০৬ সালে শুরু হওয়া এই অনুষ্ঠানটি ভারত, বাংলাদেশ এবং সারা পৃথিবীর বাংলা ভাষার মানুষের অন্যতম জনপ্রিয় অনুষ্ঠান হিসাবে স্থান করে নিয়েছে।


title: মীরাক্কেল

text: এই রিয়েলিটি অনুষ্ঠানটির তিনজন বিচারকরা হলেন রজতাভ দত্ত, শ্রীলেখা মিত্র, এবং পরাণ বন্দ্যোপাধ্যায়৷


title: ক্লডিয়াস

text: ক্লডিয়াস (; ; ১ আগস্ট, খ্রিষ্টপূর্ব – ১৩ অক্টোবর, ৫৪ খ্রিষ্টাব্দ) ছিলেন ৪১ থেকে ৫৪ খ্রিষ্টাব্দ পর্যন্ত রোমান সম্রাট। তিনি ছিলেন জুলিও-ক্লডিয়ান রাজতন্ত্রের একজন সদস্য এবং চতুর্থ রোমান সম্রাট।


title: ক্লডিয়াস

text: তিনি ছিলেন ড্রুসাস এবং এ্যান্টোনিয়া মাইনরের পুত্র। তিনিই প্রথম রোমান সম্রাট যিনি ইতালির বাইরে জন্মগ্রহণ করেন; গালের লুগডুনুমে তার জন্ম। কিশোর বয়স থেকেই শারিরীক অসুস্থতার কারণে তার পরিবার তাকে সাধারণ লোকচক্ষুর আড়ালে রাখতেন এবং ৩৭ সালে ভ্রাতুষ্পুত্র ক্যালিগুলার কনসোল পদে অধিষ্ট হওয়ার পূর্ব পর্যন্ত তা বহাল ছিলো।


title: পেড্রো মাডরুগা

text: পেড্রো আলভারেজ ডে সৌতোমেইওর, কাউন্ট অফ কামিনহা (১৪৩০-১৪৮৬ খ্রি.), পেড্রো মাডরুগা নামেই সমধিক পরিচিত, গ্যালিসিয়ার ইতিহাসে একজন উল্লেখযোগ্য চরিত্র এবং ইউরোপীয় নাইটের উৎকৃষ্ট উদাহরণ।


title: পেড্রো মাডরুগা

text:
একটি ধারণা প্রচলিত আছে যে ক্রিস্টোফার কলম্বাস এবং পেড্রো একই ব্যক্তি। ১৪৮৬ সালে পেড্রোর মৃত্যু সংবাদ তার প্রাক্তন শত্রুর প্রচারিত গুজব বলে ধারণা করা হয়। নথি থেকে প্রাপ্ত তথ্যে জানা যায় পেড্রো ১৪৮৬ সালের পরেও জীবিত ছিলেন এবং কলম্বাসের পুত্র ও পেড্রোর পুত্র একই ব্যক্তি।
পেড্রো মাডরুগা ১৪৩০ খ্রিস্টাব্দে ক্যাস্টিলের পন্টেভেড্রো নামক স্থানে জন্মগ্রহন করেন। তার বাবার নাম ফারনান ইয়ানেজ ডে সৌতোমেইওর এবং মাতার নাম কনস্টাঙ্কা গোঙ্কালভস। তিনি ১৪৮৬ সালে ক্যাস্টিলের আলবা ডে টরমেসে মৃত্যুবরণ করেন।


title: অর্ডোভিশিয়ান

text: অর্ডোভিশিয়ান হল পুরাজীব মহাযুগের দ্বিতীয় যুগ। এর সময়সীমা ছিল থেকে কোটি বছর আগে পর্যন্ত। এর পূর্ববর্তী যুগ ক্যাম্ব্রিয়ান এবং পরবর্তী যুগ সিলুরিয়ান। ১৮৭৯ খ্রিঃ বিজ্ঞানী অ্যাডাম সেজউইক এবং রডারিক মার্চিসন এই সময়কালের পাথরগুলিকে যথাক্রমে ক্যাম্ব্রিয়ান ও সিলুরিয়ান যুগের অন্তর্ভুক্ত বলে দাবি করলে বিবাদের সূচনা হয়। এই বিবাদ নিরসনের জন্য অন্যতম কেল্টীয় উপজাতি "অর্ডোভিশি"-দের নামানুসারে চার্লস ল্যাপওয়ার্থ নতুন একটি ভূতাত্ত্বিক যুগের ধারণা দেন। ল্যাপওয়ার্থ বুঝেছিলেন, বিতর্কিত পাথরের স্তরে প্রাপ্ত জীবাশ্মগুলি পূর্বোক্ত দুই যুগের কোনোটার সাথেই পুরোপুরি খাপ খায় না। যুক্তরাজ্যে চটজলদি অর্ডোভিশিয়ান যুগের স্বীকৃতি না মিললেও অবশিষ্ট বিশ্ব অবিলম্বেই এই ধারণা স্বীকার করে নেয়। ১৯৬০ খ্রিঃ অর্ডোভিশিয়ান আনুষ্ঠানিকভাবে আন্তর্জাতিক স্বীকৃতি লাভ করে। সে'বছর আন্তর্জাতিক ভূতত্ত্ব কংগ্রেস এটিকে পুরাজীব মহাযুগের অন্যতম যুগ হিসেবে নথিভুক্ত করে।


title: অর্ডোভিশিয়ান

text: ক্যাম্ব্রিয়ানের মতই অর্ডোভিশিয়ান যুগেও জীবনের অগ্রগতি অব্যাহত ছিল, যদিও এর শেষদিকে একটি বড় মাপের মহাবিলুপ্তি আসে। প্রধান দুই প্রকার অমেরুদণ্ডী: কম্বোজ ও সন্ধিপদীরা সমুদ্রে আধিপত্য বিস্তার করে। প্রথম প্রকৃত মেরুদণ্ডী হিসেবে মাছেদের বিবর্তন অব্যাহত থাকে। সম্ভবত এই যুগেই চোয়ালযুক্ত মাছেদের প্রথম আবির্ভাব হয়। ডাঙায় জীবকুলের বিস্তার তখনও পুরোদমে আরম্ভ হয়নি।


title: অর্ডোভিশিয়ান

text: অর্ডোভিশিয়ান যুগের সূত্রপাত হয় কোটি বছর আগে একটি বিলুপ্তি ঘটনার মাধ্যমে। একে ক্যাম্ব্রিয়ান-অর্ডোভিশিয়ান বিলুপ্তি ঘটনা বলা হয়। এর স্থায়িত্ব ছিল ৪ কোটি ২০ লক্ষ বছর। যুগের শেষভাগে ( কোটি বছর আগে, আইসিএস, ২০০৪) আসে অর্ডোভিশিয়ান-সিলুরিয়ান বিলুপ্তি ঘটনা, যার ধাক্কায় তৎকালীন সামুদ্রিক জীবকুলের ৬০% গণ নিশ্চিহ্ন হয়ে যায়।


title: অর্ডোভিশিয়ান

text: ব্যবহৃত তারিখগুলি তেজস্ক্রিয়মিতিক। পুরাজীব মহাযুগের এই দ্বিতীয় যুগের পাথরের স্তর থেকে বহুসংখ্যক জীবাশ্ম এবং স্থানবিশেষে পেট্রোলিয়াম ও প্রাকৃতিক গ্যাসের ভাণ্ডারও পাওয়া গেছে।


title: অর্ডোভিশিয়ান

text: অর্ডোভিশিয়ান যুগ এবং ট্রেমাডোকিয়ান অধোযুগ—উভয়েরই সূচনাকাল নির্ণয়ের পদ্ধতিটি বিশেষ গুরুত্বপূর্ণ। এই সময়কালটি বহুসংখ্যক গ্রাপ্‌টোলাইট, কনোডন্ট এবং ট্রাইলোবাইট প্রভৃতির জীবাশ্মের সাথে সমাপতিত হওয়ার ফলে ট্রেমাডোকিয়ানের সূচনাকালের সাপেক্ষে বিজ্ঞানীরা উক্ত জীবগুলিকে সমসাময়িক বলে চিহ্নিত করতে পারেন। সেইসঙ্গে অন্যান্য স্থানে যে সমস্ত জীবের অবশেষ এদের সাথে পাওয়া গেছে, তাদেরও সময়সীমা নির্ধারণের কাজে সুবিধে হয়। এর ফলে অর্ডোভিশিয়ান যুগের সূচনাকালে জীবকুলের পুঙ্খানুপুঙ্খ তালিকা নির্ণয়ের কাজ সহজ হয়ে যায়।


title: অর্ডোভিশিয়ান

text: অর্ডোভিশিয়ান যুগের বিভাজনের জন্য একাধিক স্থানীয় নামকরণ পদ্ধতির প্রচলন হয়েছে। ২০০৮ এ আইসিএস একটি আন্তর্জাতিক যুগবিভাজন নির্দেশিকা প্রকাশ করে, যা ডানদিকে দেখানো হল।


title: অর্ডোভিশিয়ান

text: ব্রিটেনে অর্ডোভিশিয়ান যুগকে প্রথাগতভাবে তিন ভাগে ভাগ করা হয়: আদি (ট্রেমাডোকিয়ান ও আরেনিগ), মধ্য (ল্যানভার্ন ও ল্যান্ডেইলো) এবং অন্ত্য (কারাডক ও অ্যাশগিল) উপযুগ। সংশ্লিষ্ট পাথরের স্তরগুলোকে নিম্ন, মধ্য ও উচ্চ অর্ডোভিশীয় প্রস্তর বলা হয়। নবীন থেকে প্রাচীন - এই ক্রমানুসারে অর্ডোভিশিয়ানের উপবিভাগগুলো হল:


title: অর্ডোভিশিয়ান

text: অন্ত্য অর্ডোভিশিয়ান


title: অর্ডোভিশিয়ান

text: মধ্য অর্ডোভিশিয়ান


title: অর্ডোভিশিয়ান

text: আদি অর্ডোভিশিয়ান


title: অর্ডোভিশিয়ান

text: অর্ডোভিশিয়ানে সমুদ্রতলের উচ্চতা ছিল খুব বেশি। ভূতাত্ত্বিক নিদর্শন অণুযায়ী ট্রেমাডোকিয়ান উপযুগে বিশ্বব্যাপী সমুদ্রতলের উচ্চতাবৃদ্ধি ছিল সর্বাধিক।


title: অর্ডোভিশিয়ান

text: অর্ডোভিশিয়ান যুগে দক্ষিণের মহাদেশগুলো গণ্ডোয়ানা অতিমহাদেশ হিসেবে একত্রে ছিল। যুগের প্রারম্ভে গণ্ডোয়ানা নিরক্ষীয় অঞ্চলে থাকলেও যুগের শেষভাগে তা দক্ষিণ মেরুর কাছাকাছি সরে আসে। অর্ডোভিশিয়ানের প্রথম দিকে লরেন্‌শিয়া (বর্তমান উত্তর আমেরিকা), সাইবেরিয়া এবং বাল্টিকা (বর্তমান উত্তর ইউরোপ) আলাদা আলাদা স্বাধীন মহাদেশ থাকলেও পরবর্তীকালে বাল্টিকা লরেন্‌শিয়ার দিকে সরে আসতে থাকে, ফলে তাদের মধ্যবর্তী আয়াপেটাস মহাসাগর সঙ্কুচিত হয়। অ্যাভালোনিয়া ভূভাগ গণ্ডোয়ানা থেকে বিচ্ছিন্ন হয়ে উত্তরে বাল্টিকা ও লরেন্‌শিয়ার দিকে এগিয়ে আসতে থাকে। ফলে গণ্ডোয়ানা ও অ্যাভালোনিয়ার মাঝে রাইক মহাসাগর সৃষ্টি হয়।


title: অর্ডোভিশিয়ান

text: ক্যাম্ব্রিয়ান যুগে সূচিত ট্যাকোনিক গিরিজনি অর্ডোভিশিয়ানে বজায় ছিল। অন্ত্য অর্ডোভিশিয়ানের আরম্ভে, ৪৬ থেকে ৪৫ কোটি বছর আগে, আয়াপেটাস মহাসাগরের উপকূলবর্তী আগ্নেয়গিরিগুলো বায়ুমণ্ডলে প্রচুর পরিমাণ কার্বন ডাইঅক্সাইড নিক্ষেপের ফলে সামগ্রিক বায়ুমণ্ডলীয় উষ্ণতা বেড়ে যায়। এই আগ্নেয় দ্বীপবলয় আদিম উত্তর আমেরিকার সাথে সংঘর্ষের ফলে অ্যাপালেশিয়ান পর্বতমালার জন্ম দেয়। অন্ত্য অর্ডোভিশিয়ানের শেষভাগে এই অগ্ন্যুৎপাত থেমে গিয়েছিল। ততদিনে গণ্ডোয়ানা দক্ষিণ মেরুর কাছে; তুষারাবৃত।


title: অর্ডোভিশিয়ান

text: আনুমানিক ৪৭ কোটি বছর আগে সংঘটিত একটি সম্ভাব্য উল্কাবৃষ্টিকে অর্ডোভিশিয়ান উল্কা ঘটনা বলা হয়। এর সাথে কোনো গুরুত্বপূর্ণ বিলুপ্তি ঘটনার যোগসূত্র নেই।


title: অর্ডোভিশিয়ান

text: অর্ডোভিশিয়ানে ভূরসায়ন ছিল ক্যালসাইট সাগর প্রকৃতির, অর্থাৎ ক্যালসিয়াম কার্বনেটের মূল সামুদ্রিক অজৈব অধঃক্ষেপ ছিল কম ম্যাগণেসিয়াম যুক্ত ক্যালসাইট যৌগ। ফলে এই সময়ের পাথরে কার্বনেট সমৃদ্ধ প্রস্তরীভূত সমুদ্রগহ্বর, ক্যালসাইট-ঘটিত উওয়েড এবং ক্যালসাইট সমৃদ্ধ কঙ্কালবিশিষ্ট প্রাণীকুলের জীবাশ্মের আধিক্য দেখা যায়। কম্বোজ প্রভৃতি প্রাণীর খোলকের জৈব অ্যারাগোনাইট মৃত্যুর পর দ্রুত ক্ষয় পেয়ে দ্রবীভূত হয়ে যেত।


title: অর্ডোভিশিয়ান

text: ক্যাম্ব্রিয়ানে ক্যালসাইটের উৎপাদন প্রধানত অণুজীব ও অজৈব উৎস কর্তৃক হলেও অর্ডোভিশিয়ানে বহুকোশী প্রাণী ও শৈবালের গোষ্ঠীরা এই প্রক্রিয়ার মূল অণুঘটক হয়ে ওঠে।


title: অর্ডোভিশিয়ান

text: অর্ডোভিশিয়ান যুগে সমুদ্রপৃষ্ঠ পুরাজীব মহাযুগের মধ্যে সর্বোচ্চ ছিল। মহাদেশসমূহে সমভূমি ও নিম্নভূমির ভাগ বেশি থাকার জন্য বিস্তৃত অগভীর সমুদ্রে পলিসঞ্চয়ের সূচনা হয়। আদি অর্ডোভিশিয়ান জুড়ে সমুদ্রপৃষ্ঠের উচ্চতা বাড়তে থাকে; মধ্য অর্ডোভিশিয়ানে এই বৃদ্ধিহার কমে যায়। স্থানীয়ভাবে কোনো কোনো জায়গায় সমুদ্র পিছিয়ে গেলেও অন্ত্য অর্ডোভিশিয়ানের আরম্ভেও সার্বিকভাবে সমুদ্রপৃষ্ঠের উচ্চতাবৃদ্ধি বজায় ছিল। এর পর হার্নানশিয়ান হিমযুগে ৩ কোটি বছর ধরে সমুদ্রপৃষ্ঠ নীচু হতে থাকে। এই হিমযুগ চলাকালীন সমুদ্রের ওঠানামার বিস্তৃত বিবরণ এখনও নিশ্চিতভাবে বলা সম্ভব হয়নি।


title: অর্ডোভিশিয়ান

text: অর্ডোভিশিয়ানের আরম্ভে, কোটি বছর আগে, বায়ুমণ্ডলে এর আধিক্যের জন্য জলবায়ু ছিল অতি উষ্ণ প্রকৃতির। সমুদ্রে জলের উষ্ণতা ছিল আনুমানিক ৪৫ °C (১১৩ °F)। তাপমাত্রার এই আধিক্য বহুকোশী জীবের বিবর্তনের পথে বাধা হয়ে দাঁড়িয়েছিল। কিন্তু সময়ের সাথে সাথে জলবায়ু শীতল হয়ে আসে এবং আজ থেকে ৪৬ কোটি বছর আগে সাগরজলের তাপমাত্রা বর্তমান নিরক্ষীয় সমুদ্রের তুলনীয় হয়ে ওঠে।


title: অর্ডোভিশিয়ান

text: উত্তরের মহাদেশগুলোর মতই গণ্ডোয়ানার অধিকাংশও অর্ডোভিশিয়ানে অগভীর সমুদ্রের তলায় ছিল। মহীসোপানের অগভীর সমুদ্রের স্বচ্ছ জলে ক্যালশিয়াম কার্বনেটের বর্মধারী জীবকুলের সমৃদ্ধি ঘটে। উত্তর গোলার্ধের অধিকাংশ জুড়ে ছিল প্যান্থলসা মহাসাগর। অন্যান্য সমুদ্রের মধ্যে ছিল আদি-টেথিস, পুরা-টেথিস, আয়াপেটাস মহাসাগর ও রাইক মহাসাগর।


title: অর্ডোভিশিয়ান

text: বর্তমান আফ্রিকা ও দক্ষিণ আমেরিকা মহাদেশে সমসাময়িক পাথরের স্তরে হিমবাহঘটিত ভূমিরূপের চিহ্ন পাওয়া গেছে। এ থেকে বোঝা যায় এই ভূখণ্ডগুলো তখন দক্ষিণ মেরুর কাছে অবস্থান করত।


title: অর্ডোভিশিয়ান

text: অর্ডোভিশিয়ানের অধিকাংশ সময় জুড়ে প্রাণের বিকাশ দ্রুতলয়ে ঘটেছিল, কিন্তু যুগের শেষদিকে কয়েকটি বিলুপ্তি ঘটনার ফলে বেশ কিছু প্রজাতি মুছে যায়। এদের মধ্যে ছিল বিভিন্ন প্ল্যাঙ্কটন, কনোডন্ট, গ্রাপ্‌টোলাইট এবং ট্রাইলোবাইট-দের কোনো কোনো প্রজাতি(অ্যাগ্নস্টিডা ও টাইকোপ্যারাইডা)। ব্র্যাকিওপড, ব্রায়োজোয়া ও কন্টকত্বকীরাও এই সময় ক্ষতিগ্রস্ত হয়, এবং সিলুরিয়ানে টিকে যাওয়া কিছু ব্যতিক্রমী উদাহরণ ছাড়া এন্ডোসেরিড সেফালোপডরা সম্পূর্ণভাবে বিলুপ্ত হয়ে যায়। এই অর্ডোভিশিয়ান-সিলুরিয়ান বিলুপ্তি ঘটনার কারণ ছিল এক তুষার যুগ, যার সাথে প্রথম স্থলজ উদ্ভিদের আবির্ভাবের যোগসূত্র আছে। সব মিলিয়ে অন্ত্য অর্ডোভিশিয়ান ছিল পৃথিবীর গত ৬০ কোটি বছরের ইতিহাসে শীতলতম সময়গুলোর মধ্যে একটা।


title: অর্ডোভিশিয়ান

text: অর্ডোভিশিয়ানে বিবর্তিত প্রাণীকুল মোটের উপর অবশিষ্ট পুরাজীব মহাযুগে প্রাণীজগতের বিবর্তনের রূপরেখা স্থির করে দেয়। অগভীর সমুদ্রে ভাসমান প্ল্যাঙ্কটন জাতীয় জীব ও তাদের বিভিন্ন স্তরের খাদকদের ছোট ছোট খাদ্যশৃঙ্খল নিয়ে সমসাময়িক প্রাণীকুল গঠিত ছিল। অবশ্য ক্যাম্ব্রিয়ান যুগের তুলনায় অর্ডোভিশিয়ানে জীববৈচিত্র্য বহুগুণ বৃদ্ধি পায়, যে প্রবণতা আজ অবধি বজায় আছে।


title: অর্ডোভিশিয়ান

text: ক্যাম্ব্রিয়ান বিস্ফোরণের মত বিখ্যাত না হলেও অর্ডোভিশিয়ানে একটি অভিযোজনীয় বিকিরণ ঘটেছিল; একে অর্ডোভিশিয়ান বিকিরণ বলা হয়। সামুদ্রিক প্রাণীদের গণ সংখ্যা এর ফলে চার গুণ বৃদ্ধি পায় এবং সমগ্র ফ্যানারোজোয়িক অধিযুগে প্রাপ্ত সামুদ্রিক গণের ১২% আত্মপ্রকাশ করে। এই সময়কার আরও একটা গুরুত্বপূর্ণ পরিবর্তন হল বিভিন্ন প্রকার ছাঁকনি খাদকের সংখ্যাবৃদ্ধি। ক্যাম্ব্রিয়ানে প্রভাবশালী ট্রাইলোবাইট, কব্জাবিহীন ব্র্যাকিওপড, আর্কিওসায়াথিড এবং ইওক্রিনয়েড দের হঠিয়ে কব্জাবিশিষ্ট ব্র্যাকিওপড, সেফালোপড এবং ক্রিনয়েড-দের আবির্ভাব ঘটে; যারা পুরাজীব মহাযুগের বাকি সময় জুড়ে রাজত্ব চালিয়েছিল। বিশেষত কব্জাওয়ালা ব্র্যাকিওপডেরা মহীসোপান থেকে ট্রাইলোবাইটদের অধিকাংশকেই উৎখাত করে। তাদের এই সাফল্যের ফলেই ক্যাম্ব্রিয়ানের তুলনায় অর্ডোভিশিয়ান যুগে ক্যালশিয়াম কার্বনেটের খোলকওয়ালা প্রাণীদের আধিপত্য সহজ হয়।


title: অর্ডোভিশিয়ান

text: উত্তর আমেরিকা ও ইউরোপের অধিকাংশে সমগ্র অর্ডোভিশিয়ান যুগে অগভীর মহাদেশীয় সমুদ্রের আবরণ ছিল, এবং প্রাণের স্ফুরণের পক্ষে এই পরিস্থিতি ছিল অণুকূল। বিশেষ করে ট্রাইলোবাইট বা ত্রিখণ্ডী ও ব্র্যাকিওপডরা ছিল সংখ্যায় প্রচুর ও বহু শাখা-প্রজাতিতে বিভক্ত। ক্যাম্ব্রিয়ান যুগেই একক প্রাণী হিসেবে প্রবালের আবির্ভাব হলেও প্রবাল প্রাচীর গঠনকারী প্রবাল প্রজাতিরা বিবর্তিত হয় অর্ডোভিশিয়ানে। আদি অর্ডোভিশিয়ানে সমুদ্রে কার্বনেটের স্থিতিশীলতার ফলে এই ঘটনা সম্ভব হয়েছিল। কার্বনেটের পর্যাপ্ত সরবরাহের উপর নির্ভর করে দেহে কার্বনেট সঞ্চয়কারী প্রাণীদের সমৃদ্ধি ঘটে।


title: অর্ডোভিশিয়ান

text: কম্বোজ-রাও প্রথম আবির্ভূত হয় ক্যাম্ব্রিয়ান বা তারও পূর্বে এডিয়াকারান যুগে, কিন্তু অর্ডোভিশিয়ানই তাদেরও বৈচিত্র্যের সূচনাকাল। বিভিন্ন কম্বোজ গোত্রের মধ্যে বাইভালভিয়া, গ্যাস্ট্রোপোডা ও নটিলয়েড জাতীয় সেফালোপডরা সর্বাপেক্ষা উল্লেখযোগ্য।


title: অর্ডোভিশিয়ান

text: গ্রাপ্‌টোলাইট নামক অধুনা-লুপ্ত এক প্রাণীগোষ্ঠী সমসাময়িক সমুদ্রে বাস করত। এই সময়ে কয়েকটি নতুন সিস্টয়েড ও ক্রিনয়েড প্রজাতির আবির্ভাব ঘটে।


title: অর্ডোভিশিয়ান

text: অনেক দিন ধরে ভাবা হত প্রথম প্রকৃত মেরুদণ্ডীর (হেড়োচাম বা অস্ট্রাকোডার্ম) আবির্ভাব হয় অর্ডোভিশিয়ান যুগে। কিন্তু চীনে কৃত সাম্প্রতিক গবেষণায় জানা গেছে তাদের আবির্ভাব ঘটেছিল আদি ক্যাম্ব্রিয়ান যুগেই। প্রথম চোয়ালযুক্ত মাছ বা ন্যাথোস্টোমের বিবর্তন হয় অন্ত্য অর্ডোভিশিয়ান উপযুগে।


title: অর্ডোভিশিয়ান

text: মধ্য অর্ডোভিশিয়ানে জৈব ক্ষয়কারী জীবকুলের প্রাচুর্য ও বৈচিত্র্য অনেক বেড়ে যায়। এই ঘটনাকে অর্ডোভিশীয় জৈবক্ষয় বিপ্লব বলা হয়। কঠিন তল-সংলগ্ন ছাপ জীবাশ্মের আকস্মিক আধিক্যের চিহ্ন এই ঘটনার প্রমাণ দেয়। এই সমস্ত ছাপ জীবাশ্মের মধ্যে "ট্রাইপ্যানাইট", "প্যালিওসাবেলা", "পেট্রোজেস্টেস" এবং "অস্প্রিওনাইড"-রা উল্লেখযোগ্য। এন্ডোবায়োটিক মিথোজীবীদের অনেকগুলো শাখা অর্ডোভিশিয়ানে আবির্ভূত হয়।


title: অর্ডোভিশিয়ান

text: আদি অর্ডোভিশিয়ানে ট্রাইলোবাইটদের সাথে অন্যান্য বহু প্রজাতির আধিপত্যের সূচনা হয়। এদের মধ্যে ছিল স্তরীভূত প্রবাল, স্ট্রোফোমেনিডা, রিঙ্কোনেলিডা, নতুন প্রজাতির অর্থিড ব্র্যাকিওপড, ব্রায়োজোয়া, প্ল্যাঙ্কটনীয় গ্রাপ্‌টোলাইট এবং কনোডন্ট, ও বহু প্রজাতির কম্বোজ ও কন্টকত্বকী। এই শেষোক্ত প্রাণীদের মধ্যে পড়ে ওফিউরয়েড বা "ভঙ্গুর তারা" এবং প্রথম সাধারণ তারামাছ। ট্রাইলোবাইটদের প্রভাব গোটা আদি অর্ডোভিশিয়ান ধরেই অব্যাহত থাকে এবং তাদের মধ্যে নতুন বর্গ ফ্যাকোপিডার আবির্ভাব হয়। সেইসঙ্গে ক্যাম্ব্রিয়ানে বিবর্তিত সমস্ত গোত্রও টিঁকে থাকে। স্থলে উদ্ভিদের প্রথম চিহ্ন দেখা যায় এই সময়ে।


title: অর্ডোভিশিয়ান

text: মধ্য অর্ডোভিশিয়ানে ট্রাইলোবাইট অধ্যুষিত জীবকুল অধিকতর বিচিত্র বাস্তুতন্ত্রের জন্ম দেয়, যেখানে ব্র্যাকিওপড, ব্রায়োজোয়া, কম্বোজ, কর্ণালিটিডা, টেন্টাকুলাইট ও কন্টকত্বকীরা ছিল উল্লেখযোগ্য। স্তরীভূত প্রবালরা বহু শাখায় বিভক্ত হয় এবং প্রথম কুঞ্চিত প্রবালের আবির্ভাব ঘটে। এইভাবে ট্রাইলোবাইটদের একাধিপত্য শেষ হয়। প্ল্যাঙ্কটন জাতীয় গ্রাপ্‌টোলাইটদের বৈচিত্র্য অব্যাহত থাকে; এদের এক বিশেষ শাখা ডিপ্লোগ্রাপ্টিনার বিবর্তন হয় এই সময়ে। জৈবক্ষয় একটি অতি গুরুত্বপূর্ণ আবহবিকার হিসেবে দেখা দেয়। প্রধানত প্রবাল, ব্রায়োজোয়া ও ব্র্যাকিওপডদের ক্যালসাইট নির্মিত কঙ্কাল এবং সমসাময়িক পৃথিবীতে সুলভ কার্বনেট ভূস্তরে এই প্রক্রিয়ার আধিক্য দেখা যায়। "অ্যারাণ্ডাসপিস" নামক অন্যতম প্রাচীনতম বর্মধারী আনাথা মেরুদণ্ডীর ("হেড়োচাম") জীবাশ্ম মধ্য অর্ডোভিশিয়ান থেকে পাওয়া।


title: অর্ডোভিশিয়ান

text: অর্ডোভিশিয়ান যুগের ত্রিখণ্ডী বা ট্রাইলোবাইটরা তাদের পূর্ববর্তী ক্যাম্ব্রিয়ান যুগের জ্ঞাতিদের চেয়ে অনেকাংশে আলাদা ছিল। এদের বহু প্রজাতি বিচিত্র আকারের কাঁটা ও গুটি প্রভৃতি বিবর্তনের মাধ্যমে আদিম ইউরিপ্টেরিড, নটিলয়েড প্রভৃতি শিকারী প্রাণীদের আক্রমণ থেকে আত্মরক্ষার সুবিধা পায়। "অ্যাগ্লিনা পিস্কা" প্রভৃতি প্রজাতি সাঁতারের উপযুক্ত অঙ্গসংস্থান তৈরি করে। সমুদ্রের তলার কাদা থেকে খাদ্যসংগ্রহের জন্য কোনো কোনো ত্রিখণ্ডীর মুখে আবার বেলচা-সদৃশ তুণ্ডের আবির্ভাব ঘটে। ট্রাইনিউক্লিড নামক ত্রিখণ্ডীদের এক অল্প পরিচিত জ্ঞাতি তাদের শিরস্ত্রাণের চারদিকে এক চওড়া সীমারেখার বিবর্তন ঘটায়। "অ্যাসাফাস কোয়ালেউস্কি" প্রভৃতি কিছু কিছু ত্রিখণ্ডীর মাথায় শিকারীদের শনাক্ত করার জন্য দণ্ডাকার চোখের আবির্ভাব হয়, আবার অন্যান্য কিছু প্রজাতির চোখ সম্পূর্ণ লোপ পায়। আণবিক ঘড়ি বিশ্লেষণের মাধ্যমে জানা যায়, অর্ডোভিশিয়ানের অন্তিম লগ্নে অ্যারাকনিড জাতীয় সন্ধিপদীরা স্থলে বসবাস শুরু করে।


title: অর্ডোভিশিয়ান

text:
ক্যাম্ব্রিয়ান বা তারও আগে থেকে সবুজ শৈবালের অস্তিত্ব ছিল। অর্ডোভিশিয়ানেও তারা বর্তমান থাকে। সবুজ শৈবাল থেকে স্থলজ অন্যান্য উদ্ভিদের বিবর্তন হয়, যারা দেখতে ছিল লিভারওয়ার্ট মসের মত। এদের দেহে নালিকা বাণ্ডিল ছিল না। উচ্চ অর্ডোভিশীয় পলিস্তর থেকে স্থলজ উদ্ভিদের জীবাশ্মীভূত রেণু পাওয়া গেছে।
প্রথম স্থলজ ছত্রাক হিসেবে আত্মপ্রকাশ ঘটে আর্বাস্কুলার মাইকোরাইজার (গ্লোমেরালেস বর্গ)। মিথোজীবিতার মাধ্যমে এরা আশ্রয়দাতা উদ্ভিদের দেহে প্রয়োজনীয় খনিজ পৌষ্টিক দ্রব্য সরবরাহ করে ডাঙায় উদ্ভিদের বিস্তারে গুরুত্বপূর্ণ ভূমিকা পালন করে। উইসকনসিন থেকে অর্ডোভিশিয়ান যুগের প্রায় ৪৬ কোটি বছরের পুরোনো এই গোত্রের ছত্রাকের জীবাশ্মীভূত রেণু ও হাইফা উদ্ধার করা হয়েছে। সমসাময়িক স্থলজ উদ্ভিদ বলতে খুব সম্ভবত ব্রায়োফাইটা জাতীয় উদ্ভিদদেরই বোঝাত।


title: অর্ডোভিশিয়ান

text: একাধিক বিলুপ্তি ঘটনার মধ্য দিয়ে অর্ডোভিশিয়ান যুগ শেষ হয়, এবং এই ঘটনাগুলিকে একত্রে ধরলে তারা পৃথিবীর ইতিহাসে সংঘটিত পাঁচটি মহাবিলুপ্তির মধ্যে দ্বিতীয় বৃহত্তম হিসেবে প্রতিভাত হয়। এই অর্ডোভিশিয়ান-সিলুরিয়ান বিলুপ্তি ঘটনার চেয়েও বড় মাপের বিলুপ্তি ঘটনা একটিই ঘটেছে: পার্মিয়ান ও ট্রায়াসিক যুগের মাঝখানে, যাকে পার্মিয়ান-ট্রায়াসিক বিলুপ্তি ঘটনা বলা হয়।


title: অর্ডোভিশিয়ান

text: বিলুপ্তি ঘটনাগুলির সময়সীমা ছিল মোটামুটি আজ থেকে ৪৪ কোটি ৭০ লক্ষ থেকে ৪৪ কোটি ৪০ লক্ষ বছর আগে, অর্ডোভিশিয়ান ও পরবর্তী সিলুরিয়ান যুগের সীমানায়। সমসাময়িক বহুকোশী প্রাণীকুল পুরোপুরি জলচর, আর তাদের ৪৯% এই ঘটনার অভিঘাতে লোপ পেয়েছিল। ব্র্যাকিওপড ও ব্রায়োজোয়া জাতীয় প্রাণীর সংখ্যা খুব কমে যায় এবং অনেক ট্রাইলোবাইট, কনোডন্ট ও গ্রাপ্‌টোলাইট গোত্রও ক্ষতিগ্রস্ত হয়।


title: অর্ডোভিশিয়ান

text: সর্বাপেক্ষা সমর্থিত যুক্তি অণুযায়ী কেটিয়ান অধোযুগ থেকে সৃষ্ট শীতল জলবায়ুই এই বিলুপ্তি ঘটনাগুলোর কারণ। এর পরবর্তী হার্নানশিয়ান অধোযুগে একটি তুষার যুগ আসে, যার ফলে গোটা অর্ডোভিশিয়ান জুড়ে বজায় থাকা স্থিতিশীল গ্রিনহাউস পরিবেশের অবসান ঘটে।


title: অর্ডোভিশিয়ান

text: খুব সম্ভবত তুষার যুগটি ছিল ক্ষণস্থায়ী; সমসাময়িক ব্র্যাকিওপড জীবাশ্মের অক্সিজেন সমস্থানিক বিশ্লেষণ করে বোঝা যায় এটির স্থায়িত্ব ছিল ৫ লক্ষ থেকে ১৫ লক্ষ বছরের মাঝামাঝি। অন্যান্য গবেষক (পেজ প্রমুখ) মনে করেন অন্ত্য সিলুরিয়ানের আগে আর নাতিশীতোষ্ণ জলবায়ুর পুনঃসূচনা হয়নি।


title: অর্ডোভিশিয়ান

text: অন্ত্য অর্ডোভিশীয় হিমযুগের সূচনা হয় বায়ুমণ্ডলীয় কার্বন ডাই অক্সাইডের অবনমন (৭০০০ থেকে ৪৪০০ পিপিএম) দ্বারা। এই অবনমনের কারণ ছিল ধারাবাহিক অগ্ন্যুৎপাত, যার ফলে প্রচুর সিলিকেট পাথর ভূপৃষ্ঠে সঞ্চিত হয়েছিল। সিলিকেট পাথর ক্ষয় পাওয়ার সময় বাতাস থেকে CO শোষণ করে নেয়। এর ফলে তৎকালীন অধিকাংশ জীবের বাসস্থান অগভীর সমুদ্রে প্রতিকূল পরিবেশ সৃষ্টি হয়। দক্ষিণের অতিমহাদেশ গণ্ডোয়ানা কুমেরুর দিকে অগ্রসর হওয়ার ফলে তার উপরিভাগে বরফের আস্তরণ জমে ওঠে। এর প্রমাণ পাওয়া গেছে বর্তমান উত্তর আমেরিকা এবং দক্ষিণ আমেরিকার উত্তর-পূর্বাংশ থেকে। এই দুটি অঞ্চলই অর্ডোভিশিয়ানে কুমেরু-সন্নিহিত ছিল।


title: অর্ডোভিশিয়ান

text: হিমযুগের সময় সারা পৃথিবীর সমুদ্রপৃষ্ঠ নেমে যায়, উষ্ণতর অন্তর্বর্তী হিমযুগে আবার তা পূর্ববর্তী উচ্চতা ফিরে পায়। এই প্রক্রিয়ার বারংবার পুনরাবৃত্তির ফলে অর্ডোভিশিয়ানের বিশাল আন্তর্মহাদেশীয় সমুদ্রসমূহ বার বার শুকিয়ে গিয়েছিল, সেইসঙ্গে সংশ্লিষ্ট বাস্তুতন্ত্রের জীববৈচিত্র্য ক্ষুণ্ণ হয়েছিল। যে সমস্ত প্রজাতি নির্দিষ্ট কিছু এলাকার মধ্যেই সীমাবদ্ধ ছিল তাদের ক্ষতির অণুপাত ছিল সবচেয়ে বেশি। প্রথম ধাক্কায় ক্রান্তীয় জীবকুল বিপন্ন হয় সর্বাধিক, এবং দ্বিতীয় ধাক্কায় শীতল সমুদ্রের জীবকুলে সংকট আসে।


title: অর্ডোভিশিয়ান

text: বিলুপ্তি ঘটনাটির একটি বিকল্প তত্ত্ব অণুযায়ী সমসাময়িক দশ সেকেন্ড ব্যাপী একটি গামা রশ্মি বিস্ফোরণ পৃথিবীর স্থলচর ও জলচর জীবকুলকে মারাত্মক তেজস্ক্রিয় বিকিরণের সামনে উন্মুক্ত করে থাকতে পারে এবং একই সাথে বিশ্বব্যাপী শীতলীকরণেরও সূচনা করে থাকতে পারে।


title: রিভ সিস্টেমস

text: রিভ সিস্টেমস একটি বেসরকারি বাংলাদেশী আইপি কমিউনিকেশন সফটওয়্যার সলিউশন প্রতিষ্ঠান। এটি ২০০৩ সালে ঢাকায় প্রতিষ্ঠিত হয়েছিল এবং ২০০৮ সালে এর সদর দপ্তর সিঙ্গাপুরে স্থানান্তর করা হয়। রাশিয়া, যুক্তরাষ্ট্র, হংকং, কেনিয়া, লেবানন ও যুক্তরাজ্যে শাখাসহ প্রতিষ্ঠানটির সফটওয়্যার ডেভেলপমেন্ট সেন্টার বাংলাদেশ ও ভারতে।


title: রিভ সিস্টেমস

text: বিশ্বের ৭৮টি দেশে কার্যক্রম পরিচালনা করা রিভ সিস্টেমসের মোট কর্মীসংখ্যা ৮৬০ জনেরও বেশি। প্রতিষ্ঠানটি বর্তমানে ২৬০০’রও বেশি ভিওআইপি ও টেলিকমিউনিকেশন সেবাদানকারী প্রতিষ্ঠানের সাথে কাজ করছে।


title: রিভ সিস্টেমস

text: রিভ সিস্টেমস-এর যাত্রা শুরু হয় ২০০৩ সালে ঢাকায়। খিলগাঁও এলাকার একটি ছোট গ্যারেজে ৬ জন কর্মী নিয়ে এটি যাত্রা শুরু করে। পরবর্তীতে এর অফিস খিলগাঁও থেকে মধ্য বাড্ডা স্থানান্তর করা হয়, পাশাপাশি বনশ্রীতে স্থাপন করা হয় সফটওয়্যার ডেভেলপমেন্ট সেন্টার। আইপি কমিউনিকেশন ইন্ডাস্ট্রির জন্য সফটওয়্যার তৈরির লক্ষ্য নিয়ে কাজ শুরু করে পরবর্তীতে রিভ সিস্টেমস বৈশ্বিকভাবে ভিওআইপি ইন্ডাস্ট্রির অন্যতম বৃহৎ সমাধানদাতা প্রতিষ্ঠান হিসেবে প্রতিষ্ঠা পায়। ২০০৫-এ কোম্পানিটি সর্বপ্রথম ‘আইটেল বিলিং’ নামে সম্পুর্ণ অটোম্যাটেড বিলিং সলিউশন সফটওয়্যার অবমুক্ত করে।


title: রিভ সিস্টেমস

text: ২০০৮-এর ৩রা এপ্রিল প্রতিষ্ঠানটির সদর দপ্তর সিঙ্গাপুরে স্থানান্তর করা হয়, আর এসময় অবমুক্ত করা হয় মোবাইল ভিওআইপি সার্ভিস, যা মধ্যপ্রাচ্যের ভিওআইপি ইন্ডাস্ট্রিতে উল্লেখযোগ্য পরিবর্তন নিয়ে আসে। এর আগ পর্যন্ত সেখানকার অধিবাসীদের লং ডিস্টেন্স কল করার জন্য ঝামেলা পোহাতে হতো ও তা ছিল অনেক ব্যয় সাপেক্ষ।


title: রিভ সিস্টেমস

text: রিভ সিস্টেমস ২০০৯-এর ১৪ই ডিসেম্বর ভারতে আরেকটি নতুন শাখা অফিস প্রতিষ্ঠা করে এবং এর দায়িত্ব পান সঞ্জিত চ্যাটার্জি। ২০১০ সালে রিভ সিস্টেমস ‘আইটেল সুইচ প্লাস’ নামে একটি ক্যারিয়ার গ্রেড সফটসুইচ অবমুক্ত করে, যার সঙ্গে বিলিং সলিউশন ও ইন্টার্যাসক্টিভ ভয়েস রেসপন্স সমন্বিত রাখা হয়। এছাড়াও টেলিকমিউনিকেশন ও সফটওয়্যার সমাধানদাতা প্রতিষ্ঠান হিসেবে রিভ সিস্টেমসের চূড়ান্ত ব্যবহারকারী অ্যাপ্লিকেশন, মিডলওয়্যারও ও সম্পূর্ণ পণ্য তালিকা রয়েছে।


title: রিভ সিস্টেমস

text: রিভ সিস্টেমসের আরও চারটি সহযোগী প্রতিষ্ঠান রয়েছে, এগুলো হলোঃ


title: হিন্দু পুরাণ

text: হিন্দু পুরাণ হল হিন্দুধর্ম সংক্রান্ত অজস্র ঐতিহ্যবাহী কথামালার একটি বৃহৎ রূপ, যা প্রাচীন সংস্কৃত সাহিত্য (যেমন রামায়ণ ও মহাভারতের ন্যায় মহাকাব্য, অষ্টাদশ পুরাণ ও বেদ), প্রাচীন তামিল সাহিত্য (যেমন সংগম সাহিত্য ও পেরীয় পেরুনম্), ভাগবত পুরাণের (যাকে পঞ্চম বেদ আখ্যায় ভূষিত করা হয়) ন্যায় অন্যান্য হিন্দু রচনা এবং দক্ষিণ এশিয়ার আঞ্চলিক সাহিত্যে লিপিবদ্ধ ও সংরক্ষিত রয়েছে। এছাড়াও এই হিন্দু পুরাণ ভারত ও নেপালের সংস্কৃতির অন্যতম অঙ্গ। সুসংবদ্ধ এই কাহিনিগুলি এক সুবিশাল ঐতিহ্যের বাহক ও রক্ষক, যা বিভিন্ন কালে, বিভিন্ন উপায়ে, বিভিন্ন মানুষ ও শিক্ষাপ্রতিষ্ঠানের দ্বারা বিভিন্ন অঞ্চলে বিকাশপ্রাপ্ত হয়। এটি যে কেবল হিন্দু সাহিত্য ও ঘটনাবলির দ্বারা প্রভাবিত তা নয়, বরং এই কাহিনিগুলি বিশদ ব্যাখ্যার মাধ্যমে সমাজ-সংসারের নানা চিত্রকে প্রতীকী মাধ্যমে গভীর ও সুস্পষ্টভাবে তুলে ধরা হয়েছে।


title: হিন্দু পুরাণ

text: ধ্রুপদী হিন্দুধর্ম থেকে উদ্ভূত পৌরাণিক কাহিনির মূল হল ভারতের প্রাচীন বৈদিক সভ্যতা ও তার সময়কাল। বেদ, বিশেষত "ঋগ্বেদের" অজস্র স্তোত্রে পরোক্ষ ভাবে নানা বিচিত্র কাহিনির উল্লিখিত হয়েছে (দেখুন ঋগ্বৈদিক দেবদেবী, ঋগ্বৈদিক নদনদী)।


title: হিন্দু পুরাণ

text: বৈদিক চরিত্র, দর্শন এবং কাহিনিগুলি যে পৌরাণিক কথামালার সৃষ্টি করেছে, তা হিন্দু রীতিনীতি ও বিশ্বাসের সাথে ওতপ্রোত ভাবে জড়িত। বেদ চারটি – ঋগ্বেদ, সামবেদ, যজুর্বেদ ও অথর্ববেদ।


title: হিন্দু পুরাণ

text: পরবর্তী বৈদিক যুগে সভ্যতার নানা উপাদানই সংস্কৃত মহাকাব্যগুলিতে সংরক্ষিত করা হয়েছে। স্বাভাবিক কথামালাগুলির পাশাপাশি একাধিক খণ্ডে বিভক্ত মহাকাব্যগুলিও ভারতীয় সমাজ, সভ্যতা, দর্শন, সংস্কৃতি, জীবনযাত্রা ইত্যাদি সম্বন্ধীয় নানা তথ্যের ধারক হয়ে রয়েছে। "রামায়ণ" ও "মহাভারত" – এই দুটি হিন্দু মহাকাব্যই যথাক্রমে ভগবান্ বিষ্ণুর দুই অবতার – রাম ও কৃষ্ণের কাহিনি পরিবেশন করে। এই দুটি গ্রন্থই ‘ইতিহাস’ নামে পরিচিত। রামায়ণ ও মহাভারত উভয়কেই ধর্মের পথপ্রদর্শক এবং দর্শনতত্ত্ব ও নীতিকথার আধার হিসেবে গণ্য করা হয়। এই গ্রন্থ দুটি একাধিক অধ্যায়ে (কাণ্ড ও পর্ব) বিভক্ত এবং এতে অসংখ্য নীতিমূলক সংক্ষিপ্ত কাহিনি সংকলিত হয়েছে, যেখানে চরিত্রগুলি কাহিনির অন্তে হিন্দু নীতি ও আচরণবিধির সঠিক শিক্ষালাভ করে। এগুলির মধ্যে সর্বাধিক প্রসিদ্ধ হল মহাভারতের "ভগবদ্গীতা", যেখানে শ্রীকৃষ্ণ তাঁর সখা মহারথি অর্জুনকে কুরুক্ষেত্রের যুদ্ধের ঠিক প্রাক্কালে ধর্মাচরণ ও জীবনকর্তব্যের বিশদ ব্যাখ্যা প্রদান করেন। এই গ্রন্থটি হিন্দু দর্শনকে গভীরভাবে প্রভাবিত করেছে ও হিন্দুধর্মের প্রধান উপদেশমূলক গ্রন্থ হিসেবে খ্যাত হয়েছে। প্রসঙ্গত উল্লেখ্য, মহাভারত হল পৃথিবীর সর্ববৃহৎ কাব্যগ্রন্থ, এতে প্রায় এক লক্ষ শ্লোক রয়েছে।


title: হিন্দু পুরাণ

text: "মহাকাব্যগুলির" প্রতিটিই ভিন্ন যুগে বা সময়কালে বর্ণিত। মহর্ষি বাল্মীকি রচিত রামায়ণ, যা রামের (ভগবান বিষ্ণুর সপ্তম অবতার) জীবন ও সময়কাল বর্ণনা করে, তা ত্রেতা যুগে সংঘটিত হয়। মহাভারত বর্ণনা করে পাণ্ডব ও কৃষ্ণের (বিষ্ণুর অষ্টম অবতার) সময়কাল, এটি ঘটিত হয় দ্বাপর যুগে। সর্বসাকুল্যে যুগ রয়েছে ৪টি। সত্য বা কৃত যুগ, ত্রেতা যুগ, দ্বাপর যুগ এবং কলি যুগ। "অবতার"-এর ধারণাটি পৌরাণিক যুগে উঠে এসেছিল, যা মহাকাব্যদ্বয়ের সাথে সরাসরি সম্বন্ধযুক্ত, তবুও অবতার প্রাক্-পৌরাণিক যুগের বলে বর্ণিত হয়েছে।


title: হিন্দু পুরাণ

text: "পুরাণের" কাহিনিগুলি অনেক প্রাচীন এবং মূলত মহাকাব্যগুলিতে অনুপস্থিত (অথবা কদাচিৎ উপস্থিত)। এতে রয়েছে ব্রহ্মাণ্ডের সৃষ্টির কাহিনি, বিভিন্ন দেবদেবীর জীবন ও কীর্তিকলাপ, নায়ক-নায়িকা এবং পৌরাণিক জীবের (অসুর, দানব, দৈত্য, যক্ষ, রাক্ষস, গন্ধর্ব, অপ্সরা, কিন্নর, কিংপুরুষ ইত্যাদি) কাহিনি। প্রাচীন রাজা, ভগবানের অবতার, পবিত্র তীর্থ ও নদীসমূহের সাথে সম্পর্কিত নানা ঐতিহ্যও এতে রয়েছে। ভাগবত পুরাণ হল সর্বাপেক্ষা জনপ্রিয় পুরাণ, ভগবান বিষ্ণু ও তাঁর মর্ত্যে অবতার গ্রহণের গল্প রয়েছে এই পুরাণে।


title: হিন্দু পুরাণ

text: হিন্দু পুরাণে একাধিক উপায়ে সৃষ্টিকে ব্যাখ্যা করা হয়েছে। ঋগ্বেদের অন্যতম প্রাচীন সৃষ্টিতত্ত্ব অনুযায়ী (১০.১২১) সৃষ্টির প্রকাশ হয়েছিল "হিরণ্যগর্ভ" নামক এক মহাজাগতিক অণ্ডকোষ থেকে। পুরুষসূক্তের (১০.৯০) মতে, দেবতাদের দ্বারা পরাজিত পুরুষ নামক এক অলৌকিক মানবের ছিন্ন অঙ্গ-প্রত্যঙ্গ থেকে নানা বস্তুর সৃষ্টি। পুরাণ অনুসারে, বরাহরূপী বিষ্ণু কল্পের জল থেকে পৃথিবী বা ভূমিকে উদ্ধার করেছিলেন।


title: হিন্দু পুরাণ

text: শতপথ ব্রাহ্মণে লেখা আছে, সৃষ্টিকর্তা তথা পরমপিতা প্রজাপতি সৃষ্টির আদিতে সম্পূর্ণ একলা ছিলেন। তাই তিনি নিজেকে পুরুষ ও স্ত্রী-রূপী দুটি খণ্ডে বিভক্ত করেন। স্ত্রী ও পুরুষ ক্রমে ক্রমে প্রত্যেকটি প্রাণীর দুই ভিন্ন প্রজাতি তৈরী করলেন। পরে এই প্রজাপতিকেই পুরাণে ব্রহ্মা হিসেবে বর্ণনা করা হয়েছে।


title: হিন্দু পুরাণ

text: পুরাণে বলা আছে, সৃষ্টিকর্তা ব্রহ্মা, পালনকর্তা বিষ্ণু ও সংহারকর্তা মহেশ্বরের (শিব) সাথে যুক্ত হয়ে এক ত্রিমূর্তি গঠন করেন। বিশ্বব্রহ্মাণ্ড সৃষ্টি করেন ব্রহ্মা, তা পালন করেন বিষ্ণু এবং পরবর্তী সৃষ্টির জন্য বর্তমান সৃষ্টিকে ধ্বংস করেন শিব। আবার কিছু গল্পে দেখা যায়, ব্রহ্মাও বিষ্ণু থেকে উৎপন্ন হয়েছেন। কল্পের সাগরে শেষনাগের অনন্তশয্যায় শায়িত বিষ্ণুর নাভি থেকে জাত পদ্মের ওপরে ব্রহ্মাকে বসে থাকতে দেখা যায়। সৃষ্টির আদিতে বিষ্ণুই একা ছিলেন, সৃষ্টির কথা স্মরণ হতেই তাঁর নাভিজাত পদ্মে ব্রহ্মার উৎপত্তি হয়।


title: হিন্দু পুরাণ

text: হিন্দুধর্মে চোদ্দটি "লোক" বা জগতের কথা বলা হয়েছে – ৭টি ঊর্ধ্বলোক এবং ৭টি নিম্নলোক (পৃথিবী রয়েছে ঊর্ধ্বলোকগুলির সবচেয়ে নীচে)। ঊর্ধ্বলোকগুলি হল – ভূ (ভূমি), ভূবঃ (বায়ু), স্ব (স্বর্গ), মহঃ, জন, তপ ও সত্য। সত্যলোকে ব্রহ্মার বাস, মহঃ লোকে ঋষিগণের বাস এবং স্বর্গে বাস দেবতাদের। নিম্নলোকগুলি হল – অতল, বিতল, সুতল, রসাতল, তলাতল, মহাতল ও পাতাল।


title: হিন্দু পুরাণ

text: প্রতিটি লোকই হল (পৃথিবী বাদে) মৃত্যুর পর আত্মার অস্থায়ী বাসস্থান। পৃথিবীতে জীবের মৃত্যুর পর ধর্মরাজ যম জীবের সমস্ত পাপ-পুণ্যের বিচার করে তাকে ঊর্ধ্ব কিংবা নিম্নলোকে পাঠান। ধর্মের কিছু শাখায় বলা আছে, পাপ ও পুণ্য পরস্পরকে প্রশমিত করতে পারে, তাই পরবর্তী জন্ম স্বর্গ বা পাতালে হতেই পারে। আবার কোথাও বলা হয়েছে, পাপ ও পুণ্য একে অপরকে প্রভাবিত করতে পারে না। এই ক্ষেত্রে আত্মা উপযুক্ত লোকটিতে জন্ম নেয়। তারপর ওই লোকে আত্মার জীবনকাল শেষ হলে তা পুনরায় পৃথিবীতে ফিরে আসে (পৃথিবীর কোনো এক জীব রূপে জন্ম নেয়)। বলা হয়, একমাত্র পৃথিবীতে মানুষ হিসেবে জন্মগ্রহণ করলেই আত্মার মোক্ষলাভ বা পরমধামে যাত্রা হতে পারে, যে স্থান জন্ম-মৃত্যুর চক্র থেকে মুক্ত, যেখানে রয়েছে স্বর্গীয় পরমানন্দ।


title: হিন্দু পুরাণ

text: হিন্দু শাস্ত্র অনুযায়ী, মহাজগৎ অনন্তকাল ধরে সময়চক্রে গতিশীল। এই চক্রের প্রারম্ভিক বিভাগটি হল "কল্প", বা ‘ ব্রহ্মার একটি দিন’, যা ৪৩ লক্ষ ২০ হাজার কোটি বছরের সমান। ব্রহ্মার এক রাতের পরিসরও একই। একইরকম ৩৬০টি ব্রাহ্ম দিন-রাত মিলে তৈরী হয় একটি "ব্রাহ্ম বৎসর", যেখানে ব্রহ্মার জীবনকাল ১০০ ব্রাহ্ম-বৎসর। অর্থাৎ সর্ববৃহৎ সময়চক্রটি ৩,১১০,৪০০ লক্ষ কোটি বছরের সমান। এই সময়কাল অতিবাহিত হলে গোটা ব্রহ্মাণ্ড পরমাত্মা বা পরংব্রহ্মে বিলীন হয়, যতক্ষণ না নতুন সৃষ্টিকর্তার উদ্ভব ঘটে।


title: হিন্দু পুরাণ

text: প্রতি ব্রাহ্ম দিনে ব্রহ্মা মহাজগৎ সৃষ্টি করেন এবং তাকে আত্মসাৎ করেন। প্রতি ব্রাহ্ম রাতে নিদ্রিত ব্রহ্মার শরীরে সমাহিত হয় ব্রহ্মাণ্ড। প্রতিটি কল্প ১৪টি উপকল্প বা "মন্বন্তর"-এ বিভক্ত, যার এক-একটির পরিসর ৩০৬,৭২০,০০০ বছর। দুটি মন্বন্তরের মাঝে এক বিরাট শূন্যস্থান থাকে। এই সময় বিশ্বে পুনর্জন্ম হয় এবং এক নতুন "মনুর" উদ্ভব হয়, যিনি মনুষ্যজাতির জনক ও রক্ষক। বর্তমানে আমরা এই কল্পের সপ্তম মন্বন্তরে রয়েছি, বর্তমান মনুর নাম "মনু বৈবস্বত"।


title: হিন্দু পুরাণ

text: প্রত্যেকটি মন্বন্তর আবার ৭১টি "মহাযুগ" সমন্বিত (১০০০টি মহাযুগে এক কল্প)। আবার প্রতিটি মহাযুগে ৪টি "যুগ" নিয়ে গঠিত – সত্য, ত্রেতা, দ্বাপর ও কলি। এদের সময়কাল যথাক্রমে ৪৮০০, ৩৬০০, ২৪০০ ও ১২০০ ‘দৈব বৎসর’। উল্লেখ্য, চারটি যুগে ক্রমাগত ধর্ম, নীতি, আদর্শ, মর্যাদা, সুখ ইত্যাদির ক্রম-অবনমন ও পতন ঘটে। আমরা বর্তমানে কলিযুগে বাস করছি – গণনা অনুযায়ী যা শুরু হয়েছে ৩১০২ খ্রিস্টপূর্বাব্দে, সেই বছরটিতে, যে বছর কুরুক্ষেত্রের যুদ্ধ সংঘটিত হয়।


title: হিন্দু পুরাণ

text: কলিযুগের সমাপ্তির লক্ষণগুলি হল বর্ণাশ্রম প্রথার ধ্বংস, সুযোগ্য ব্যক্তিদের পতন, ধর্মের মর্যাদা নাশ এবং স্বৈরাচারী রাজতন্ত্রের শাসন। এরপর বিশ্ব ধ্বংস হবে বিধ্বংসী আগুন ও বন্যার দ্বারা। মধ্যযুগীয় নানা পুঁথিতে বলা আছে, কল্পান্তে মহাপ্রলয় সবকিছুর বিনাশ করবে। কিন্তু যুগান্তরের প্রলয় সেই তুলনায় নগণ্য।


title: হিন্দু পুরাণ

text: প্রতিটি কল্পের শেষে ব্রহ্মাণ্ডের ধ্বংসকে "প্রলয়" বলা হয়। কল্পান্তের প্রলয়কে "নৈমিত্তিক" বলে। প্রলয় জীবজগতের ধ্বংসসাধন হয়, কিন্তু ব্রহ্মাণ্ড গঠনকারী পদার্থের নাশ হয় না। অন্য প্রকার প্রলয় ঘটে ব্রহ্মার জীবনান্তে, যা "প্রাকৃতিক" নামে পরিচিত। তৃতীয়টি "অত্যন্তিক", যা চরম নাশ এবং ভবিষ্যৎ থেকে মোক্ষ দেয়।


title: হিন্দু পুরাণ

text: ঋগ্বেদের সূর্যদেবতাই পরবর্তীকালে বিষ্ণুতে পরিণত হন, ব্রহ্মা-বিষ্ণু-মহেশ্বর ত্রয়ীতে পালনকর্তা হিসেবে স্থান পান। ধর্মকে রক্ষা এবং অধর্মের নাশ করার জন্য বারংবার অবতার গ্রহণের ধারণাটিই বিষ্ণুকে ‘সচ্চিদানন্দঘন’ করে তুলেছে। পুরাণে বলা হয়েছে, তিনি অপার কারণ-সমুদ্রে সহস্রফণা-বিশিষ্ট শেষনাগের অনন্তশয্যায় শায়িত থাকেন। তাঁর নাভিপদ্ম থেকে ব্রহ্মার জন্ম হয়, যিনি পরে জগৎ সৃষ্টি করেন। সৃষ্টিকার্য সমাপ্ত হলে বিষ্ণু ‘বৈকুণ্ঠ’ পরমধামে গমন করেন। পালনকর্তা বিষ্ণু অবতার ধারণের মাধ্যমে জগৎকে রক্ষা করেন। অধিকাংশ ক্ষেত্রেই বিষ্ণুর ১০টি অবতার বর্ণনা করা হয় – মৎস্য, কূর্ম, বরাহ, নৃসিংহ, বামন, পরশুরাম, রাম, কৃষ্ণ, বুদ্ধ ও কল্কি।


title: হিন্দু পুরাণ

text: শিব হলেন সংহারের মূর্তি, শৈব ধর্মের প্রধান দেবতা। পশুপাত, শৈব সিদ্ধান্ত এবং অন্যান্য গ্রন্থানুযায়ী, শিব ব্রহ্মের সমান। শিব তমোগুণের অধিকারী, এবং ব্রাহ্মণ্যতন্ত্রের মূলধারার বাইরের উপাসকদের আরাধ্য। শিবের আরাধনার সাথে কিছু তান্ত্রিক সংস্কৃতিও মিশে রয়েছে।


title: হিন্দু পুরাণ

text: ধ্রুপদী হিন্দু ধর্মে, শিব বিনাশের দেবতা, হিমালয়ের দুর্গম কৈলাস পর্বতে বসবাসকারী এক যোগিপুরুষ। তাঁর সারা গা ভস্ম-মাখা, তাঁর কেশ জটায় পরিণত। তার পরনে বাঘছাল ও হাতে ত্রিশূল। অলংকার রূপে তাঁর গলায় সাপের মালা ও মাথায় অর্ধচন্দ্র ঠাঁই পেয়েছে। তাঁর কপালের মাঝখানে রয়েছে তৃতীয় নেত্র। তাঁকে পরিবেষ্টিত হয়ে থাকেন তাঁর স্ত্রী পার্বতী, পুত্র স্কন্দ বা কার্তিকেয় এবং গণেশ।


title: হিন্দু পুরাণ

text: শিবের প্রাচীন নাম রুদ্র, তিনি ছিলেন পশুদের দেবতা। ঋগ্বেদে (১০.৬১ ও ১.৭১) বলা হয়েছে, সৃষ্টির প্রাক্কালে তিনি এক বন্য শিকারি রূপে আবির্ভূত হয়েছিলেন, তাঁর হাতের বাণ সৃষ্টিকর্তা প্রজাপতির গায়ে বিদ্ধ হয় এবং প্রজাপতি তাঁর কন্যা ঊষার প্রেমে পড়ে যান। ভীত প্রজাপতি রুদ্রকে "পশুপতি" হিসেবে ভূষিত করেন।


title: হিন্দু পুরাণ

text: মূলত রুদ্র থেকে শিব হয়ে ওঠার এই রূপান্তর পরবর্তী বৈদিক সাহিত্যে স্পষ্ট। কারণ, সে সময় ভক্তের কাছ থেকে ঈশ্বরের অঞ্জলি গ্রহণের দ্বি-অর্থক ধারণা তৈরী হয়। আসলে গোঁড়া বৈদিক যাগযজ্ঞ ও তার আহুতি থেকে রুদ্রকে বাদ দেওয়া হয়, তাই ভগবানের এই রূপটির প্রয়োজন হয় ভক্তদের নিবেদন আদায় করার, তাই শিবকে ‘উচ্ছিষ্ট’ (যাকে কেউ গ্রহণ করেনি) নিবেদন নিতে দেখা যায়। হিন্দু পুরাণে এই প্রসঙ্গটির পরোক্ষ বা রূপকীয় উপস্থাপনা দেখা যায়, শিব ও তার শ্বশুর দক্ষের সংঘর্ষের মাধ্যমে। ব্রহ্মার মানসপুত্র দক্ষ তার আয়োজন করা মহাযজ্ঞে শিবকে আমন্ত্রণ করে না, তাই ক্রুদ্ধ সতী (দক্ষের কন্যা ও শিবের পত্নী) অভিযোগ জানাতে দক্ষের কাছে হাজির হন। তবুও দক্ষ শিবের নিন্দা করেন, এবং সতী ভয়ানক অপমানিত হয়ে নীচ দক্ষের কন্যা হয়ে থাকার চেয়ে মৃত্যুই শ্রেয় মনে করেন ও তৎক্ষণাৎ প্রাণত্যাগ করেন। শিব পত্নীবিয়োগের যন্ত্রণায় ও ক্ষোভে রুদ্রমূর্তি ধারণ করেন এবং দক্ষের মাথা কেটে সেখানে ছাগলের মাথা জুড়ে দেন, উল্লেখ্য, ছাগল বলিতে ব্যবহৃত হয়।


title: হিন্দু পুরাণ

text: শিব-সম্বন্ধীয় অধিকাংশ পৌরাণিক কাহিনিই সন্ন্যাসধর্ম ও সংসারধর্ম উভয়েরই অধিকারী শিবের ঐশ্বরিক সংজ্ঞার টানাপোড়েনের গল্প। শিব এমন এক দেবতা, যার মধ্যে ঋষিদের সংযম ও দেবতাদের পৌরুষ– দুই-ই আছে।


title: হিন্দু পুরাণ

text: কঠিন তপস্যারত শিবের সংযম ভঙ্গ করতে প্রেমের দেবতা মদন (কামদেব) শিবের ওপর কামশর ছুঁড়তে উদ্যত হলে শিব তাঁর তৃতীয় নেত্রের মাধ্যমে কামকে ভস্ম করেন। কিন্তু, হিমালয়ের কন্যা পার্বতী তাঁর নিজ গুণ দ্বারা শিবের মন জয় করলে পার্বতীর অনুরোধে শিব মদনকে বিদেহী রূপে পুনর্জীবিত করেন।


title: হিন্দু পুরাণ

text: ব্রহ্মার পঞ্চম মস্তক কেটে দেওয়ায় শিবের ওপর ব্রহ্মহত্যার মহাপাপ পড়ে এবং তাকে প্রায়শ্চিত্ত করতে হয় এবং ভিক্ষুক যাযাবর কাপালিকদের মতো মহাব্রত পালন করতে বাধ্য হতে হয়। শিবের এই মহাব্রত (ত্যাগিজীবন) পালন কাপালিকের তপস্যাধর্মের প্রমাণ, যারা তাদের তান্ত্রিক সংস্কার রক্ষার জন্য সচেষ্ট থাকেন। শিব ও পার্বতীর পুত্র স্কন্দের জন্মের কাহিনিটিও বেশ জটিল। একদিকে সে যেমন শিব-পার্বতীর পুত্র, তেমনি সে অগ্নি ও ৬ জন কৃত্তিকার-ও সন্তান, যার জন্ম হয় ভয়ানক তারকাসুরকে বোধ করতে।


title: হিন্দু পুরাণ

text: তারকাসুরের তিন পুত্র পরে তিনটি দানব নগরী স্থাপন করে, যেগুলোকে শিব তাঁর পিনাকী ধনুকের একটিমাত্র বাণ দিয়ে একবারে ধ্বংস করেন। অন্ধক নামে এক পার্বতীর প্রতি লালায়িত হয় এবং শিব তাকে পরাস্ত করেন। শিবের অজান্তে পার্বতী যখন গণেশকে তৈরী করেন এবং গণেশ শিবকে চিনতে না পেরে তাঁকে পার্বতীর ঘরে ঢুকতে না দিলে শিব তার মস্তক ছেদ করেন। পরে সেই কাটা মাথায় দক্ষের মতোই হাতির মাথা জুড়ে দেওয়া হয়। এক যুদ্ধে গণেশ তাঁর একটি হস্তীদন্ত হারান। (অন্য একটি কাহিনিতে এও জানা যায়, গণেশ নিজেই তাঁর একটি হস্তীদন্ত ভেঙে বেদব্যাস প্রণীত মহাভারত লেখার কাজে ব্যবহার করেছিলেন।)


title: হিন্দু পুরাণ

text: দেবী হলেন পুরুষ দেবতার শক্তি ও সামর্থ্যরূপী স্ত্রী প্রতিরূপ। একক দেবী হিসেবে সাধারণত শিবপত্নী পার্বতীকে বোঝানো হয়। ‘আদ্যাশক্তি’ মহামায়া শিবেরই সমান, তিনি বিশ্বব্রহ্মাণ্ডের জননীস্বরূপা এবিং প্রাণ, চেতনা, শক্তি ও মায়ার নিয়ন্তা। তাঁকে মাতৃ বা পত্নী রূপে বর্ণনা করলে, তাঁর সুন্দর, শান্ত, সৌম্য নারীমূর্তি কল্পনা করা হয়, যেমন – শিবের স্ত্রী পার্বতী, বিষ্ণুর স্ত্রী লক্ষ্মী এবং ব্রহ্মার স্ত্রী সরস্বতী। অন্যদিকে রয়েছে তাঁর ভয়ংকরী ‘যুদ্ধং দেহি’ রূপ – দুর্গা, যে রূপে তিনি মহিষরূপী মহিষাসুরকে দশ-অস্ত্রে দমন করেছেন। দেবীর সবচেয়ে ভয়ংকরী রূপ কালী বা চামুণ্ডা, যিনি রক্তবীজের সমস্ত রক্ত পান করে নেন। (রক্তবীজের শরীরের এক বিন্দু রক্ত মাটিতে পড়লেই তা থেকে অসুরের জন্ম হত।)


title: হিন্দু পুরাণ

text: হিন্দু ধর্মে বিষ্ণু, শিব ও দুর্গা ছাড়াও অন্যান্য অনেক দেবতাও পূজিত হন। বলা হয়, হিন্দু ধর্মে তেত্রিশ রকমের দেবতা রয়েছেন। ব্রহ্মার গুরুত্ব প্রতিষ্ঠিত হয় পরবর্তী বৈদিক যুগের আরণ্যক ও উপনিষদে। বেদে তিনিই ছিলেন প্রজাপতি, পরে তাকেই সৃষ্টিকর্তা ব্রহ্মায় রূপান্তরিত করা হয়। তাঁর সমস্ত সৃষ্টিই বারংবার পুনরাবৃত্ত হয় বলে বিশ্বাস। ব্রহ্মাণ্ডের চিরন্তন সত্তার মূল আধার হলেন বিষ্ণু, শিব অথবা শক্তি, কিন্তু ব্রহ্মা তার স্রষ্টা মাত্র (অথবা পুনঃস্রষ্টা)।


title: হিন্দু পুরাণ

text: ঋগ্বেদের ৩৩ জন দেবতার নামোল্লেখ রয়েছে, যাঁদেরকে ‘ত্রিদশ’ (তেত্রিশ) বলা হয়। তাঁরা হলেন দ্বাদশ (১২) আদিত্য, অষ্ট (৮) বসু, একাদশ (১১) রুদ্র এবং অশ্বিনীদ্বয় (২)। দেবতাদের রাজা ‘ইন্দ্র’-কে শক্র বলা হয়, তিনি এই ৩৩ দেবতার সর্বপ্রথম জন। তাঁর পরেই রয়েছেন অগ্নি। এই দুই দেবভ্রাতার জোড়কে সাধারণত ইন্দ্র-অগ্নি, মিত্র-বরুণ ও সোম-রুদ্র বলা হয়।


title: হিন্দু পুরাণ

text: নির্দিষ্ট দেবতারা কিছু বিশেষ চরিত্র ও চিহ্ন ধারণ করেন, যেমন – ইন্দ্র (দেবতাদের রাজা, যাঁর রাজধানী অমরাবতী, তাঁর হাতে থাকে বজ্র এবং তিনি বৃষ্টির দেবতা), বরুণ (জলের দেবতা), যম (মৃত্যুর দেবতা), কুবের (ঐশ্বর্য, অলংকার ও সম্পদের দেবতা বা রক্ষক), অগ্নি (আগুনের দেবতা), সূর্য (সূর্যের দেবতা), বায়ু (বাতাসের দেবতা) এবং চন্দ্র বা সোম (চাঁদের দেবতা)। ইন্দ্র, যম, বরুণ ও কুবেরকে ‘দিক্‌পাল’ বা লোকপাল বলা হয়, এরা চতুর্দিকের অধিপতি। শিব ও পার্বতীর দুই পুত্র – গণেশ ও কার্তিক। কার্তিক যুদ্ধের দেবতা তথা দেব-সেনাপতি এবং গণেশ সিদ্ধির দেবতা, যিনি সকল বিঘ্ন-বাধা নষ্ট করেন। মদন হলেন প্রেমের দেবতা, এঁকে শিব ভস্ম করেন এবং পুনর্জন্ম দেন।


title: হিন্দু পুরাণ

text: দেবীদের মধ্যে, বিষ্ণুর স্ত্রী লক্ষ্মী, সম্পদ ও সৌভাগ্যের দেবী। ব্রহ্মার স্ত্রী সরস্বতী হলেন বিদ্যা, কলা ও সংগীতের দেবী।


title: হিন্দু পুরাণ

text: এসব দেবদেবী ছাড়াও হিন্দু ধর্মে অসংখ্য অলৌকিক জীবজন্তুর কথা বলা হয়েছে, যারা পৃথিবীতেই বাস করে। ‘নাগ’-রা হল অর্ধেক মানুষ আর অর্ধেক সাপ, যারা প্রচুর ধনসম্পদের রক্ষক হিসেবে পাতালের ভোগবতী নগরে বাস করে। ‘যক্ষ’-রা হল এক ধরনের বামন আকৃতির জীব, যারা গ্রামের মানুষের পুজো পায় (কুবের একজন যক্ষ)। ‘গন্ধর্ব’ হল ইন্দ্রের সমস্ত সুদৃশ পুরুষ দাস এবং স্বর্গের গায়ক ও বাদক। এদের সহযোগীরা হল ‘কিন্নর’, এরা অর্ধেক মানুষ ও অর্ধেক ঘোড়া (গ্রিক পুরাণের ‘সেন্টর’দের সাথে মিল রয়েছে)। গন্ধর্বদের স্ত্রী সহকারীরা হল ‘অপ্সরা’। তারা অপরূপ সুন্দরী, লাস্যময়ী ও স্বাধীন, প্রধানত এরা ঘর তপস্যারত ঋষিদের ধ্যান ভঙ্গ করার জন্য বিখ্যাত। এছাড়াও ‘বিদ্যাধর’ নামে কিছু জীবের কথা রয়েছে, যারা স্বর্গের উড়ন্ত জাদুকর, এরা হিমালয় ও বিন্ধ্যের রহস্যময় নগরে বাস করে।


title: হিন্দু পুরাণ

text: বৈদিক স্তোত্রের স্রষ্টা ও প্রাচীন কালের মহান প্রাজ্ঞ ব্যক্তিরা হলেন ঋষি। এই দলের প্রধানের হলেন ‘সপ্তর্ষি’ বা সাতজন ঋষি, যাঁরা সপ্তর্ষিমণ্ডলের সাতটি তারা দ্বারা চিহ্নিত। এঁদের নাম – মরীচি, অত্রি, অঙ্গিরা, পুলস্ত্য, পুলহ, ক্রতু ও বশিষ্ঠ। অন্যান্য ঋষিরা হলেন ‘কশ্যপ’ ও ‘দক্ষ’, যাঁরা দেবতা ও মানুষের মিলনে জাত, ‘নারদ’, যিনি বীণার আবিষ্কর্তা এবং অন্যতম বৈষ্ণব (বিষ্ণুর ভক্ত), ‘বৃহস্পতি’ ও ‘শুক্র’, যাঁরা যথাক্রমে দেবতা আর অসুরদের গুরু, ‘অগস্ত্য’, যিনি দক্ষিণ ভারতে বৈদিক ধর্ম ও সংস্কৃতির প্রচার করেন। ‘পিতৃ’-রা হলেন পিতা বা পূর্বপুরুষের আত্মা, মৃত ব্যক্তিদের তর্পণের সাথে এরাই জড়িত।


title: হিন্দু পুরাণ

text: অসুরেরা হল দুর্বৃত্ত বা অশুভ শক্তির অধিকারী জীব, যারা সর্বদাই ক্ষমতার লোভে দেবতাদের সাথে যুদ্ধ করতে চায়, এরা কোনো কোনো সময় আলোড়ন তৈরী করলেও কক্ষনো জয়ী হয় না (অসুর কথার অর্থ ‘দেবতা নয় যে’)। অসুরদের মধ্যে রয়েছে কশ্যপ ঋষির স্ত্রী দিতির পুত্রগণ ‘দৈত্য’ আর দনুর পুত্রগণ ‘দানব’। অসুরদের নানা গোষ্ঠীও রয়েছে, যেমন – কালকেয় ও নিবাতকবচ। এদের কয়েকজন উল্লেখযোগ্য নেতারা হলেন – বৃত্র, হিরণ্যকশিপু, বলি ইত্যাদি। এই অসুরেরা বেশিরভাগই বিষ্ণু অথবা ইন্দ্রের হাতে নিহত হয়। ‘রাক্ষস’রা হল পুলস্ত্যের পুত্র, এদের প্রধান নায়ক হল রাবণ, যাকে বিষ্ণুর অবতার রাম বধ করেন। এছাড়াও আরও কিছু জীব রয়েছে, যেমন ‘পিশাচ’, যারা বিধ্বংসী যুদ্ধক্ষেত্রে ও শ্মশানে হানা দেয়। ‘ভূত’ ও ‘প্রেত’ হল নগ্ন অতৃপ্ত আত্মা, যাদের মর্মান্তিক মৃত্যু হয়েছে, কিন্তু মৃত্যুর পর আত্মার শান্তি বা শ্রাদ্ধ হয়নি।


title: হিন্দু পুরাণ

text: ত্রিভুবনের অধিকার নিয়ে দেবতা ও অসুরদের মধ্যে বারোটি বিধ্বংসী যুদ্ধ সংঘটিত হয়, যথা – বরাহ, নৃসিংহ, তারকবধ, অন্ধকবধ, ত্রিপুর, সমুদ্র মন্থন, বামন, ধ্বজাপাত, আদিবক, কোলাহল, বৃত্রসংহার ও হলাহল। প্রথম যুদ্ধে বরাহ কারণ-সমুদ্রে হিরণ্যাক্ষকে বধ করে তার পাপ নিবারণ করেন। দ্বিতীয় যুদ্ধে নৃসিংহ হিরণ্যকশিপু নামে দৈত্যকে বধ করেন। তৃতীয় যুদ্ধে কার্তিক বজ্রাঙ্গের পুত্র তারকাসুরকে বধ করেন। হিরণ্যাক্ষের পালিত পুত্র অন্ধককে চতুর্থ যুদ্ধে হত্যা করেন বিষ্ণু। পঞ্চম যুদ্ধে তারকাসুরের তিন পুত্রকে দেবতারা হারাতে ব্যর্থ হলে শিব তাদের হত্যা করেন। সমুদ্র মন্থনে ইন্দ্র মহাবলিকে পরাস্ত করেন। বামন অবতারে বিষ্ণু ত্রিভুবনকে অধিকারে নিয়ে মহাবলিকে পাতালে বন্দি করেন। অষ্টম যুদ্ধে ইন্দ্র নিজে বিপ্রচিত্ত ও মায়ার দ্বারা অদৃশ্য তার অনুগামীদের বধ করেন। নবম যুদ্ধে ইক্ষ্বাকুর প্রপৌত্র কাকুষ্ঠের সহায়তায় ইন্দ্র আদিবককে বোধ করেন। কোলাহল যুদ্ধে শুক্রাচার্যের দুই অসুরপুত্রকে বোধ করেন শিব। একাদশ যুদ্ধে বিষ্ণুর মন্ত্রণায় ইন্দ্র দানবরাজ বৃত্রকে হত্যা করেন। দ্বাদশ যুদ্ধে অসুরদের হারাতে ইন্দ্রকে সাহায্য করেন নহুষের ভাই রাজি।


title: হিন্দু পুরাণ

text: হিন্দু পুরাণে তথা প্রাচীন গ্রন্থগুলোতে কিছু অতিপ্রাকৃত অস্ত্রশস্ত্রের কথা বলা হয়েছে, যেগুলোর এক-একটা এক বিশেষ দেবতা (যেমন ইন্দ্রের বজ্র) অথবা বিশেষ নায়কেরা ব্যবহার করতেন। এই অস্ত্রগুলি মানুষের ব্যবহৃত সাধারণ অস্ত্রশস্ত্র থেকে (তরোয়াল, গদা, ঢাল, তির, ধনুক, ছুরি, বর্শা ইত্যাদি) থেকে অনেকটাই আলাদা। অনেকক্ষেত্রেই দেখা যায়, মানুষ কিংবা রাক্ষসেরা তাদের তপস্যাফল হিসেবে দেবতা নয়তো ঋষিদের কাছ থেকে দিব্যাস্ত্রগুলো উপহার পেয়েছে।


title: হিন্দু পুরাণ

text: হিন্দুধর্মে দেবতাদের অনেক ধরনের অস্ত্র ব্যবহার করতে দেখা যায়, যেমন – আগ্নেয়াস্ত্র, ব্রহ্মাস্ত্র, গরুড়াস্ত্র, কৌমদকী, নারায়ণাস্ত্র, পশুপতাস্ত্র, শিবধনু, সুদর্শন চক্র, ত্রিশূল, বৈষ্ণবাস্ত্র, বরুণাস্ত্র ও বায়বাস্ত্র।


title: হিন্দু পুরাণ

text: যদিও এদের কিছু অস্ত্রকে বর্ণনা অনুযায়ী সাধারণ অস্ত্রের সাথে তুলনা করা যায়, (যেমন – শিবধনু হল একটি ধনুক, সুদর্শন চক্র হল একটি চাকতি আর ত্রিশূল হল বর্শাজাতীয় কিছু), আবার কিছু অস্ত্র আছে, যা সম্পূর্ণ অলৌকিক ও দিব্য – ব্রহ্মাস্ত্র ও আগ্নেয়াস্ত্র। (সংস্কৃতে ‘অস্ত্র’ বলতে সেসব হাতিয়ারকে বোঝানো হয়, যা শত্রুর দিকে ছুঁড়ে দেওয়া হয়, কিন্তু ‘শস্ত্র’জাতীয় হাতিয়ারগুলো ছোঁড়া হয় না।) আরও কিছু অস্ত্রের কথা আছে, যেগুলোকে ব্যবহার করতে বিরাট জ্ঞানের দরকার হয়, লক্ষণীয়, এই দিব্যাস্ত্র-গুলোকে শিল্পকলা, সাহিত্য এমনকি চলচ্চিত্রেও ধনুকে জুড়ে দেওয়ার দৈব তির হিসেবে দেখানো হয়।


title: হিন্দু পুরাণ

text: কিছু অস্ত্রের নাম এদের ক্রিয়াপদ্ধতির সাথে জড়িত, অথবা নামটি প্রকৃতির কোনো শক্তির সাথে সম্পর্কিত। মহাভারতে আছে, যখন নাগাস্ত্র (নাগ মানে সাপ) ছোঁড়া হয়েছিল, তখন আকাশ থেকে অসংখ্য সাপ নেমে এসে শত্রুকে আষ্টেপৃষ্ঠে বেঁধে ফেলেছিল। একইভাবে আগ্নেয়াস্ত্র শত্রুকে আগুনে পুড়িয়ে দিতে ব্যবহৃত হয়, আবার বরুণাস্ত্র কাজে লাগে আগুন নেভাতে আর বন্যা আনতে। ব্রহ্মাস্ত্রের মতো কিছু অস্ত্র বিশেষ ব্যক্তি বা বস্তুকে উদ্দেশ্য করে ছোঁড়া যায়।


title: হিন্দু পুরাণ

text: অস্ত্র বাদে সুরক্ষার জন্য ব্যবহৃত হত, এমন কিছু পৌরাণিক জিনিস হল – ঢাল, কবচ, কুণ্ডল, মুকুট ইত্যাদি।


title: হিন্দু পুরাণ

text: শতপথ ব্রাহ্মণের মতো কিছু হিন্দু গ্রন্থে ‘মহাপ্লাবন’-এর কথা বলা আছে। অন্যান্য অনেক ধর্ম ও সংস্কৃতিতে বর্ণিত মহাপ্লাবনের সাথে হিন্দু মহাপ্লাবনের যথেষ্ট মিল রয়েছে। ভগবান বিষ্ণু একটি মাছের রূপ (মৎস্য অবতার) ধারণ করে মনুকে আসন্ন বিধ্বংসী মহাপ্লাবনের কথা জানান এবং তাকে রক্ষা করেন। এই ভাবে তিনি ধার্মিক মনু এবং সমস্ত পশুপাখি-গাছপালাকে বাঁচিয়ে পাপপূর্ণ পৃথিবীকে ভয়ানক বন্যা ও জলোচ্ছ্বাসে বিনষ্ট করেন ও নতুন যুগের সূচনা করেন।


title: হিন্দু পুরাণ

text: এই মহাপ্লাবনের পরই ‘মনুস্মৃতি’ লেখা হয় বলে বিশ্বাস। বেদ-নির্ভর এই গ্রন্থে ধর্মতত্ত্ব, নীতিকথা এবং বর্ণাশ্রমে বিভক্ত সমাজব্যবস্থার কথা রয়েছে।


title: হিন্দু পুরাণ

text: মনুর পুত্র ইক্ষ্বাকু প্রথম আদর্শ মানুষ হিসেবে সূর্যবংশের প্রতিষ্ঠা করেন। এই বংশেই সত্যবাদী হরিশ্চন্দ্র এবং পুরুষোত্তম শ্রীরামের মতো রাজারা জন্ম নিয়েছিলেন।


title: হিন্দু পুরাণ

text: দুষ্মন্ত ও শকুন্তলার পুত্র ভরত প্রথমবার সারা বিশ্ব জয় করেন এবং তাঁর নাম অনুসারে ঐক্যবদ্ধ বিজিত ভূমির নাম রাখা হয় ‘ভারতবর্ষ’। তাঁর বংশের নাম হয় চন্দ্রবংশ। এই বংশেই মহাভারতের পাণ্ডব ও কৌরবরা জন্মগ্রহণ করেছিলেন।


title: ২০১১ কমনওয়েলথ যুব গেমসে বাংলাদেশ

text: ২০১১ সালের ৭ হতে ১৩ সেপ্টেম্বর পর্যন্ত আইল অব ম্যানে অনুষ্ঠিত ২০১১ কমনওয়েলথ যুব গেমসে বাংলাদেশ অংশগ্রহণ করে; যা দাপ্তরিকভাবে "৪র্থ কমনওয়েলথ যুব গেমস" নামে পরিচিত। কমনওয়েলথ যুব গেমসে এটি ছিলো বাংলাদেশের দ্বিতীয়বারের মতো অংশগ্রহণ। বাংলাদেশ অলিম্পিক অ্যাসোসিয়েশনের মাধ্যমে দেশটি এই প্রতিযোগীতায় অংশ নেয়, যারা কমনওয়েলথ গেমস এবং কমনওয়েলথ যুব গেমসে দেশের হয়ে প্রতিযোগী ও প্রতিনিধি প্রেরণ করে থাকে।


title: ২০১১ কমনওয়েলথ যুব গেমসে বাংলাদেশ

text: বাংলাদেশ দলে ছিলেন চারজন কর্মকর্তা ও চারজন প্রতিযোগী। দুইজন পুরুষ ও দুজন মহিলা ক্রীড়াবিদ নিয়ে গঠিত বাংলাদেশ দল অ্যাথলেটিক্স, মুষ্টিযুদ্ধ এবং সাঁতার - এই তিনটি ভিন্ন ক্রীড়ায় অংশ নেয় (পূর্ববর্তী গেমসে বাংলাদেশ দলে ছিলেন দশজন পুরুষ ক্রীড়াবিদ)। এতে বাংলাদেশ দল কোন পদক জয়ে ব্যর্থ হয়। পাপিয়া রানী সরকার মহিলাদের ১০০ মি. দৌড়ে সেমিফাইনালে পর্যায়ে ৬ষ্ঠ হন; ব্যান্টমওয়েট মুষ্টিযোদ্ধা রিয়াদ হোসেন একটি 'বাই' পেয়ে কোয়ার্টার ফাইনালে উঠলেও জাম্বিয়ার প্রতিযোগী ওবেদি মুতাপার কাছে পরাজিত হন। অপরদিকে, সাঁতারের বাছাই পর্বে সোনিয়া আক্তার ৫০ মি. বাটারফ্লাইয়ে ১৯ তম ও ৫০ মি. ব্যাকস্ট্রোকে ২২ তম স্থান এবং অনিক ইসলাম ১০০ মি. বাটারফ্লাইয়ে ১৪ তম ও ৫০ মি. বাটারফ্লাইয়ে ১২ তম স্থান লাভ করেন।


title: ২০১১ কমনওয়েলথ যুব গেমসে বাংলাদেশ

text: বাংলাদেশ ১৯৭২ কমনওয়েলথ অব নেশনস-এ যোগ দেয় এবং ১৯৯০ সালে নিউজিল্যান্ডের অকল্যান্ডে অনুষ্ঠিত কমনওয়েলথ গেমসে প্রথম অংশগ্রহণ করে। বাংলাদেশের জাতীয় অলিম্পিক কমিটি 'বাংলাদেশ অলিম্পিক অ্যাসোসিয়েশন' কমনওয়েলথ গেমস এবং কমনওয়েলথ যুব গেমসে দেশের অংশগ্রহণ করার দায়িত্ব পালন করে থাকে। ২০০০ সালে এডিনবরায় অনুষ্ঠিত ১ম ২০০০-এর কমনওয়েলথ যুব গেমস এবং ২০০৪ সালে বেনডিগোতে অনুষ্ঠিত ২য় কমনওয়েলথ যুব গেমসে বাংলাদেশ অংশগ্রহণ করেনি। ২০০৮ সালে ভারতের পুনেতে অনুষ্ঠিত ৩য় কমনওয়েলথ যুব গেমসে সর্বপ্রথম বাংলাদেশের ১০ জন পুরুষ প্রতিযোগী এ্যাথলেটিক্স, মুষ্টিযুদ্ধ এবং শুটিং-এ অংশ নেয় এবং ভারোত্তলনে একটি ব্রোঞ্জ পদক জয় করে। ৬৩ জাতির অংশগ্রহণে ২০১১ সালের ৭ থেকে ১৩ সেপ্টেম্বর পর্যন্ত আইল অব ম্যানে অনুষ্ঠিত ৪র্থ কমনওয়েলথ যুব গেমসে বাংলাদেশও যোগ দেয়, যা কমনওয়েলথ যুব গেমসে তাদের ২য় বারের মতো অংশ নেয়া এবং এতে বাংলাদেশসহ ৩১টি দেশ কোন পদক জয়ে ব্যর্থ হয়।


title: ২০১১ কমনওয়েলথ যুব গেমসে বাংলাদেশ

text: কমনওয়েলথ যুব গেমসে প্রত্যেক অংশগ্রহণকারীর বয়স চৌদ্দ থেকে আঠার বছরের মধ্যে হতে হয়। প্রতিটি ক্রীড়া সংস্থা এক হাজার জন পর্যন্ত প্রতিযোগী প্রেরণ করতে পারেন। বাংলাদেশ অলিম্পিক অ্যাসোসিয়েশন চারজন কর্মকর্তা এবং চারজন প্রতিযোগী নিয়ে গঠিত একটি প্রতিনিধি দল ২০১১ কমনওয়েলথ যুব গেমসে প্রেরণ করে। ব্যান্টমওয়েট মুষ্টিযুদ্ধে অংশগ্রহণকারী রিয়াদ হোসেনই ছিলেন আগের গেমসে অংশ নেয়া একমাত্র প্রতিযোগী এবং পাপিয়া রানী সরকার ছিলেন এ্যাথলেটিক্সে প্রতিদ্বন্দ্বিতাকারী একমাত্র বাংলাদেশী প্রতিযোগী। প্রতিনিধিদলের দুই সাঁতারু সোনিয়া আক্তার এবং অনিক ইসলাম প্রত্যেকে দুটি করে ইভেন্টে অংশগ্রহণ করেন। প্রতিনিধি দলের প্রধান হিসাবে দায়িত্ব পালন করেন এ. কে. সরকার।


title: ২০১১ কমনওয়েলথ যুব গেমসে বাংলাদেশ

text: এ্যাথলেটিক্স ইভেন্টটি 'ন্যাশনাল স্পোর্টস্ সেন্টার এ্যাথলেটিক্স স্টেডিয়াম'-এ অনুষ্ঠিত হয়। পাপিয়া রাণী সরকার ৯ সেম্টেম্বর তারিখ অনুষ্ঠিত মেয়েদের ১০০ মি. দৌড়ে বাংলাদেশ দলের প্রতিনিধিত্ব করেন। তিনি ১২.৬৬ সেকেন্ড সময় নিয়ে সেমি-ফাইনালের জন্য বাছাইয়ে উত্তীর্ণ হন। এবং ১২.৬৩ সেকেন্ড সময় নিয়ে ১ম সেমি-ফাইনালে ৬ষ্ঠ স্থান লাভ করেন। চূড়ান্ত প্রতিযোগীতায় এই ইভেন্টে ১১.৫৩ সেকেন্ড সময় নিয়ে স্বর্ণ পদক জয় করেন ইংল্যান্ডের সোফি পাপ্স।বাংলাদেশের মুষ্টিযুদ্ধ দলটিতে একমাত্র প্রতিযোগী ছিলেন মো. রিয়াদ হোসেন, যিনি ব্যান্টমওয়েট শ্রেণীতে লড়েছিলেন। তিনি প্রথম পর্যায়ের প্রতিযোগীতায় 'বাই' পেয়ে কোয়ার্টার-ফাইনাল পর্যায়ে উত্তীর্ণ হলেও সেখানে জাম্বিয়ার প্রতিদ্বন্দী ওবেদি মুতাপার নিকট ১৫-৫ পয়েন্টে পরাজিত হন।বাংলাদেশ থেকে সোনিয়া আক্তার এবং অনিক ইসলাম সাঁতার প্রতিযোগীতায় অংশ নেন। সোনিয়া ৫০ মি. বাটারফ্লাই, ৫০ মি. ব্যাকস্ট্রোক এবং ৫০ মি. ব্রেস্টস্ট্রোক ইভেন্টে প্রতিদ্বন্দিতা করেন। তিনি ৫০ মি. বাটারফ্লাই ইভেন্টের প্রাথমিক বাছাই পর্বে ৩২.৭৮ সে. সময় নিয়ে ১৯ তম হন এবং চূড়ান্ত পর্যায়ে উঠতে ব্যর্থ হন। তিনি ৫০ মি. ব্যাকস্ট্রোক ইভেন্টের প্রাথমিক বাছাই পর্বে ৩৬.০০ সে. সময় নিয়ে ২২ তম হন; এবং ৫০ মি. ব্রেস্টস্ট্রোক ইভেন্টটি শুরুই করেননি। মো. অনিক ইসলাম ৫০ মি. এবং ১০০ মি. বাটারফ্লাই ইভেন্টে অংশ নেন; তিনি ৫০ মি. বাটারফ্লাই সাঁতারে ২৬.৯৭ সে. সময় নিয়ে ১৪ তম এবং ১০০ মি. বাটারফ্লাই সাঁতারে ৫৮.৪১ সে. সময় নিয়ে ১২ তম হন।


title: থিলিনা কাদম্বি

text: সাহান হিউয়া থিলিনা কাদম্বি (জন্ম: ৪ জুন, ১৯৮২) কলম্বোয় জন্মগ্রহণকারী শ্রীলঙ্কার আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। থিলিনা কাদম্বি মূলতঃ মাঝারি সারির ব্যাটসম্যান। বামহাতে ব্যাটিংয়ের পাশাপাশি ডানহাতে লেগ ব্রেক বোলিং করে থাকেন। ঘরোয়া ক্রিকেটে বাসনাহিরা নর্থ ও সিংহলিজ স্পোর্টস ক্লাবের প্রতিনিধিত্ব করছেন।


title: থিলিনা কাদম্বি

text: শৈশবেই তিনি তার ক্রিকেটশৈলী প্রদর্শন করে সকলের নজর কাড়েন। ১৯৯৮ থেকে ২০০১ সাল পর্যন্ত শ্রীলঙ্কার অনূর্ধ্ব-১৯ দলে খেলেন। এছাড়াও শ্রীলঙ্কা এ ক্রিকেট দলের পক্ষে দশটি প্রথম-শ্রেণীর ক্রিকেটে অংশ নিয়েছেন।


title: থিলিনা কাদম্বি

text: ২০০৪ সালে জিম্বাবুয়ে এ দলের বিপক্ষে ৫২ রান তোলেন। দুই ছক্কা ও ১০ চারে গড়া এ ইনিংসটির পুরোটিই ছিল প্রথমবারের মতো প্রথম-শ্রেণীর ক্রিকেটে পঞ্চাশোর্ধ্ব রান।


title: থিলিনা কাদম্বি

text: ২৭ এপ্রিল, ২০০৪ তারিখে জিম্বাবুয়ে সফরে স্বাগতিক জিম্বাবুয়ের বিপক্ষে একদিনের আন্তর্জাতিকে অভিষেক ঘটে তার। ছয় নম্বরে ব্যাটিংয়ে নেমে চার বল মোকাবেলা করে এমলুলেকি এনকালা’র হাতে শূন্য রানে আউট হন। পরবর্তী তিন খেলায় তিনি সর্বমোট ২৩ রান তোলেন। তাসত্বেও ২০০৪ সালের এশিয়া কাপে খেলার জন্য মনোনীত হন ও তার দল শিরোপা জয় করে। কিন্তু খেলার মান নিম্নমূখী হওয়ায় ২০০৪ সালের আইসিসি চ্যাম্পিয়ন্স ট্রফিতে তার পরিবর্তে দিলহারা ফার্নান্দোকে অন্তর্ভুক্ত করা হয়।


title: থিলিনা কাদম্বি

text: ২০০৮ সালে জিম্বাবুয়ে সফরে অন্তর্ভুক্ত হন ও গুরুত্বপূর্ণ ৪০ রান করে দলের জয়ে ভূমিকা রাখেন। এ সিরিজের পরপরই ২০০৯ সালে পাকিস্তান সফরে যান। করাচিতে অনুষ্ঠিত দ্বিতীয় ওডিআইয়ে ৫৯ রান তুলে শ্রীলঙ্কার সিরিজ জয় নিশ্চিত করেন। একই বছরে রানাসিংহে প্রেমাদাসা স্টেডিয়ামে ভারতের বিপক্ষে অপরাজিত ৯৩* রান করেন।


ব্যাসিলিকা দে স্যান মার্টিনো দে মন্দোনেদো (ইংরেজী: Basilica of San Martin Mondonedo) গ্যালিসিয়ার নেভী লুগো প্রদেশে অবস্থিত রোমান স্থ্যাপত্যশৈলিতে নির্মিত একটি প্রার্থণাগৃহ। বর্তমানে এটি জাদুঘর হিসেবে সর্বসাধারণের জন্য উন্মুক্ত করে দেয়া হয়েছে।


title: ব্যাসিলিকা দে স্যান মার্টিনো দে মন্দোনেদো

text: নবম শতকে নির্মিত এই ক্যাথেড্রালটিকে স্পেনের সব থেকে পুরাতন ক্যাথেড্রাল হিসেবে বিবেচনা করা হয়। ১৯৩১ সালে স্থ্যাপনা টি স্পেনের বেন দে ইন্টারেস কালচারাল এর অন্তর্ভুক্তি লাভ করে এবং ২০০৭ সালে একে বেসিলিকা শ্রেনীবদ্ধ করা হয়। এই স্থান সম্পর্কে একটি প্রচলিত গল্প হচ্ছে বিশপ স্যান গঞ্জালো এই স্থালে জুতা দিয়ে পদাঘাত করায় অত্যাশ্চার্যগুনসম্পন্ন পানি বেরিয়ে আসে।


title: পাকুড়

text: পাকুড় একটি বৃহদাকার বৃক্ষ জাতীয় উদ্ভিদ। এটি ক্ষীরী বৃক্ষ নামেও পরিচিত, কারণ এর কচি ডাল ও পাতা ছিঁড়লে সাদা আঠা বের হয়। এর বৈজ্ঞানিক নাম "Ficus virens (Syn: F infectoria)". পাকুর আকার আয়তনে অনেকটা বট গাছের মতোই; ঝুরিবহুল, বিস্তৃত ও বিশাল। কিন্তু পাতা দেখতে অশ্বত্থের মতো। তবে চওড়ায় কম ও লম্বা একটু বেশি। বসন্ত শেষে অশ্বত্থের মতো এদের পাতাও ঝরে যায়। চৈত্রে রক্তিম উজ্জ্বল বা তামাটে রঙের পাতা গজায়। পাতাগুলো পরে ধীরে ধীরে গাঢ় সবুজের রূপ ধারণ করে। পাকুড়ের ছাল সাধারণত অর্ধ ইঞ্চি পুরু, সবুজ আভাযুক্ত, ধূসর বর্ণ ও মসৃণ। কাঠও ধূসর রঙের। বর্ষার শেষে কমলা রঙের ফলগুলো পাকে। এই প্রজাতির মধ্যে বেশ কয়েকটা জাত আছে। এর বংশ বিস্তার পদ্ধতি বটগাছের মতো। অর্থাৎ ফুলগুলো পরাগায়নের জন্য বিশেষ জাতের পতঙ্গের উপর নির্ভরশীল এবং পাখিরা ফল খেয়ে বীজ ছড়িয়ে দেয়। এই বীজ দালানের কার্নিশ, পুরানো দালানের ফাটল ও অন্য কোন গাছের কোটরে সহজেই অঙ্কুরিত হয় এবং আশ্রয়কে গ্রাস করে। এই গাছের ছাল ও পাতা নানান রোগে ব্যবহার্য। পাতার রাসায়নিক দ্রব্যে প্রচুর পরিমাণ প্রোটিন, নাইট্রোজেন, ফসফরাস ও ক্যালসিয়াম পাওয়া যায়। পাকুড় গাছ প্রধানত গ্রামাঞ্চলেই বেশি দেখা যায়।


title: পাকুড়

text: পাকুড় গাছকে অনেক সময় অশ্বত্থ বলে বিভ্রম হয়। কারণ, পাকুড় ও অশ্বত্থ উভয়ই বিশালাকৃতির বৃক্ষ, গাছের পাতার বৈশিষ্ট্যও প্রায় একই রকম এবং গাছ দুটির বেশ কিছু প্রজাতি রয়েছে যাদের বাহ্যিক চেহারা ও বৈশিষ্ট্য প্রায় একই ধরণের। তবে কিছু বৈশিষ্ট্যের ভিত্তিতে গাছ দুটিকে আলাদাভাবে চেনা সম্ভব। যেমন- অশ্বত্থ গাছের পাতা তাম্বুলাকৃতির (পান পাতার মতো) হয়ে থাকে। এমন তাম্বুলাকৃতি ঘন-সবুজ পাতার লম্বা লেজ অন্য গাছে নেই। এ গাছের ঝুরির সংখ্যা খুবই কম অন্যদিকে পাকুড় গাছ একটি ঝুরিবহুল বৃক্ষ। অশ্বত্থের ফল পাকা অবস্থায় গাঢ় বেগুনি রঙের হয়, অন্যদিকে পাকুড় গাছের ফল পাকলে কমলা রঙ ধারণ করে।


title: ২০১৫ পাকিস্তান ক্রিকেট দলের শ্রীলঙ্কা সফর

text: পাকিস্তান ক্রিকেট দল পূর্ব-নির্ধারিত সময়সূচী মোতাবেক ১১ জুন থেকে ১ আগস্ট, ২০১৫ তারিখ পর্যন্ত শ্রীলঙ্কা সফর করছে। সফরে দলটি শ্রীলঙ্কা দলের বিপক্ষে তিনটি টেস্ট, ৫টি একদিনের আন্তর্জাতিক ও ৩টি টুয়েন্টি২০ আন্তর্জাতিকে প্রতিদ্বন্দ্বিতা করবে। এছাড়াও তারা শ্রীলঙ্কা ক্রিকেট বোর্ড সভাপতি একাদশের বিপক্ষে তিনদিনের প্রস্তুতিমূলক খেলায় অংশ নিবে। তৃতীয় টেস্ট রানাসিংহে প্রেমাদাসা স্টেডিয়ামে আয়োজনের কথা থাকলেও মে মাসের শুরুতে পাল্লেকেলে আন্তর্জাতিক ক্রিকেট স্টেডিয়ামে স্থানান্তর করা হয়।


title: ডুব

text: ডুব অ্যালবামটি অর্ণবের তৃতীয় একক অ্যালবাম। অ্যালবামটি ২০০৮ সালের এপ্রিল মাসে প্রকাশ করা হয়। অ্যালবামটি বেঙ্গল মিউজিক কোম্পানি লিমিটেড-এর অধীনে প্রকাশিত হয়। অ্যালবামটির গানগুলো শান্তিনিকেতনে থাকা কালে রচনা করা হয়।


title: ডুব

text: অ্যালবামটিতে সর্বমোট ১৪ টি গান রয়েছে।


title: আদিল রশিদ

text: আদিল উসমান রশিদ (জন্ম: ১৭ ফেব্রুয়ারি ১৯৮৮, ব্র্যাডফোর্ড, ওয়েস্ট ইয়র্কশায়ার) একজন ইংরেজ ক্রিকেটার; যিনি মূলত ইয়র্কশায়ারের হয়ে খেলে থাকেন। এর পূর্বে তিনি ইংল্যান্ড অনূর্ধ্ব-১৯ ক্রিকেট দলের হয়ে প্রতিনিধিত্ব করেছেন। ২০০৮ সালের ডিসেম্বরে ভারতের বিপক্ষে টেস্ট সিরিজে দলে অন্তর্ভুক্ত করা হয়। এরপর তিনি ওয়েস্ট ইন্ডিজ সফরের জন্য দলীয় স্কোয়াডের জায়গা হন।


title: আদিল রশিদ

text: বর্তমানে তিনি একজন অল-রাউন্ডার হিসেবে ইংল্যান্ড জাতীয় ক্রিকেট দলের হয়ে ডান-হাতি ব্যাটসম্যান ও লেগ স্পিন বোলার হিসেবে প্রতিনিধিত্ব করছেন। এছাড়াও তিনি প্রথম-শ্রেনীর ক্রিকেটে ৩০০ এর অধিক উইকেট লাভ করার কৃতিত্ব অর্জন করেছেন।


title: আদিল রশিদ

text: "২০১৫ এর ০৯ জুন পর্যন্ত"


title: গুলি

text: গুলি একটি আগ্নেয়াস্ত্র বা এয়ার গান দ্বারা চালিত হয়। গুলিতে সাধারণত বিস্ফোরক থাকে না, কিন্তু উদ্দীষ্ট লক্ষ্যে গেঁথে অনেক ক্ষতি করতে পারে।


title: গুলি

text: বুলেট সাধারণত ৫ ধরণের হয়ে থাকে ১। blank বুলেট ২। ball বুলেট ৩। tracer/ spotter বুলেট ৪। incendiary বুলেট ৫। armor piercing /AP বুলেট


title: গুলি

text: ১। blank বুলেট - blank বুলেট এমন এক ধরণের বিশেষায়িত বুলেট যাতে projectile বা বুলেট ফ্রন্ট পার্ট বাদে আর সব ই থাকে । এই ধরণের বুলেট ফায়ার করলে সুধু শব্দ ই হয় । এই ধরণের বুলেট দিয়ে কোন ধরণের ক্ষতি সাধন করা যায় নাহ । এই ধরণের বুলেট সুধু মাত্র ভয় দেখাতে ব্যবহার হয় ।


title: গুলি

text: ২। ball বুলেট - ball বুলেট বলতে সাধারণ বুলেট কে বুঝায় । এই ধরণের বুলেট ই মিলিটারিতে সবচেয়ে বেশি ব্যবহার হয় ।


title: গুলি

text: ৩। tracer/ spotter বুলেট - tracer/ spotter বুলেট এ এমন এক ধরণের বিশেষায়িত projectile ব্যবহার হয় যা কিনা বুলেটকে উজ্জল ও দৃশ্যমান করে তুলে । এ ধরণের বুলেট এর projectile এ ফ্লেয়ার পাউডার ব্যবহার হয় । tracer/ spotter বুলেট ব্যবহার হয় , গানার যাতে গান সাইট ব্যবহার না করে , বুলেট ইমপ্যাক্ট বুজতে পারেন ও ভুল শুধরে লক্ষে আঘাত হান্তে পারেন । ম্যাশিন গান এর ক্ষেত্রে প্রটি ৫ বুলেটে একটি tracer/ spotter বুলেট ব্যবহার হয় । আছারা ও ম্যাগ র শেষ ৩ টা বুলেট tracer থাকে যাতে গানার বুজতে পারেন টার ম্যাগ খালি হতে যাচ্ছে ।


title: গুলি

text: ৪। incendiary বুলেট - incendiary বুলেট হল হালকা বর্ম ভেদী বুলেট । এই ধরণের বুলেট এর projectile হিট করার পর বিস্ফরিত হয় । এই ধরণের বুলেট বডি আরমার ভেদে ব্যবহার হয় ।


title: গুলি

text: ৫। armor piercing /AP বুলেট - armor piercing /AP বুলেট হল বর্ম ভেদী বুলেট । এই ধরণের বুলেট apc বর্ম ভেদ করতে পারে । এই ধরণের বুলেট এর projectile এ Desensitized bursting charge (TNT,Trinitrophenol, RDX) ব্যবহার করা হয় যা উচ্চ বিস্ফোরক ক্ষমতা রাখে ।


title: আধেক ঘুমে (অ্যালবাম)

text: আধেক ঘুমে(ইংরেজি:Adheko Ghume) শায়ান চৌধুরী অর্ণবের ৫ম অ্যালবাম। এটি একটি রবীন্দ্রসঙ্গীত ধর্মী অ্যালবাম। অ্যালবামটি আধখানা মিউজিক কোম্পানির অধীনে প্রকাশিত হয়। উল্লেখ্য আধখানা মিউজিক কোম্পানিটি শায়ান চৌধুরী অর্ণবের একটি প্রতিষ্ঠান।


title: আধেক ঘুমে (অ্যালবাম)

text: অ্যালবামটিতে মোট গানের সংখ্যা ১২টি।


title: আইয়ুব (ইসলামের পয়গম্বর)

text: আইয়ুব () ইসলামে একজন নবী হিসেবে গণ্য এবং মুসলমানদের পবিত্র গ্রন্থ কোরআনে তার উল্লেখ রয়েছে। ইবনে কাছীরের বর্ণনা অনুযায়ী তিনি নবী ইসহাক এর দুই জমজ পুত্র ঈছ ও ইয়াকূবের মধ্যে পুত্র ঈছ-এর প্রপৌত্র ছিলেন। আর তাঁর স্ত্রী ছিলেন ইয়াকূব-পুত্র নবী ইউসুফ-এর পৌত্রী ‘লাইয়া’ বিনতে ইফরাঈম বিন ইউসুফ। বিপদে ধৈর্য ধারণ করায় এবং আল্লাহর পরীক্ষাকে হাসিমুখে বরণ করে নেওয়ায় আল্লাহ কোরআন শরীফে আইয়ূবকে ‘ধৈর্যশীল’ ও ‘সুন্দর বান্দা’ হিসাবে প্রশংসা করেছেন।


title: আইয়ুব (ইসলামের পয়গম্বর)

text: পবিত্র আল কুরআনের ৪টি সূরার ৮টি আয়াতে নবী আইয়ূবের কথা এসেছে। সুরাগুলো হচ্ছে নিসা ১৬৩, আন‘আম ৮৪, আম্বিয়া ৮৩-৮৪ এবং ছোয়াদ ৪১-৪৪।


title: আইয়ুব (ইসলামের পয়গম্বর)

text: আল কোরআনের ২১ নম্বর সুরা আম্বিয়ার ৮৩-৮৪ নম্বর আয়াতে আল্লাহ বলেন,


title: আইয়ুব (ইসলামের পয়গম্বর)

text: وَأَيُّوْبَ إِذْ نَادَى رَبَّهُ أَنِّيْ مَسَّنِيَ الضُّرُّ وَأَنْتَ أَرْحَمُ الرَّاحِمِيْنَ- فَاسْتَجَبْنَا لَهُ فَكَشَفْنَا مَا بِهِ مِنْ ضُرٍّ وَّآتَيْنَاهُ أَهْلَهُ وَمِثْلَهُم مَّعَهُمْ رَحْمَةً مِّنْ عِنْدِنَا وَذِكْرَى لِلْعَابِدِيْنَ-


title: আইয়ুব (ইসলামের পয়গম্বর)

text: ‘আর স্মরণ কর আইয়ূবের কথা, যখন তিনি তার পালনকর্তাকে আহবান করে বলেছিলেন, আমি কষ্টে পতিত হয়েছি এবং আপনি সর্বোচ্চ দয়াশীল’। ‘অতঃপর আমরা তার আহবানে সাড়া দিলাম এবং তার দুঃখ-কষ্ট দূর করে দিলাম। তার পরিবারবর্গকে ফিরিয়ে দিলাম এবং তাদের সাথে তাদের সমপরিমাণ আরও দিলাম আমাদের পক্ষ হ’তে দয়া পরবশে। আর এটা হ’ল ইবাদতকারীদের জন্য উপদেশ স্বরূপ’।


title: আইয়ুব (ইসলামের পয়গম্বর)

text: সুরা ছোয়াদের ৪১ ও ৪২ নম্বর আয়াতে আল্লাহ বলেন,


title: আইয়ুব (ইসলামের পয়গম্বর)

text: وَاذْكُرْ عَبْدَنَا أَيُّوْبَ إِذْ نَادَى رَبَّهُ أَنِّيْ مَسَّنِيَ الشَّيْطَانُ بِنُصْبٍ وَعَذَابٍ، ارْكُضْ بِرِجْلِكَ هَذَا مُغْتَسَلٌ بَارِدٌ وَشَرَابٌ، وَوَهَبْنَا لَهُ أَهْلَهُ وَمِثْلَهُم مَّعَهُمْ رَحْمَةً مِّنَّا وَذِكْرَى لِأُوْلِي الْأَلْبَابِ، وَخُذْ بِيَدِكَ ضِغْثاً فَاضْرِب بِّهِ وَلاَ تَحْنَثْ إِنَّا وَجَدْنَاهُ صَابِراً نِعْمَ الْعَبْدُ إِنَّهُ أَوَّابٌ-(ص ৪১-৪৪)-


title: আইয়ুব (ইসলামের পয়গম্বর)

text: ‘আর তুমি বর্ণনা কর আমাদের বান্দা আইয়ূবের কথা। যখন সে তার পালনকর্তাকে আহবান করে বলল, শয়তান আমাকে (রোগের) কষ্ট এবং (সম্পদ ও সন্তান হারানোর) যন্ত্রণা পৌঁছিয়েছে’ (ছোয়াদ ৩৮/৪১)। ‘(আমরা তাকে বললাম,) তুমি তোমার পা দিয়ে (ভূমিতে) আঘাত কর। (ফলে পানি নির্গত হ’ল এবং দেখা গেল যে,) এটি গোসলের জন্য ঠান্ডা পানি ও (পানের জন্য উত্তম) পানীয়’ (ছোয়াদ ৩৮/৪২)। ‘আর আমরা তাকে দিয়ে দিলাম তার পরিবারবর্গ এবং তাদের সাথে তাদের সমপরিমাণ আমাদের পক্ষ হ’তে রহমত স্বরূপ এবং জ্ঞানীদের জন্য উপদেশ স্বরূপ’ (ছোয়াদ ৩৮/৪৩)। ‘(আমরা তাকে বললাম,) তুমি তোমার হাতে একমুঠো তৃণশলা নাও। অতঃপর তা দিয়ে (স্ত্রীকে) আঘাত কর এবং শপথ ভঙ্গ করো না (বরং শপথ পূর্ণ কর)। এভাবে আমরা তাকে পেলাম ধৈর্যশীল রূপে। কতই না চমৎকার বানদা সে। নিশ্চয়ই সে ছিল (আমার দিকে) অধিক প্রত্যাবর্তনশীল’ (ছোয়াদ ৩৮/৪৪)।


title: আইয়ুব (ইসলামের পয়গম্বর)

text:
সুরা আন'আমের ৮৪ নম্বর আয়াতে আল্লাহ বলেন, وَكَذَلِكَ نَجْزِي الْمُحْسِنِيْنَ ‘আর এভাবেই আমরা সৎকর্মশীলদের পুরস্কৃত করে থাকি।
আবু হুরায়রা কর্তৃক বর্ণিত হাদিএএ রাসূলুল্লাহ বলেন, আইয়ূব একদিন নগ্নাবস্থায় গোসল করছিলেন। এমন সময় তাঁর উপরে সোনার টিড্ডি পাখির দল এসে পড়ে। তখন আইয়ূব সেগুলিকে ধরে কাপড়ে ভরতে থাকেন। এমতাবস্থায় আল্লাহ তাকে ডেকে বলেন, হে আইয়ূব! (أَلَمْ اَكُنْ أُغْنِيَنَّكَ عَمَّا تَرَى؟) আমি কি তোমাকে এসব থেকে মুখাপেক্ষীহীন করিনি? আইয়ূব বললেন, (بَلَى وَعِزَّتِكَ ولكن لاغِنَى بِى عَنْ بَرَكَتِكَ) তোমার ইজ্জতের কসম! অবশ্যই তুমি আমাকে তা দিয়েছ। কিন্তু তোমার বরকত থেকে আমি মুখাপেক্ষীহীন নই’।


title: মণিপুরের জেলাসমূহের তালিকা

text: মণিপুর হচ্ছে ভারতের প্রদেশ যার ৯টি জেলা রয়েছে। ভারতে জেলা বলতে বোঝানো হয় একজন জেলা প্রশাসক বা জেলা ম্যাজিস্ট্রেটের অধীনে চালিত একটি প্রশাসনিক একক। জেলা প্রশাসক বা জেলা ম্যাজিস্ট্রেটকে সহায়তা করার জন্য রাষ্ট্রের প্রশাসনিক চাকুরির বিভিন্ন শাখার কতিপয় কর্মকর্তা ও কর্মচারী থাকেন। ভারতের পুলিশ সার্ভিসের একজন পুলিশ সুপার জেলার আইন শৃঙ্খলা রক্ষার দায়িত্বে নিয়োজিত থাকেন।


title: মণিপুরের জেলাসমূহের তালিকা

text: মণিপুর প্রদেশের ৯টি জেলা হচ্ছে:


title: ন্যায়বিচার ও উন্নয়ন দল (তুরস্ক)

text:
ন্যায়বিচার ও উন্নয়ন দল (), সংক্ষেপে ইংরেজিতে "JDP" বা "AK" এবং তুর্কিতে AK PARTİ বা AKP, হল তুরস্কের একটি সামাজিক রক্ষণশীল রাজনৈতিক দল। ইসলামিজমের ঐতিহ্য দ্বারা দলটি গঠিত হলেও রক্ষণশীল গণতন্ত্রের পক্ষে এই মতাদর্শকে পরিবেষ্টিত রেখেছে। এটি তুরস্কের সবচেয়ে বৃহত্তম রাজনৈতিক দল, যার অধীনে তুরস্কের সংসদের ২৫৮টি আসন রয়েছে। দলতের প্রধান নেতা আহমেত দেভাতোগলু, হলেন তুরস্কের বর্তমান প্রধানমন্ত্রী এবং প্রাক্তন দলনেতা রিসেপ তায়িপ এরদোয়ান হলেন তুরস্কের বর্তমান রাষ্ট্রপতি।
রাষ্ট্রপতি নির্বাচনসমূহ
সাধারণ নির্বাচনসমূহ
স্থানীয় নির্বাচনসমূহ
গণভোটসমূহ


title: খোরদ

text: খোরদ ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার ডায়ামন্ডহারবার থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল অষ্টাদশ শতাব্দীতে নির্মিত চারটি প্রাচীন আটচালা শিবমন্দির।


title: খোরদ

text: খোরদ বাজারে দুইটি জীর্ণ, দক্ষিণমুখী প্রতিষ্ঠালিপিহীন আটচালা শিবমন্দির অবস্থিত। অষ্টাদশ শতাব্দীর দ্বিতীয়ার্ধে রাজা কেশবরায় চৌধুরী এই মন্দির দুইটি নির্মাণ করেন। দুইটি মন্দিরই ১৬ ফুট X ১৪ ফুট ৮ ইঞ্চি মাপের ও ৩০ ফুট উচ্চ। মন্দিরের গম্বুজাকৃতি ছাদ বিশিষ্ট গর্ভগৃহের মাপ ৯ ফুট ৮ ইঞ্চি X ৮ ফুট। মন্দির নির্মাণে জ্যামিতিক ও ফুলের নকশা যুক্ত ২০ সেন্টিমিটার X ১১ সেন্টিমিটার X ৩ সেন্টিমিটার মাপের পাতলা ইট ব্যবহৃত হয়েছে।


title: খোরদ

text: খোরদ গ্রামে রায়চৌধুরী বাড়ির সামনের দিঘির পাড়ে ১৫ ফুট ইঞ্চি X ১৫ ফুট ৬ ইঞ্চি মাপের ও ৪০ ফুট উচ্চ একটি জীর্ণ, পশ্চিমমুখী, প্রতিষ্ঠালিপিহীন আটচালা শিবমন্দির অবস্থিত। অষ্টাদশ শতাব্দীর দ্বিতীয়ার্ধে রাজা কেশব রায়চৌধুরী এই মন্দির নির্মাণ করেন। মন্দিরে পোড়ামাটির জ্যামিতিক অলঙ্করণ লক্ষ্য করা যায়। এই মন্দির নির্মাণে ২০ সেন্টিমিটার X ১১ সেন্টিমিটার X ৩ সেন্টিমিটার মাপের পাতলা ইট ব্যবহৃত হয়েছে।<


title: খোরদ

text: খোরদ গ্রামে পাই পাড়ায় একটি ভগ্ন, পরিত্যক্ত, পশ্চিমমুখী আটচালা শিবমন্দির অবস্থিত। মন্দিরের পোড়ামাটির প্রতিষ্ঠালিপিটি নষত হয়ে যাওয়ায় প্রতিষ্ঠাকাল সম্বন্ধে জানা না গেলেও অনুমান করা হয়, ১৮২৯ খ্রিস্টাব্দে বরদাপ্রসাদ রায়চৌধুরী এই মন্দির নির্মাণ করেন। ৭ ফুট ৮ ইঞ্চি X ৭ ফুট ৮ ইঞ্চি মন্দিরের গর্ভগৃহ বর্গাকৃতি বিশিষ্ট।


title: গাববেড়িয়া, দক্ষিণ চব্বিশ পরগণা

text: গাববেড়িয়া ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মন্দিরবাজার থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল ঊনবিংশ শতাব্দীতে নির্মিত একটি প্রাচীন আটচালা শিবমন্দির।


title: গাববেড়িয়া, দক্ষিণ চব্বিশ পরগণা

text: গাববেড়িয়ার নস্কর পাড়ায় ঊনবিংশ শতাব্দীর প্রথমার্ধে নির্মিত ১৪ ফুট ৩ ইঞ্চি X ১৪ ফুট ৩ ইঞ্চি মাপের ও ৩১ ফুট উচ্চ একটি জীর্ণ পূর্বমুখী, একদুয়ারী, অলিন্দবিহীন আটচালা শিব মন্দির অবস্থিত। ৮ ফুট ৬ ইঞ্চি X ৮ ফুট ইঞ্চি মাপের মন্দিরের গম্বুজাকৃতি ছাদ বিশিষ্ট গর্ভগৃহের দেওয়ালের চার কোণে লহরার বিন্যাস দেখা যায়।


title: গিলারছাট

text: গিলারছাট ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মন্দিরবাজার থানার অন্তর্গত একটি প্রত্নস্থল।


title: গিলারছাট

text: গিলারছাট গ্রামে বিংশ শতাব্দীর পঞ্চাশের দশকে একটি পুকুর সংস্কারের সময় পাল বা সেন যুগে নির্মিত একটি প্রাচীন বিষ্ণুমূর্তি আবিষ্কৃত হয়, যা বর্তমানে স্থানীয় বৈদ্য পরিবারে গৃহদেবতা হিসেবে পূজিত হয়ে থাকে। এছাড়া এই গ্রামের সরদার পাড়ায় ধাতু নির্মিত দেবমূর্তি ও স্বর্ণালঙ্কার এবং ভদ্রপাড়ায় ধাতু নির্মিত বিষ্ণুমূর্তি আবিষ্কৃত হয়।


title: বাবর আলী খান

text: সৈয়দ বাবর আলী খান বাহাদুর (মৃত্যু: ২৮শে এপ্রিল, ১৮১০) ছিলেন বাংলা বিহার ও উড়িষ্যার নবাব। তার পিতা আশরাফ আলী খান ৬ই সেপ্টেম্বর ১৭৭৩ সালে মৃত্যুবরণ করলে তিনি সিংহাসনে আরোহণ করেন। বাবর ১৭৭৩ সালে সিংহাসনে আরোহণের সময় থেকে ১৮১০-এর ২৮শে এপ্রিল তার মৃত্যু পর্যন্ত ক্ষমতায় অধিষ্ঠিত ছিলেন।


title: বাবর আলী খান

text: নবাব নাজিম বাবর আলী খান ছিলেন আশরাফ আলী খানের অন্যতম প্রধান স্ত্রী ফাইজ-উন-নিসা বেগমের পুত্র। ১৮১০ সালে বাবরের মৃত্যুর পর তার পুত্র জৈনুদ্দিন আলী খান নাবাবের সিংহাসনে আরোহণ করেন।


title: বাবর আলী খান

text: বাবর আলী খানের দুজন স্ত্রী ছিল। তার প্রথম স্ত্রীর নাম বাবু বেগম সাহেবা এবং তিনি মোহাম্মদ সামি খানের কন্যা ছিলেন। তবে বাবর আলী খানের দ্বিতীয় স্ত্রীর নাম জানা যায়নি। বাবরের দুই পুত্র ছিল। বড় পুত্রের নাম জৈনুদ্দিন আলী খান, মাতা বাবু বেগম সাহেবা এবং দ্বিতীয় পুত্রের নাম আহামদ আলী খান, তিনি ছিলেন দ্বিতীয় স্ত্রীর সন্তান।


title: বৈষ্ণব জন তো

text: "বৈষ্ণব জন তো" হল সর্বাধিক জনপ্রিয় হিন্দু ভজনগুলির অন্যতম। ১৫শ শতাব্দীর কবি নরসিং মেহতা এই ভজনটি গুজরাতি ভাষায় রচনা করেছিলেন। গানটি মহাত্মা গান্ধীর দৈনিক প্রার্থনার অন্তর্গত ছিল। গানটিতে এক বৈষ্ণবের জীবন, আদর্শ ও মানসিকতার কথা বলা হয়েছে।


title: বৈষ্ণব জন তো

text: এই ভজনটির কথা নিম্নরূপ:


title: বৈষ্ণব জন তো

text: এই ভজনটি একাধিক ব্যক্তিত্বকে অনুপ্রাণিত করেছিল। এঁদের মধ্যে বিশেষভাবে উল্লেখযোগ্য হলেন মহাত্মা গান্ধী।


title: পুলিশ লাইন হাই স্কুল এন্ড কলেজ, বগুড়া

text:
পুলিশ লাইন হাই স্কুল এন্ড কলেজ, বাংলাদেশের
বগুড়া জেলায় অবস্থিত বেসরকারি উচ্চ-বিদ্যালয়।


title: ইমাম শামিল

text: ইমাম শামিল (২৬ জুন ১৭৯৭ - ৪ই ফেব্রুয়ারি ১৮৭১) ছিলেন উত্তর ককেশাসের আভার জাতিগোষ্ঠীর একজন রাজনৈতিক ও ধর্মীয় নেতা। তিনি  দাগেস্তান ও ককেশাসের একজন ধর্মীয় নেতা ও মহান বীর।তিনি ককেশাসের প্রতিরোধ আন্দোলনের অন্যতম নেতা। অর্ধশত বছর ধরে তিনি প্রতাপশালী জার সম্রাটদের সাথে লড়াই করেছেন। এক যুদ্ধে তার পাঁজরের তিনটি হাড় কেটে যায় ও তাকে ঘেরাও করে ফেলে জার সৈন্যরা।তখন তিনি তার বিখ্যাত ঘোড়ায় চড়ে এক লাফে তিন সারি সৈন্যের মাথার উপর দিয়ে চলে যান। এরপর থেকেই তিনি সিংহ বলে পরিচিত।তাকে শেরে দাগেস্তানও বলা হয়।অর্ধশত বছর লড়াই করে শেষ বয়সে এক প্রচন্ড যুদ্ধে তিনি খুব অল্প সংখ্যক সেনা নিয়ে তার মোকাবেলা করেন এবং দূর্বল হয়ে পড়েন,পরিশেষে জার তাকে আত্মসমর্পনের জন্য চাপ দেন কিন্তু তিনি তা প্রত্যাখ্যান করেন এবং শান্তি চূক্তিতে আবদ্ধ হন। তাকে যথাযথ সম্মান দিয়ে রাশিয়া নিয়ে যান তার কয়েকজন নায়েব সহ।কিন্তু আত্মসর্মপন করেন নি তিনি।যথা সম্ভব জার সম্রাট আলেক্সজ্যান্ডারই তাকে স্বস্মানে সেন্ট পিটার্সবার্গে নিয়ে তার ইচ্ছা অনুযায়ী মদিনায় পাঠিয়ে দেন।এবং তিনি সেখানেই ইন্তেকাল করেন এবং জান্নাতুল বাক্বীতে তার সমাধি করা হয় । তাকে কেউ কেউ যুলফিকার নামেও স্বরণ করেন [আল্লাহ তাকে জান্নাতের উচূ মাক্বাম দান করুন ]


title: ইমাম শামিল

text: ইমাম শামিল ১৭৯৭ সালে গিরমি নামক ছোট্র একটি গ্রামে জন্মগ্রহণ করেন, যা বর্তমানে রাশিয়ার দাগেস্তানে অবস্থিত। তার আসল নাম আলি। কিন্তু স্থানীয় রীতি অনুসারে তাঁর নাম পরিবর্তন করা হ্য়। তাঁর পিতা ছিলেন স্বাধীন ভূস্বামী। জমিদার বা ভূস্বামীকে স্থানীয় ভাষায় বলা হয় শামিল। সেই অনুসারে পিতার কাছ থেকে শামিল উপাধী লাভ করে। দাগেস্তানের প্রথ্ম ইমাম গাজি মোল্লা ছিলেন তাঁর আধ্যাতিক গুরু এবং ছেলে বেলার বন্ধু ছিলন। তিনি তাঁর কাছ থেকে অরবী এবং তর্ক-শাস্রে ভূৎপত্তি জ্ঞান অর্জন করেন। ইমাম শামিল কোরআন-হাদীস এবং সমকলীন সমর জ্ঞানে বিশেষজ্ঞ ব্যক্তি হিসেবে পরিচিত ছিলেন।


title: ইমাম শামিল

text: ইমাম শামিল এমন সময় জ্ন্মগ্রহন করেন য্খন রাশিয়ান সাম্রাজ্য বিস্তৃত হচ্ছিল এবং ওসমানী খেলাফত সঙ্কুচিত হয়ে আসছিল। এতে অনুমান করা যায় পরবর্তী জীবন কেমন কঠিন গিয়েছিল।


title: মালয়ী জামরুল

text:
মালয়ী জামরুল (বৈজ্ঞানিক নাম:Syzygium malaccense) হচ্ছে মালয়েশিয়া ইন্দোনেশিয়া, (সুমাত্রা এবং জাভা) ভিয়েতনাম, থাইল্যান্ড, নিউ গিনি এবং অস্ট্রেলিয়ার. স্থানীয় একটি সপুষ্পক উদ্ভিদ প্রজাতি।
মালয়ী জামরুলের পুরো গাছের ডাল গুলো গাঢ় মেজেন্টা রঙের ফুলে ভরা হয় এবং অসংখ্য মৌমাছি মধুর জন্য ঘোরা ঘুরি করে।


title: জিহান মুবারক

text: জিহান মুবারক (জন্ম: ১০ জানুয়ারি, ১৯৮১) ওয়াশিংটন, ডিসিতে জন্মগ্রহণকারী মার্কিন বংশোদ্ভূত শ্রীলঙ্কান ক্রিকেটার। শ্রীলঙ্কা ক্রিকেট দলের অন্যতম সদস্য তিনি। বামহাতি ব্যাটসম্যান হিসেবে ডানহাতে অফ ব্রেক বোলিংয়ে পারদর্শী তিনি।


title: জিহান মুবারক

text: স্কুল ক্রিকেটে নিয়মিতভাবে রান পেয়েছেন। তার ব্যাটিংয়ের ধরন অনেকাংশেই ব্রায়ান লারা’র সাথে তুলনা করা হয়ে থাকে। বিশেষতঃ স্পিনারদের বিপক্ষেই তার ব্যাট ঝলসে উঠেছে বেশী।


title: জিহান মুবারক

text: রয়্যাল কলেজ কলম্বোয় পড়াশোনা করেন মুবারক। কলম্বো বিশ্ববিদ্যালয় থেকে ফিজিক্যাল সায়েন্সে ডিগ্রী লাভ করেন তিনি। ডাম্বুলায় ক্রিকেট সম্পর্কীয় প্রশিক্ষণ শিবিরে সাবেক ক্রিকেটার অর্জুনা রানাতুঙ্গা ও অরবিন্দ ডি সিলভা’র দৃষ্টি আকর্ষণে সক্ষম হন। এরপরই তিনি শ্রীলঙ্কান ক্রিকেটে ভবিষ্যতের সম্ভাবনাময় তারকায় পরিণত হন।


title: জিহান মুবারক

text: জুলাই, ২০০২ সালে বাংলাদেশের বিপক্ষে তার টেস্ট অভিষেক ঘটে। ঐ বছরেরই নভেম্বর মাসে দক্ষিণ আফ্রিকার বিপক্ষে একদিনের আন্তর্জাতিকে অভিষিক্ত হন তিনি। দক্ষিণ আফ্রিকায় অনুষ্ঠিত ২০০৩ সালের ক্রিকেট বিশ্বকাপেও অংশ নেন তিনি। অভিষেকের পর রঞ্জিত ফার্নান্দো মন্তব্য করেন যে, মুবারকের ব্যাটিং যেন গতিময় কবিতা। শ্রীলঙ্কা ক্রিকেট দলের মধ্যে পেশাদারী পর্যায়ে উত্তরণের জন্য তাকে আরও দায়িত্বশীল হতে হবে।


title: প্যারেডোলিয়া

text: প্যারেডোলিয়া ( ) হল আশেপাশের পরিবেশে কোনো কিছু দেখে এর মাঝে মানুষের মুখাকৃতি মনে হওয়া।


title: প্যারেডোলিয়া

text: প্যারেডোলিয়াকে অ্যাফোফেনিয়ার দৃশ্যায়িত রূপ হিসেবে ধরা হয়ে থাকে, যা হল একাধিক ডাটার মধ্য থেকে কোন নির্দিষ্ট ধরণের ডাটার মধ্যে মিল খুঁজে পাওয়া। সম্ভবত প্রাচীন সভ্যতায় এর বিশেষ প্রভাব ছিল।


title: প্যারেডোলিয়া

text:
প্যারেডোলিয়া শব্দটি "para" (παρά, "পাশে, পাশাপাশি, পরিবর্তে", ত্রুটিপূর্ণ বা ভুল কিছু অর্থ এই প্রেক্ষাপটে)
এবং বিশেষ্য "eidōlon" (εἴδωλον, "চিত্র, গড়ন, আকৃতি" ) এ দুটি গ্রীক শব্দ থেকে এসেছে।


title: প্যারেডোলিয়া

text: আলো, ছায়া আর বিভিন্ন নকশাকে মুখাবয়বের মত ব্যাখ্যা করাই প্যারেডোলিয়া। নিউরোইমেজিং প্রক্রিয়ার (এর আসল নামটি ম্যাগনেটোএনসেফালজি) মাধ্যমে মস্তিশকের ক্রিয়া বিশ্লেষণ করে দেখা গেছে মুখাবয়বের মত মনে হওয়া বস্তুগুলো ১৬৫ মিলিসেকেন্ডের স্থায়ী বিভ্রম তৈরী করে। এটুকু সময়ের পর বস্তুটিকে ভ্রম হিসেবে দেখার ব্যাপার টের পায় মস্তিষ্ক। আরেকটি তথ্য উঠে এসেছে গবেষণায়, অন্যান্য সচরাচর বস্তু এতক্ষণ স্থায়ি বিভ্রম তৈরী করে না। মুখাবয়বকে খুব সহজে খুঁজে পায় আমাদের মস্তিষ্ক। মস্তিষ্কের চেতনা ও মনের আবেগীয় প্রক্রিয়া শুরু হওয়ার আগেই এটি ঘটে যায়। একারণে স্টিকফিগারের এত সরলতা সত্ত্বেও আমরা খুব সহজে এর থেকে এর ভাব(mood) চিহ্নিত করে ফেলি। মন খারাপ নাকি হাসিখুশি ভাব এটা আঁকার জন্য কখনোই শিল্পীর পর্যায়ের অঙ্কন দরকার হয় না। এটা মস্তিষ্কের অনেকগুলো ক্ষমতার একটি ছোট সুবিধা।


title: প্যারেডোলিয়া

text: লিওনার্দো দ্য ভিঞ্চির মতে, প্যারেডোলিয়া হচ্ছে রঙশিল্পীদের কাছে একটি উপকরণের মত। "যদি অনেক দাগওয়ালা কোনো দেয়ালের দিকে তাকাও যেখানে আছে বিভিন্ন পাথরের মিশেল, যদি কোনো দৃশ্য আবিষ্কার করতে যাও পাহাড়, নদী, পাথর, গাছ, সমভূমি, প্রশস্ত উপত্যকা আর পাহাড়ে ছাওয়া প্রতিচ্ছবিতে পাবে সেই দৃশ্য।"


title: প্যারেডোলিয়া

text:
ধর্মীয় অনুভূতির সাথে জড়িত অনেকগুলো ঘটনা রয়েছে ধর্মীয় চিত্র ও দৃশ্যপট কল্পনায়। বেশি ঘটে ধর্মীয় মুখচিত্রগুলিকে কল্পনা করতে দেখা।
অনেক বেশি কমন যেগুলোঃ যিশুখ্রিস্ট, কুমারী মাতা মেরীর ছবি, 'আল্লাহ' শব্দটি।


title: প্যারেডোলিয়া

text: কম্পিউটার ভিশনেও প্যারেডোলিয়া পৌঁছে গেছে, বিশেষত 'চিত্র চিহ্নিতকরণ' (Image Recognition) প্রোগ্রামগুলোয়, যার মাধ্যমে কম্পিউটার দিয়ে কৃত্রিমভাবে বৈশিষ্ট্যগুলো চিহ্নিত করা যায়। কৃত্রিম বুদ্ধিমত্তার নেটওয়ার্ক গঠনে এই প্রোগ্রামটি কম্পিউটারকে দেখতে সাহায্য করে। একই সাথে আরেকটি কাজ হয়ে যায়, আমরা আমাদের চারপাশটা কেমন দেখি আর কম্পিউটার আত্র একটি দৃষ্টিক্ষমতা অর্জনের মাধ্যমে কিভাবে দেখে তা ধরে ফেলা। এমন একটি কম্পিউটার ভিশন প্রোগ্রামের নাম ডিপড্রিম(DeepDream)। গুগলের তৈরী। ডিপড্রিম এর লিংকে গিয়ে আপনি যেকোনো ছবি আপলোড দিলেই আপনাকে ১৫ সেকেন্ডের মধ্যে দেখিয়ে দিবে যন্ত্র সেটা কিভাবে দেখে।